പുഴ ബ്ലോഗ്: യുവകവി പവിത്രന് തീക്കുനിയെക്കുറിച്ച് ........\nയുവകവി പവിത്രന് തീക്കുനിയെക്കുറിച്ച് ........\n- കാലത്തിന്റെ നോവുമായി തീക്കുനിക്കവിതകള് -\nയുവകവി പവിത്രന് തീക്കുനിയെക്കുറിച്ച് ഉബൈദ് എടവണ്ണ എഴുതുന്നു\nആത്മീയ മാതാക്കളുടെ മുലപ്പാലുണ്ണാതെ കവിതയുടെ കേബിള്‍ക്കുഴികളിലും മീന് തെരുവുകളിലും തഴച്ചുവളര്‍ന്ന കവിതയാണ് പവിത്രന്റേത്. പവിത്രന് കവിതയെ കണ്ടെത്തിയ ഇടം വളരെ കൃത്യതയുള്ളതാണ്. ആകാശത്തിലോ ആഴിയിലോ ആരാധനാലയങ്ങളിലോ മദ്യശാലയിലോ ഇല്ലാത്ത കവിത പോരാളിയുടെ കുഴിമാടത്തില് നിന്ന് ആയിരം തീപ്പന്തങ്ങളായി പവിത്രനില് നിറയുന്നു. മലയാളത്തിന്റെ മണ്ണില് നിന്നും ഒരു പവിത്രനദി പുറപ്പെട്ടിരിക്കുകയാണ്. ഉള്ളുപൊള്ളുന്ന ആത്മരോദനമാണ് പവിത്രന്റെ കവിതകള്.\nപച്ചമീന് കടിച്ചുകീറിക്കൊണ്ട്, ഉടുതുണിയുപേക്ഷിച്ച് തെരുവിലൂടെയോടുന്നത് സ്വന്തം അച്ഛന്. അങ്ങാടിയില് തെരുവ് പിള്ളേരോടൊപ്പം മുഴുഭ്രാന്തനായ അച്ഛന്. പലപ്പോഴും അച്ഛനെ കാണാനായി തെരുവിലേക്കിറങ്ങിയ മകന് പീടികക്കോലായില് ഉറുമ്പുകള് പൊതിഞ്ഞു കിടക്കുന്ന അച്ഛനെയാണ് കാണുവാന് സാധിച്ചിരുന്നത്. 'അച്ഛന് രാജാവ്' എന്ന കവിതയില് ഈ വേദനകളെ തീക്കുനി കോറിയിടുന്നു.അമ്മയെക്കുറിച്ചുള്ള പവിത്രന്റെ അറിവുകളും ഏറെ ദുഃഖപൂര്‍ണ്ണമാണ്.\nഅമ്മ ചീത്തയാണെന്ന് പലരും പറഞ്ഞിട്ടും പവിത്രന് വിശ്വസിച്ചില്ല. തോരാത്ത മഴയുള്ള കര്‍ക്കിടകത്തിന്റെ ഓര്‍മയായി പവിത്രന്റെ മനസില് അമ്മയുണ്ട്. 'നിധി' എന്ന കവിതയില് സ്വന്തം അമ്മയെക്കുറിച്ച് പവിത്രന് പറയുന്നതിങ്ങനെ...ചെറ്റപ്പുരയുടെ നെഞ്ചു പിളര്‍ന്നൊരു കര്‍ക്കിടക രാവില് ഉണ്ണിയനങ്ങാതെ ഇത്തിരി നേരം കുത്തിയിരിക്കണമെന്നും അമ്മ നിധികുംഭവുമായി വരാമെന്നും പറഞ്ഞ് മഴയിലേക്കിറങ്ങിപ്പോയി അല്‍പനേരം കഴിഞ്ഞ് മുഷിഞ്ഞ അഞ്ചുരൂപ നോട്ടുമായി മടങ്ങിവരുന്നു. 'കുറ്റ്യാടി ബസ്‌സ്‌റ്റാന്‍ഡിലെ വേശ്യകള്' എന്ന കവിതയില് വയനാട്ടില് നിന്നും ചുരമിറങ്ങി വന്ന വേശ്യയുടെ കണ്ണുകളിലേക്ക് ഉറ്റു നോക്കിയപ്പോള് സ്വന്തം അമ്മയെ ഓര്‍മ വന്നതായി കവി പറയുന്നുണ്ട്. ആറ്റില് ചാടി ആത്മഹത്യ ചെയ്‌ത പെങ്ങളെക്കുറിച്ച് പറയുമ്പോഴും കവിയുടെ വാക്കുകള് ഇടറുന്നുണ്ട്.\n'സൗജന്യം' എന്ന കവിതയിലൂടെ സത്യത്തെ ഒന്നുകൂടി ഊട്ടിയുറപ്പിക്കുന്നു പവിത്രന്. കളിപ്പാട്ടം വില്‍ക്കുന്ന കടയുടെ പരസ്യമിങ്ങനെ... 'ഗാന്ധിജിയുടെയും ഗോഡ്‌സെയുടേയും മുഖംമൂടികള് ഒരുമിച്ച് വാങ്ങുന്നവര്‍ക്ക് ഒരു കളിത്തോക്ക് സൗജന്യം'. ആയിരം ബോംബുകളേക്കാള് ശക്തമായ ഈ കവിത ചെന്നു തറയ്‌ക്കുന്നത് അനീതിയുടേയും ഉച്ചനീചത്വങ്ങളുടേയും നടുത്തളത്തില് തന്നെയാണ്.\nPosted by പുഴ.കോം at 7:07 PM\n“ അക്കാദമികളും ഫെല്ലോഷിപ്പുകളും അവാര്ഡ് മാമാങ്കങ്ങളും കൊണ്ട് സ്മ്പന്നമായ കേരളത്തില് നിലകൊള്ളുന്നുവെന്ന് പ്രഖ്യാപിച്ച ഇടതു പക്ഷം ഭരിക്കുമ്പോഴെങ്കിലും പ്രസ്ഥാനത്തിനു വേണ്ടി തന് റെ വിദ്യാഭ്യാസ കാലഘട്ടം നീക്കി വച്ച യുവകവിയെ കാത്തു രക്ഷിക്കുമ”\nമുകളിലുദ്ധരിച്ച വാക്കുകള് പറയുമ്പോള് പവിത്രന് ഇന്ന് കേരള സാഹിത്യ അക്കാദമി അംഗമാണെന്ന് ഉബൈദ് എടവണ്ണ പറയുവാന് മറന്നു പോയി എന്നു തോന്നുന്നു അല്ലേ....\nപവിത്രനെ കുറിച്ച് 'ദി ഹിന്ദു' വില് 2006 നവംബര് 12ന് വന്ന വാര്‍ത്ത ഇവിടെ വായിക്കുക.\nപവിത്രന് എന്ന ഈ മനുഷ്യനെക്കുറിച്ചുള്ള ഈ ലേഖനം കവിതയോട് താത്പര്യമുള്ളവരെല്ലാം വായിച്ചു നോക്കേണ്ടതാണ്.\nജീവിതത്തോട് പൊരുതി ജയിച്ച ഒരാള് എന്ന നിലയില് പവിത്രന് തീക്കുനിയെ നമുക്ക് ആദരിക്കാം. എന്നു വെച്ച്, അങ്ങേരുടെ കവിതകള്‍ക്ക് ഇല്ലാത്ത മഹത്വം ചാര്‍ത്തിക്കൊടുക്കണോ?\nഓ.ടോ : രാത്രി ഊണു കഴിച്ചില്ലെങ്കിലും വേണ്ടില്ല, രണ്ട് പെഗ് അടിക്കണം എന്ന് ഇദ്ദേഹം ഒരു അഭിമുഖത്തില് പറയുന്നതു കണ്ടു. അത് അങ്ങേരുടെ ഇഷ്ടം,. പക്ഷേ, ഇത്തരക്കാരുടെ ദാരിദ്ര്യം ഒരു മാര്‍ക്കറ്റിംഗ് പോയന്റ് ആവുന്നതു കാണുമ്പോള്....\nകണ്ണൂസേ “ദാരിദ്ര്യം” കവിയ്ക്കു വില്പനചരക്കാണെന്നും ;) പവിത്രനാണു പുതിയ കോമാളി.


അമേരിക്കയിലും ഒരു മൂന്നാറുണ്ടായിരുന്നു…. – നേർക്കാഴ്ച്ചകൾ\nഅമേരിക്കയിലും ഒരു മൂന്നാറുണ്ടായിരുന്നു. യോസെമിറ്റി താഴ്‌വര എന്നായിരുന്നു അതിന്റെ പേര്. രണ്ടായിരവും മൂവ്വായിരവും വർഷങ്ങൾ പഴക്കമുള്ള മരങ്ങൾ തിങ്ങി നിറഞ്ഞു നിന്ന മാരിപോസ ഗ്രോവ് ആയിരുന്നു ആ താഴ്‌വരയുടെ അടിവാരം. കോടിക്കണക്കിനു വർഷങ്ങൾക്കു മുൻപ് കൂറ്റൻ മഞ്ഞു മലകൾ നിരങ്ങി നീങ്ങി ഉണ്ടായ ഒരു താഴ്‌വരയും, എണ്ണായിരം അടി ഉയരത്തിൽ ആരോ പകുതി മുറിച്ചു വച്ചതു പോലെ നിൽക്കുന്ന ഹാഫ് ഡോമും എന്ന പാറക്കൂറ്റനും ആയിരുന്നു അതിന്റെ ഏറ്റവും വലിയ ആകർഷണങ്ങൾ. ഇരുന്നൂറു മീറ്റർ ഉയരത്തിൽ നിന്ന് ഒരു നവ വധുവിന്റെ മുഖാവരണം പോലെ തോന്നിക്കുന്ന ബ്രൈഡൽ വെയിൽ വെള്ളച്ചാട്ടം അതി മനോഹരമായിരുന്നു.\nകാലിഫോർണിയയിൽ സ്വർണം കണ്ടു പിടിച്ചതോടെ ആണ് യോസെമിറ്റിയുടെ കഷ്ടകാലം തുടങ്ങിയത്. അങ്ങോട്ടുള്ള റെയിൽവേ ലൈനുകൾ അനേകം ആയിരം ആളുകളെ ഈ പ്രദേശത്തേക്ക് ആകർഷിച്ചു. ജനങ്ങൾ കൂട്ടമായി ഇവിടെ താമസിക്കുവാനും, കൃഷി ചെയ്യുവാനും കന്നു കാലികളെ വളർത്തുവാനും തുടങ്ങി. ഇരുന്നൂറ്റി എഴുപത്തി അഞ്ചു അടി ഉയരവും നൂറടി ചുറ്റളവും ഉള്ള ഭീമൻ സീക്കോയ മരങ്ങൾ മരക്കച്ചവടക്കാരെ ഇങ്ങോട്ടു ആകർഷിച്ചു. ഭൂമിയിലെ വിഭവങ്ങൾ എല്ലാം മനുഷ്യന് ആസ്വദിക്കാൻ വേണ്ടി ദൈവം ഉണ്ടാക്കിയതാണ് എന്ന് വിശ്വസിച്ച യൂറോപ്യൻ വെള്ളക്കാർ ഇവിടെ ഉണ്ടായിരുന്ന എല്ലാ മറ്റു അമേരിക്കൻ ജനവിഭാഗങ്ങളെയും കൊന്നൊടുക്കുവാനും ആയിരക്കണക്കിന് മരങ്ങൾ മുറിച്ചു മാറ്റുവാനും തുടങ്ങി.ആയിരത്തി എണ്ണൂറ്റി അന്പതോടെ കാലിഫോർണിയയിലെ ഭീമൻ സീക്കോയ വൃക്ഷങ്ങളിൽ തൊണ്ണൂറു ശതമാനവും മുറിച്ചു മാറ്റപ്പെട്ടിരുന്നു. കന്നുകാലികൾ പുല്ലു തിന്നത് മൂലമുള്ള മണ്ണൊലിപ്പ് യോസെമിറ്റിയിൽ മണ്ണിടിച്ചിലും മറ്റു നാശ നഷ്ടങ്ങളും ഉണ്ടാക്കാൻ തുടങ്ങി. ആളുകൾ കെട്ടിടങ്ങൾ വച്ച് താമസിക്കാൻ തുടങ്ങിയത് മൂലം യോസെമിറ്റി ഒരു പട്ടണമായി മാറി. ഗ്രിസ്‌ലി കരടികളെ കൂട്ടമായി ആളുകൾ കൊന്നൊടുക്കി. മാത്രമല്ല ഒരു ഡാം പണിതു യോസെമിറ്റിയുടെ തൊട്ടുള്ള ഹച്ച് ഹച്ചി താഴ്വര വെള്ളത്തിനടിയിൽ ആക്കാനുള്ള ഒരു പദ്ധതിയും അണിയറയിൽ രൂപപ്പെട്ടു.\nഇങ്ങിനെ ഈ ദൈവത്തിന്റെ താഴ്‌വര അവസാനത്തെ ശ്വാസവും വലിക്കുന്പോഴാണ് രണ്ടു പേർ തമ്മിൽ ഒരു കൂടി കാഴ്ച നടക്കുന്നത്, ലോകത്തിലെ പ്രകൃതി സംരക്ഷണ ചരിത്രത്തിലെ ഏറ്റവും പ്രധാനപ്പെട്ട ഒരു കൂടിക്കാഴ്ച. യോസെമിറ്റി താഴ്‌വരയുടെ സംരക്ഷണത്തിനായി അക്ഷീണം പോരാടിയ, പ്രകൃതി സംരക്ഷണത്തിനു വേണ്ടിയുള്ള ലോകത്തിലെ ഒരുപക്ഷെ ആദ്യത്തെ തന്നെയുള്ള ഒരു ഗ്രൂപ്പ് ആയ സിയറ ക്ലബ് തുടങ്ങിയ, ഋഷിതുല്യനായ ജോൺ മുയിറും , അന്നത്തെ അമേരിക്കൻ പ്രസിഡന്റ് ആയ തിയഡോർ റൂസ്‌വെൽറ്റും തമ്മിൽ ആയിരുന്നു ആ കൂടിക്കാഴ്ച.\nഅത് വെറുമൊരു ഓഫീസിലുള്ള കൂടിക്കാഴ്ച ആയിരുന്നില്ല. രണ്ടു കാരണങ്ങൾ കൊണ്ട് പ്രകൃതിയെ ഇഷ്ടപ്പെട്ടു തുടങ്ങിയ രണ്ടു പേർ യോസെമിറ്റിയുടെ നെടുകെയും കുറുകെയും ക്യാന്പ് ചെയ്തു പല ദിവസങ്ങളിൽ ആയി നടത്തിയ ഒരു പ്രകൃതിയെ അറിയൽ യാത്ര ആയിരുന്നു അത്. അവരുടെ സ്വകാര്യ അനുഭവങ്ങൾ അറിഞ്ഞാലേ ഈ കൂടിക്കാഴ്ചയുടെ പ്രത്യകത മനസ്സിലാവൂ.\n1866 ൽ ആണ് ജോൺ മുയിറിന്റെ പ്രകൃതി സ്നേഹം ഒരു തപസ്യ ആയി തുടങ്ങുന്നത്. അതുവരെ കണ്ട മരങ്ങളുടെയും പൂവുകളുടെയും പടം വരച്ചും, പാറകളെ കുറിച്ചും അവ എങ്ങിനെ രൂപപ്പെട്ടു എന്നെല്ലാം പഠിക്കുകയും എഴുതുകയും ചെയ്തു വന്ന ജോണിന് ജോലി സ്ഥലത്തു വച്ചുള്ള ഒരു അപകടത്തിൽ പെട്ട് താൽക്കാലികമായി കണ്ണിന്റെ കാഴ്ച നഷ്ടപ്പെട്ടു. അന്നത്തെ ചികിത്സ രീതി വച്ച് കണ്ണ് കെട്ടിവച്ച നിലയിൽ ഒരു ഇരുട്ട് മുറിയിൽ ആറാഴ്ച അദ്ദേഹത്തിന് കഴിയേണ്ടി വന്നു. ആറാഴ്ചയ്ക്കു ശേഷം കാഴ്ച സ്ഥിരമായി നഷ്ടപ്പെട്ടില്ല എന്ന സന്തോഷത്തിൽ പുറത്തിറങ്ങിയ ജോൺ പ്രകൃതിയെ പുതിയൊരു കണ്ണ് കൊണ്ട് കാണാൻ തുടങ്ങി. പ്രകൃതിയെ ഈശ്വരൻ ആയി സങ്കൽപ്പിക്കുന്നു പുരാതന ഭാരതീയ സങ്കല്പത്തോട് അടുത്ത് നിൽക്കുന്ന ഒരു കാഴ്ചപ്പാട് ആണ് ജോണിനുണ്ടായിരുന്നത്. യോസെമിറ്റിയിൽ സ്ഥിരതാമസം ആക്കിയ ജോൺ, അനേകം മാഗസിനുകളിൽ യോസെമിറ്റിയെ പറ്റിയും അത് സംരക്ഷിക്കേണ്ടതിന്റെ ആവശ്യത്തെപ്പറ്റിയും \_ എഴുതാൻ തുടങ്ങി.\n1884 ഫെബ്രുവരി പന്ത്രണ്ടിന് ആണ് റൂസ്‌വെൽറ്റിന്റെ ജീവിതം മാറ്റി മറിച്ച സംഭവം നടന്നത്. അന്നേ ദിവസം അദ്ദേഹത്തിന്റെ അമ്മയും ഭാര്യയും മരിച്ചു. അമ്മ ടൈഫോയ്ഡ് പിടിച്ചും, ഭാര്യ പ്രസവത്തോടനുബന്ധിച്ചുള്ള ആരോഗ്യ പ്രശ്നങ്ങൾ മൂലവും. ഈ സ്വകാര്യ ദുഃഖം അദ്ദേഹം നികത്തിയത് കൂടുതൽ പ്രകൃതിയിലേക്ക് ഇറങ്ങി ചെന്നാണ്. ആഫ്രിക്കയും അലാസ്കയും ഉൾപ്പെടെ റൂസ്‌വെൽഡ് സഞ്ചരിക്കാത്ത സ്ഥലങ്ങൾ കുറവായിരുന്നു.\nയോസെമെറ്റിയിലെ ഇവരുടെ ട്രെക്കിങ്ങ് ഇന്നത്തെ പോലെ റോഡ് സൗകര്യങ്ങൾ ഇല്ലാത്ത കാലത്തായിരുന്നു. അവർ നക്ഷത്രങ്ങൾക്കു കീഴെ ക്യാമ്പ് ചെയ്തു. യോസെമിറ്റിയിലെ രാത്രി ആകാശ ഗംഗ ഹാഫ് ഡോമിൽ തട്ടി മുറിഞ്ഞു പോവുന്നത് മറക്കാനാവാത്ത കാഴ്ചയാണ് എന്ന് ഈയുള്ളവന് നേരിട്ട് അനുഭവം ഉള്ളതാണ്. പ്രസിഡന്റ് റൂസ്‌വെൽറ്റ് അതിൽ വീണു പോയതിൽ ഒരു അത്ഭുതവും ഇല്ല. ഭീമാകാരമായ സീക്കോയ മരങ്ങളുടെ താഴെ വച്ചും, ഹാഫ് ഡോമും ബ്രൈഡൽ വെയിൽ വെള്ളച്ചാട്ടവും ഗ്ലേഷിയർ പോയിന്റും എല്ലാം ഒറ്റ നോട്ടത്തിൽ കാണാവുന്ന ടണൽ വ്യൂവിൽ വച്ചും ജോൺ മുയിർ റൂസ്‌വെൽറ്റിനോട് ഈ പ്രദേശം സംരക്ഷിക്കേണ്ടതിന്റെ ആവശ്യം ബോധ്യപ്പെടുത്തി.\nതിരിച്ചു വാഷിങ്ടണിൽ എത്തിയ ഉടൻ റൂസ്‌വെൽറ്റ് യോസെമെറ്റി താഴ്‌വര നാഷണൽ പാർക്ക് ആയി പ്രഖ്യാപിച്ചു. പട്ടാളത്തെ ഇറക്കിയാണ് അവിടെയുള്ള കയ്യേറ്റക്കാരെ ഒഴിപ്പിച്ചത്. ബഫ്ഫല്ലോ സോൾജിയേഴ്സ് എന്ന പ്രശസ്തമായ ബോബ് മെർലിയുടെ പാട്ടിൽ പ്രതിപാദിക്കപ്പെട്ട പട്ടാളക്കാരാണ് ആണ് ആദ്യകാലത്തു ഈ താഴ്‌വര സംരക്ഷിച്ചത്.\nഅമേരിക്കയിലെ മൂന്നാർ ആയ യോസെമിറ്റി ഇപ്പോഴും ഉണ്ട്. നാഷണൽ പാർക്ക് സർവീസ് വർഷം തോറും അനേകം സന്ദർശകരെ വരവേൽക്കുകയും, പ്രകൃതിയുടെ ഈ അത്ഭുതത്തെ ആളുകൾക്ക് പരിചയപ്പെടുത്തുകയും ചെയ്യുന്നു. അനേകം പേർ ഹാഫ് ഡോമിനു മുകളിലേക്ക് ഹൈക്ക് ചെയ്യുന്നു. മാരിപോസ ഗ്രൊവിൽ ആരും മരം വെട്ടുന്നില്ല, മറിച്ച് പുതിയ അനേകം മരങ്ങൾ വളർന്നു വരുന്നു.\nനമ്മുടെ പശ്ചിമ ഘട്ടത്തെയും യോസെമെറ്റിയും ആയി താരതമ്യം ചെയ്യന്നത് തെറ്റാണെന്നെനിക്കറിയാം. ഉഷ്ണമേഖലാ പ്രദേശം ആയതു കൊണ്ട് പശ്ചിമ ഘട്ടത്തിൽ യോസെമെറ്റിയുടേതിനേക്കാൾ നൂറിരട്ടി സ്പീഷീസുകളിൽ പെട്ട വൃക്ഷ ലതാദികളും, ജീവികളും ആണുള്ളത്. ഇത് സംരക്ഷിക്കേണ്ടത് കേരളത്തിലെ ജനങ്ങളുടെ മാത്രമല്ല മനുഷ്യ വംശത്തിന്റെ തന്നെ ആവശ്യം ആണ്.\nഎന്റെ ആഗ്രഹം ഇതാണ്. ഒരിക്കൽ നമ്മുടെ മുഖ്യമന്ത്രിയയും മറ്റു രാഷ്ട്രീയക്കാരെയും, മത പുരോഹിതരെയും പശ്ചിമ ഘട്ടത്തിൽ ഒരു ക്യാന്പിങ്ങിനു കൊണ്ട് പോകണം. മൂന്നാറിലെ മീശപ്പുലി മലയിൽ ടെന്റ് അടിച്ചു ഒരു രാത്രി കൂടണം. വാഗമണിൽ പാരാ ഗ്ലൈഡിങ്, അഗസ്ത്യ മലയിൽ ഒരു ഹൈക്കിങ്, മീൻ മുട്ടി വെള്ളച്ചാട്ടത്തിൽ ഒരു കുളി. വയനാട്ടിലെ കാഴ്ചകൾ, പെരിയാർ കടുവ സങ്കേതത്തിൽ കുറച്ചു ഫോട്ടോ സെഷൻ.\nമനുഷ്യർ കുരിശു നാട്ടിയും, അന്പലവും പള്ളിയും പണിതു വച്ചിരിക്കുന്നതിനേക്കാളും എത്രയോ വലിയ ദേവാലയം ആണ് പശ്ചിമ ഘട്ടം എന്ന് അവർക്കെല്ലാം കാണിച്ചു കൊടുക്കണം. ആരുടെയെങ്കിലും മനസ് മാറിയാലോ?


ശ്രീലങ്കന് പര്യടനം; ഇന്ത്യയെ ധവാന് നയിക്കും; സഞ്ജുവും ദേവ്ദത്തും ടീമില്\nThu Jun 17 2021 11:10:39 GMT+0530 (India Standard Time)\nടീമിലെ നിരവധി താരങ്ങളാണ് ഇന്ത്യയ്ക്കായി അരങ്ങേറ്റം കുറിക്കുന്നത്.\nFAR10 Jun 2021 6:08 PM GMT\nമുംബൈ: അടുത്ത മാസം ആരംഭിക്കുന്ന ശ്രീലങ്കന് പര്യടനത്തില് ഇന്ത്യന് ടീമിനെ ശിഖര് ധവാന് നയിക്കും.അല്‍പ്പം മുമ്പ് ബിസിസിഐ ആണ് ടീമിനെ പ്രഖ്യാപിച്ചത്. മലയാളി താരം സഞ്ജു സാംസണും ദേവ്ദത്ത് പടിക്കലും ടീമില് ഇടം നേടിയിട്ടുണ്ട്.\nജൂലായ് 13 മുതലാണ് പരമ്പര ആരംഭിക്കുക. മൂന്ന് ഏകദിനവും മൂന്ന് ട്വന്റി മല്‍സരങ്ങളും ഉള്‍പ്പെട്ടതാണ് പരമ്പര. ടീമിന്റെ കോച്ച് രാഹുല് ദ്രാവിഡാണ്. ഇന്ത്യയുടെ സീനിയര് ടീം ഇംഗ്ലണ്ടുമായി പരമ്പര തുടരുന്ന സമയത്താണ് ലങ്കന് പര്യടനം ഷെഡ്യുള് ചെയ്തിരിക്കുന്നത്.ഇതേ തുടര്‍ന്നാണ് ഇന്ത്യ ബി ടീമിനെ ഇറക്കുന്നത്. പരിചയ സമ്പന്നരായ ചില താരങ്ങളും ഐപിഎല്ലില് മിന്നും പ്രകടനം നടത്തിയ താരങ്ങളെയുമാണ് ബി ടീമിനായി തിരഞ്ഞെടുത്തത്. ടീമിലെ നിരവധി താരങ്ങളാണ് ഇന്ത്യയ്ക്കായി അരങ്ങേറ്റം കുറിക്കുന്നത്.\nടീം: ശിഖര് ധവാന് (ക്യാപ്റ്റന്), ഭുവനേശ്വര് കുമാര് (വൈസ് ക്യാപ്റ്റന്), പൃഥ്വി ഷാ, ദേവ്ദത്ത് പടിക്കല്, നിതീഷ് റാണാ, ഇഷാന് കിഷന്,സഞ്ജു സാംസണ്(വിക്കറ്റ് കീപ്പര്), യുസ് വേന്ദ്ര ചാഹല്, രാഹുല് ചാഹര്, കൃഷ്ണപ്പാ ഗൗതം(കര്‍ണ്ണാടക), ക്രുനാല് പാണ്ഡെ, കുല്‍ദീപ് യാദവ്, വരുണ് ചക്രവര്‍ത്തി, നവദീപ് സെയ്‌നി, ചേതന് സകറിയാ.\nIndia - Sri Lanka India Squad for lankha


കുട്ടികൾക്കിടയിൽ തക്കാളിപ്പനി പടരുന്നു..! – BHARATH NEWS\nകൽപ്പറ്റ: വയനാട്ടിൽ കുട്ടികൾക്കിടയിൽ തക്കാളിപ്പനി പടരുന്നു. വയനാട്ടിലെ വിവിധ സ്ഥലങ്ങളിൽ രോഗബാധ സ്ഥിരീകരിച്ചു. മൂപ്പൈനാട്, പടിഞ്ഞാറത്തറ, പേര്യ ഭാഗങ്ങളിലാണ് കൂടുതൽ പേർക്ക് രോഗബാധ. ജില്ലയിലെ വിവിധഭാഗങ്ങളിൽനിന്ന് രോഗബാധ സ്ഥിരീകരിച്ചതോടെ ആരോഗ്യവകുപ്പിന്റെ നേതൃത്വത്തിൽ പ്രത്യേക യോഗം ചേർന്ന് സ്ഥിതിഗതികൾ വിലയിരുത്തി. നിലവിൽ ആശങ്കപ്പെടേണ്ട രീതിയിൽ പകർച്ചവ്യാധി പടരുന്നില്ലെന്നാണ് ആരോഗ്യവകുപ്പിന്റെ അനുമാനം. എങ്കിലും പ്രത്യേക ശ്രദ്ധ നൽകാനും പ്രാദേശികമായി ക്ലസ്റ്ററുകൾ രൂപപ്പെടുന്നുണ്ടോയെന്ന് നിരീക്ഷിക്കാനും യോഗം തീരുമാനിച്ചു. കുട്ടികളിൽ രോഗബാധ സ്ഥിരീകരിച്ചാൽ ജില്ലാതലത്തിൽ റിപ്പോർട്ട് ചെയ്യാനും നിർദേശമുണ്ട്. മൂപ്പൈനാട് രൂപപ്പെട്ട ചെറിയ ക്ലസ്റ്റർ സമയോചിതമായ ഇടപെടലുകളിലൂടെ നിയന്ത്രിക്കാനായെന്നും ആരോഗ്യവിദഗ്ധർ പറഞ്ഞു.\nസാധാരണഗതിയിൽ അഞ്ചുവയസ്സിൽ താഴെയുള്ള കുട്ടികൾക്കാണ് രോഗം ബാധിക്കുന്നത്. വിട്ടുമാറാത്ത പനിയും ശരീരഭാഗങ്ങൾ ചുവന്നു തടിക്കുന്നതുമാണ് ലക്ഷണം. ദേഹത്താകെയും നാവിലും കൈവെള്ളയിലും പൊള്ളിയതുപോലെ കുമിളകൾ ഉണ്ടാകുന്നു. പൊതുവേ ചെറിയ കുഞ്ഞുങ്ങളായിരിക്കും രോഗബാധിതർ. കടുത്ത പനിക്കൊപ്പം കാലിലും കൈയിലും വായിലും ചുവന്ന കുമിളകൾപോലെ തുടുത്തുവരും. വേനൽക്കാലമായതിനാൽ ഇതു ചൂടുകുരുവാണെന്നും തെറ്റിദ്ധരിക്കാൻ ഇടയുണ്ട്.\nകൈവെള്ളയിലും കാൽവെള്ളയിലും പൃഷ്ഠഭാഗത്തും ചുവന്ന കുരുക്കളും തടിപ്പുകളും ഉണ്ടാവുന്നതാണ് പ്രധാനലക്ഷണം. കടുത്ത പനിയും അസഹ്യമായ വേദനയും ഉണ്ടാകും. ചൂടുള്ള വസ്തുക്കൾ കഴിക്കുന്നത് ഒഴിവാക്കണം. തിളപ്പിച്ചാറ്റിയ വെള്ളം ഉപയോഗിച്ച് കുളിപ്പിക്കാം. നിർജ്ജലീകരണം ഉണ്ടാകാതിരിക്കാൻ ശ്രദ്ധിക്കണം. ആറുദിവസം വരെ നീണ്ടു നിൽക്കും. കുട്ടികളെ ശുശ്രൂഷിക്കുന്നവർ ശുചിത്വവും സാമൂഹിക അകലവും പാലിക്കണം.\nഓക്കാനം, ഛർദി, ക്ഷീണം, പൊതുവായ അസ്വാസ്ഥ്യം, വിശപ്പില്ലായ്മ എന്നീ ലക്ഷണങ്ങളും കൈപ്പത്തികളിലും പാദങ്ങളിലും നിതംബങ്ങളിലും ചിലപ്പോൾ ചുണ്ടുകളിലും കുമിളകളോ അതു പൊട്ടിയുള്ള വ്രണങ്ങളോ ഉണ്ടാകാം.\nPrevious 49 ആദിവാസി കുടുംബങ്ങൾക്ക് വയനാട്ടിൽ വീടൊരുങ്ങി\nNext സഖി വണ് സ്റ്റോപ്പ് സെന്റര്, അങ്കണവാടി മന്ത്രി സ്മൃതി ഇറാനി സന്ദര്‍ശിച്ചു.


പത്തനംതിട്ടയിൽ ഫാഷിസത്തെ ആട്ടിയകറ്റുന്ന നിലപാടെടുക്കും: എസ്ഡിപിഐ\nSat Sep 26 2020 20:21:02 GMT+0530 (India Standard Time)\nHome > Loksabha Election 2019 > Kerala News > Pathanamthitta\nപത്തനംതിട്ടയിൽ എസ്ഡിപിഐ നിലപാട് നിര്‍ണ്ണായകമാവുമാണ്. ആരു ജയിച്ചാലും നേരിയ ഭൂരിപക്ഷമേ നേടാനാകൂ. 2014ല് രണ്ട് കൗണ്‍സിലർ മാത്രമുണ്ടായിരുന്ന എസ്ഡിപിഐക്ക് ഇന്ന് പത്തനംതിട്ട മണ്ഡലത്തിൽ നാല് നഗരസഭകളിലായി ഏഴ് കൗണ്‍സിലർമാരും മൂന്ന് പഞ്ചായത്തുകളില് ഓരോ അംഗങ്ങളും അടക്കം പത്ത് ജനപ്രതിനിധികളുണ്ട്. 12 വാര്‍ഡുകളില് തുച്ഛമായ വോട്ടുകള്‍ക്കാണ് പാര്‍ട്ടി പരാജയപ്പെട്ടത്.\nSDR14 April 2019 7:44 AM GMT\nപത്തനംതിട്ട: ലോക്സഭാ തിരഞ്ഞെടുപ്പിൽ ഏവരും ഉറ്റുനോക്കുന്ന പത്തനംതിട്ട മണ്ഡലത്തിൽ ഫാഷിസത്തെ ആട്ടിയകറ്റുന്ന നിലപാട് കൈക്കൊള്ളുമെന്ന് എസ്ഡിപിഐ. നിലവിൽ എസ്ഡിപിഐ ആരെ പിന്തുണയ്ക്കുമെന്ന് ഇതുവരെയും വ്യകതമാക്കിയിട്ടില്ല. നാളെ മുതല് 20 വരെ നടക്കുന്ന നിയമസഭ മണ്ഡലം കണ്‍വന്‍ഷനുകളിലാവും പാര്‍ട്ടി നിലപാട് വ്യക്തമാക്കുകയെന്ന് ജില്ലാ പ്രസിഡന്റ് അൻസാരി ഏനാത്ത് ഫേസ്ബുക്ക് പോസ്റ്റിൽ വ്യക്തമാക്കുന്നു.\nവിവേകമുള്ള ഒരു പ്രഖ്യാപനം വരുംദിവസങ്ങളിൽ പാർട്ടി നടത്തും. ആ നിലപാട് തികച്ചും സത്യസന്ധവും പ്രായോഗികവും ഫാഷിസത്തെ ആട്ടിയകറ്റുന്നതുമായ ഒരു തീരുമാനമായിരിക്കും. വോട്ടുകൾ ഏകോപിപ്പിക്കുക എന്നതാണ് ഏറ്റവും വലിയ ലക്ഷ്യം. ഭിന്നതയിലൂടെയാണ് ഫാഷിസം എവിടെയും അധികാരത്തിൽ വന്നിട്ടുള്ളതെന്നും അദ്ദേഹം ചൂണ്ടിക്കാട്ടി.\nപത്തനംതിട്ട പാര്‍ലെന്റ് തിരഞ്ഞെടുപ്പില് എസ്ഡിപിഐ നിലപാട് നിര്‍ണ്ണായകമാവുമാണ്. ആരു ജയിച്ചാലും നേരിയ ഭൂരിപക്ഷമേ നേടാനാകൂ. 2014ലെ തിരഞ്ഞെടുപ്പിൽ 11353 വോട്ട്‌നേടിയ എസ്ഡിപിഐ ഇത്തവണ സ്ഥാനാര്‍ത്ഥിയെ നിര്‍ത്തിയിട്ടില്ല. കേരളത്തില് തിരഞ്ഞെടുക്കപ്പെട്ട പത്ത് മണ്ഡലങ്ങളില് മാത്രം മല്‍സരരംഗത്തുണ്ടായാല് മതിയെന്ന പാര്‍ട്ടി തീരുമാനത്തിന്റെ ഭാഗമായാണ് പത്തനംതിട്ടയിലും പാര്‍ട്ടി മല്‍സരരംഗത്ത് ഇല്ലാത്തതെന്നും അദ്ദേഹം പറയുന്നു.\nപത്തനംതിട്ട പാര്‍ലമെന്റ് മണ്ഡലത്തില് ഒഴിച്ചുനിര്‍ത്താന് കഴിയാത്തവിധം പാര്‍ട്ടി ശക്തമാണ്. 2014ല് രണ്ട് കൗണ്‍സിലറുമാര് മാത്രമുണ്ടായിരുന്ന എസ്ഡിപിഐക്ക് ഇന്ന് പത്തനംതിട്ട പാര്‍ലമെന്റില് നാല് നഗരസഭകളിലായി ഏഴ് കൗണ്‍സിലറുമാരും മൂന്ന് പഞ്ചായത്തുകളില് ഓരോ അംഗങ്ങളും അടക്കം പത്ത് ജനപ്രതിനിധികളുണ്ട്. 12 വാര്‍ഡുകളില് തുച്ഛമായ വോട്ടുകള്‍ക്കാണ് പാര്‍ട്ടി പരാജയപ്പെട്ടത്. പത്തനംതിട്ട ജില്ലയിലുള്ള നാല് നഗരസഭകളില് മൂന്നിടത്തും എസ്ഡിപിഐക്ക് ജനപ്രതിനിധികളുണ്ട്. ഇതിനിടെ അവിശ്വാസം നേരിടേണ്ടവന്ന ഇരാറ്റുപേട്ട, പത്തനംതിട്ട, തിരുവല്ല, പന്തളം എന്നീ നഗരസഭകളില് എസ്ഡിപിഐയുടെ നിലപാട് നിര്‍ണ്ണായകമാവുകയും ഏറെ ചര്‍ച്ചചെയ്യപ്പടുകയും ചെയ്തിരുന്നു. മാത്രമല്ല കഴിഞ്ഞ നിയമസഭ തിരിെഞ്ഞെടുപ്പില് പിസി ജോർജ്ജിന്റെ പൂഞ്ഞാറിലെ വിജയം എസ്ഡിപിഐക്ക് കൂടി അവകാശപ്പെട്ടതാണ്. എസ്ഡിപിഐയുടെപരസ്യ പിന്തുണ ആവശ്യപ്പെട്ടജോര്‍ജ്ജിന് വേണ്ടി കൈമെയ് മറന്ന പ്രവര്‍ത്തനമാണ് എസ്ഡിപിഐ പ്രവര്‍ത്തകര് പൂഞ്ഞാറില് നടത്തിയതെന്നും അൻസാരി ചൂണ്ടിക്കാട്ടി.\nഎസ്ഡിപിഐ പത്തനംതിട്ട ജില്ലാപ്രസിഡന്റ് അൻസാരി ഏനാത്തിന്റെ ഫേസ്ബുക്ക് പോസ്റ്റിന്റെ പൂർണരൂപം\nപത്തനംതിട്ട പാര്‍ലെന്റ് തിരെഞ്ഞെടുപ്പില് എസ്ഡിപിഐ നിലപാട് നിര്‍ണ്ണായകമാവുമാണ്. ആരു ജയിച്ചാലും നേരിയ ഭൂരിപക്ഷമേ നേടാനാകൂ. 2014ലെ ഇലക്ഷനില് 11353 വോട്ട്‌നേടിയ എസ്ഡിപിഐ ഇത്തവണ സ്ഥാനാര്‍ത്ഥിയെ നിര്‍ത്തിയിട്ടില്ല. കേരളത്തില് തിരഞ്ഞെടുക്കപ്പെട്ട പത്ത് മണ്ഡലങ്ങളില് മാത്രം മല്‍സരരംഗത്തുണ്ടായാല് മതിയെന്ന പാര്‍ട്ടി തീരുമാനത്തിന്റെ ഭാഗമായാണ് പത്തനംതിട്ടയിലും പാര്‍ട്ടി മല്‍സരരംഗത്ത് ഇല്ലാത്തത്. എന്നാല് പത്തനംതിട്ട പാര്‍ലമെന്റ് മണ്ഡലത്തില് ഒഴിച്ചുനിര്‍ത്താന് കഴിയാത്തവിധം പാര്‍ട്ടി ശക്തമാണ്. രണ്ട് കൗണ്‍സിലറുമാര് മാത്രമുണ്ടായിരുന്ന 2014ല് 11353 വോട്ട് നേടിയ എസ്ഡിപിഐക്ക് ഇന്ന് പത്തനംതിട്ട പാര്‍ലമെന്റില് നാല് നഗരസഭകളിലായി ഏഴ് കൗണ്‍സിലറുമാരും മൂന്ന് പഞ്ചായത്തുകളില് ഓരോ അംഗങ്ങളും അടക്കം പത്ത് ജനപ്രതിനിധികള് ഉണ്ട്. 12 വാര്‍ഡുകളില് തുച്ഛമായ വോട്ടുകള്‍ക്കാണ് പാര്‍ട്ടി പരാജയപ്പെട്ടത്. പത്തനംതിട്ട ജില്ലയിലുള്ള നാല് നഗരസഭകളില് മൂന്നിടത്തും എസ്ഡിപിഐക്ക് ജനപ്രതിനിധികളുണ്ട്. ഇതിനിടെ അവിശ്വാസം നേരിടേണ്ടവന്ന ഇരാറ്റുപേട്ട, പത്തനംതിട്ട, തിരുവല്ല, പന്തളം എന്നീ നഗരസഭകളില് എസ്ഡിപിഐയുടെ നിലപാട് നിര്‍ണ്ണായകമാവുകയും ഏറെ ചര്‍ച്ചചെയ്യപ്പടുകയും ചെയ്തിരുന്നു. മാത്രമല്ല കഴിഞ്ഞ നിയമസഭ തിരിെഞ്ഞെടുപ്പില് പിസി ജോർജ്ജിന്റെ പൂഞ്ഞാറിലെ വിജയം എസ്ഡിപിഐക്ക് കൂടി അവകാശപ്പെട്ടതാണ്. എസ്ഡിപിഐയുടെപരസ്യ പിന്തുണ ആവശ്യപ്പെട്ടജോര്‍ജ്ജിന് വേണ്ടി കൈമെയ് മറന്ന പ്രവര്‍ത്തനമാണ് എസ്ഡിപിഐ പ്രവര്‍ത്തകര് പൂഞ്ഞാറില് നടത്തിയത്.\nനിലവിൽഎസ്ഡിപിഐ ആരെ പിന്തുണയ്ക്കും എന്ന് ഇതുവരെയും വ്യകതമാക്കിയിട്ടില്ല. ഏപ്രല് 15 മുതല് 20 വരെ നടക്കുന്ന നിയമസഭ മണ്ഡലം കണ്‍വന്‍ഷനുകളിലാവും പാര്‍ട്ടി നിലപാട് വ്യക്തമാക്കും.\nവിവേകമുള്ള ഒരു പ്രഖ്യാപനം വരുംദിവസങ്ങളിൽ #SDPI, നടത്തും.\nഞങ്ങൾ എടുക്കുന്നതും നിങ്ങളെ അറിയിക്കുന്നതുമായ\nആ നിലപാട് തികച്ചും സത്യസന്ധവും പ്രായോഗികവും ഫാഷിസത്തെ ആട്ടിയകറ്റുന്നതുമായ ഒരു തീരുമാനമായിരിക്കും.\nവോട്ടുകൾ ഏകോപിപ്പിക്കുക എന്നതാണ് ഏറ്റവും വലിയ ലക്ഷ്യം.....\nഓർക്കുക ഭിന്നതയിലൂടെയാണ് ഫാഷിസം എവിടെയും\nSDPI പത്തനംതിട്ട ജില്ലാ പ്രസിഡൻറ്\npathanamthitta loksabha mandalam sdpi stand Ansari enath


അച്ഛന്‍റെ കൂടെ ഒരു യാത്ര……… | CeTly L!ve - College of Engineering Thalassery Live\nഅച്ഛന്‍റെ കൂടെ ഒരു യാത്ര………\nTweet അന്നാദ്യമായാണ് ഞാനും അച്ഛനും മാത്രമായൊരു യാത്ര പോയത്.എനിയ്ക്ക് AIEE എഴുതുവാന് വേണ്ടി കോഴിക്കോട്ടെയ്ക്കായിരുന്നു ആ യാത്ര. EXAM ന്‍റെ തലേന്ന് വൈകുന്നേരം ബസ്സില് ഞങ്ങള് കോഴിക്കോട്ടെയ്ക്ക് പുറപ്പിട്ടു. അച്ഛന്‍റെ അമ്മയുടെ വീട് കോഴിക്കോട് അടുത്താണ്, അതുകൊണ്ട് രാവിലെ അവിടെ നിന്നും EXAM നു പോകാം എന്ന കണക്കുകൂട്ടലുകളോടെയാണ് ഞങ്ങള് തിരിച്ചത്. കുറെക്കാലംകൂടി അവിടെ എത്തിയ ഞങ്ങള് ബന്ധുജനങ്ങളെയൊക്കെ കണ്ടു. രാത്രി എല്ലാവരും ചേര്‍ന്ന് എന്നെ പഠിയ്ക്കനായി മുകളിലത്തെ മുറിയിലേയ്ക്ക് പറഞ്ഞയച്ചു. അപ്പോള് എന്തോ ആവശ്യത്തിനായി മുറിയില് വന്ന അച്ഛന്‍റെ COUSIN ന്‍റെ മകളുമായി ഞാന് വര്‍ത്തമാനം തുടങ്ങി,അവളും എന്‍റെ പ്രായമാണ്, SCHOOL വിശേഷങ്ങള് വേണ്ടതിലധികം പറയാനുണ്ടായിരുന്നു.ഞാന് പുസ്തകങ്ങളൊക്കെ മാറ്റിവച്ചു COOL ആയി അവളുടെ വിശേഷങ്ങള് കേട്ടു.\nപിറ്റേന്ന് ഒരു AUTO ല് ഞങ്ങള് EXAM CENTER ല് എത്തി, ഞാന് EXAM എഴുതുമ്പോള് അച്ഛന് അവിടുത്തെ സ്ഥലങ്ങളെല്ലാം ചുറ്റിയടിച്ചു കണ്ടു. അതുകൊണ്ട് തന്നെ ഒന്നൊന്നര കിലോമീറ്റര് അകലെയുള്ള ബസ്‌സ്റ്റോപ്പില് ഞങ്ങള് പെട്ടന്നെത്തി. ഞാന് അച്ഛന്‍റെ കൂടെയെത്താന് പരക്കം പായുകയായിരുന്നു. ആദ്യം വന്ന ബസ്സില് കയറി ഒരിടത്തിറങ്ങി, അച്ഛന് പറഞ്ഞു,”എവിടെ നിന്നും RILWAY STATION ലേയ്ക്ക് നടക്കാനുള്ള ദൂരമേയുള്ളൂ.വേഗം നടന്നാല് LOCAL കിട്ടും.” ഞങ്ങള് നടത്തം ആരംഭിച്ചു, നടന്നിട്ടും നടന്നിട്ടും RAILWAY STATION മാത്രം എത്തുന്നില്ല. അവസാനം ഞാന് ഒരു AUTO യെ നിര്‍ത്തിച്ചു,അതില് അച്ഛനെ കയറ്റി. അപ്പോള് അച്ഛന് പറഞ്ഞു, ”ഇനി കുറച്ചെ ഉണ്ടാവു….” ഞങ്ങള് STATION ല് എത്തിയപ്പോള് എനിയ്ക്കും അച്ഛനും മനസിലായി, അച്ഛന് പറഞ്ഞ കുറച്ചു ദൂരം വളരെ കുറവായിരുന്നു എന്ന്. RAILWAY STATION ജീവിതത്തില്‍ത്തന്നെ കുറച്ചു തവണ മാത്രം ഞാന്, കോഴിക്കോട് STATION ഒന്ന് നോക്കികാണുകയായിരുന്നു, പെട്ടന്ന് അച്ഛന്‍റെ വക ശകാരം,”നമുക്ക് നാട്ടിലേയ്ക്ക് പോവെണ്ടേ, ടിക്കറ്റ് എടുക്കണം,ഏതെങ്കിലും ഒരു ക്യുവില് നിലക്ക്.” ശകാരത്തിന്‍റെ ശക്തികൊണ്ട് ഞാനോരു ക്യുവിലേക്ക് ചാടികയറി. ഭാഗ്യത്തിന് അത് ചെറിയ ക്യു ആയിരുന്നു. എന്‍റെ മുന്‍പില് നിന്ന ആള് ടിക്കറ്റിനു പൈസ എടുക്കുന്നത് കണ്ടപ്പോഴാണ് ഞാന് അച്ഛന്‍റെ കൈയ്യില് നിന്നും പൈസ വാങ്ങുവാന് മറന്നകാര്യം മനസിലാക്കിയത്. ഉടനെ അച്ഛനെ വിളിച്ചു പണം വാങ്ങി. ഞാന് COUNDER നു മുന്‍പില് എത്തിയപ്പോള് ഒരു സ്ത്രീ,”മോളെ3കണ്ണുരേയ്ക്കുള്ള ടിക്കറ്റ് കൂടി എടുത്തു തരുമോ? ഞങ്ങള് വളരേ പിറകിലായി പോയി.” “നിങ്ങള്ക്ക് എവിടേയ്ക്കുള്ള ടിക്കറ്റാണ് വേണ്ടത്?” ലെ സ്ത്രീ അവരുടെ വിലപ്പെട്ട സമയം അപഹരിച്ച എന്നെ ഒന്ന് നോക്കി പേടിപ്പിച്ചു. ആദ്യമായിട്ട് ടിക്കറ്റെടുക്കാന് പോയ ഞാന് ഒന്നും തിരിച്ചറിയാന് കഴിയാത്ത വിധം നിന്നുപോയി. “വേഗം പറയ്…….” അച്ഛന്‍റെ ദേഷ്യപ്പെട്ട വാക്കുകള് എന്നെ ഉണര്‍ത്തി. “3 കണ്ണൂര്2തലശ്ശേരി.” ഞാന് ടിക്കറ്റ് വാങ്ങിച്ചു, ബാക്കി പൈസയും.3ടിക്കറ്റ്,ഞാന് തിരിച്ചും മറിച്ചും നോക്കാന് തുടങ്ങി, ഒന്നും മനസിലായില്ല. ഉടനെ വന്നു അച്ഛന്‍റെ അടുത്ത ശകാരം ,”നമ്മളുടെ മുറിച്ചെടുത്ത് ബാക്കി അവര്‍ക്ക് കൊടുക്കു…..” ഞാന് ഉടനെ ആദ്യത്തെ ടിക്കറ്റ് മുറിച്ചെടുത്ത് ബാക്കി രണ്ടും അവര്‍ക്ക് കൊടുത്തു. “മോളെ ബാക്കി പൈസ…..” ബാക്കി കിട്ടിയ പൈസ മുഴുവന് അവര്‍ക്ക് കൊടുത്തു. ഞാന് അച്ഛന്‍റെ കൂടെ നടന്നു, ഭാഗ്യം മുറിച്ചെടുത്ത ടിക്കറ്റ് ഞങ്ങളുടേത് തന്നെ ആയിരുന്നു.\n“നിനക്ക് വിശക്കുന്നുണ്ടോ?” അച്ഛന്‍റെ ദേഷ്യം അപ്പോഴേയ്ക്കും ഏകദേശം തണുത്തിരുന്നു. “ഇല്ലാ” ,വയറ്റീന്നു വിശപ്പിന്‍റെ അവസാന വിളിയും കേട്ട ഞാന് പറഞ്ഞു. പേടിച്ചിട്ടായിരുന്നു,ഇനിയും എന്നെ കൊണ്ട് വല്ലതും ചെയ്യിപ്പിച്ചാല് അടുത്ത ശകാരത്തില് ഞാന് കുഴഞ്ഞു വീഴും എന്ന അവസ്ഥയിലായിരുന്നു. അപ്പോള് അച്ഛന് പറഞ്ഞു “ഏതായാലും ചായ കുടിയ്ക്കാം” പിന്നില് നിന്നൊരു വിളി,”സഹനെ….” നോക്കിയപ്പോള് ശ്രുതി. “നിനക്ക് എവിടെയായിരുന്നു? എങ്ങനെയുണ്ടായിരുന്നു?…….” “നീ എന്താ ബാക്കി വാങ്ങിയ്ക്കാതെ വന്നത്?”\nഎന്ന് ശ്രുതി പറഞ്ഞപ്പോഴാണ് മനസിലായത് കണ്ണൂരേയ്ക്ക് ടിക്കറ്റെടുക്കാന് പറഞ്ഞ സ്ത്രീ ശ്രുതിയുടെ അമ്മയായിരുന്നു എന്ന്. പിന്നെ ഞങ്ങള് EXAM വിശേഷങ്ങള് പങ്കുവച്ചു LOCAL ല് നാട്ടിലേയ്ക്ക് മടങ്ങി, ശാന്തമായ മനസുമായി…. ഒരു വലിയ പേമാരി പെയ്തോഴിഞ്ഞപോലെ………… ഞാന് ആദ്യമായി അച്ഛന്‍റെ കൂടെ ഒരു യാത്ര നടത്തി…………..\nഒരു കുറുക്കന്‍റെ അന്ത്യം\nOru Neerali Venam..[ഒരു നീരാളി വേണം..]\nഞങളുടെ ബാച്ചിന്‍റെ (07 /11) ന്‍റെ , ആദ്യവര്‍ഷത്തെ ക്ലാസിലെ അനുഭവകുരിപ്പാണിത്….വെറുതെ, വെറും വെറുതെ..ഒരു തമാശക്ക്… :)\nതുരുമ്പിച്ച സൈക്കിളും ആ സഹോദരന്മാരും\nPosted on Jan 25, 2011 in Kadhitha |0comments\nSahana Chandran has written\n29 awesome articles for us.


The potter and the clay-കുശവനും കളിമണ്ണും | Saibalsanskaar malayalam\nThe potter and the clay-കുശവനും കളിമണ്ണും\nമൂല്യം ——സമാധാനം , ശരിയായ സ്വഭാവം\nഉപമൂല്യം ——ക്ഷമ , സ്വയം നിയന്ത്രണം\nഇത് ഒരു നവ ദമ്പതികൾ കല്യാണ വാര്ഷികം ആഖോഷിക്കാൻ ഇന്ഗ്ലാണ്ടിൽ പോയ കഥയാണ് .അവിടെ അവർ പുരാതന വസ്ത്തുക്കൾ വില്ക്കുന്ന കടയിൽ പോയി . അവര്ക്ക് പുരാതന വസ്ത്തുക്കൾ പ്രത്യേകിച്ച് കളിമൺ കൊണ്ടുള്ള സാധനങ്ങൾ വളരെ ഇഷ്ടമാണ് . അവിടെ പ്രത്യേകതരം ചായകപ്പ് കണ്ടപ്പോൾ താല്പ്പര്യം തോന്നി . ” ആ കപ്പ് ഒന്ന് കാണുവാൻ പറ്റുമോ ? ഇത്ര ഭംഗിയുള്ള കപ്പ് ഞങ്ങൾ കണ്ടിട്ടേയില്ല.” എന്ന് ആ കടയിലിരിക്കുന്ന സ്ത്രിയോട് ചോദിച്ചു .\nആ സ്ത്രി കപ്പ് അവരുടെ കൈയിൽ കൊടുത്തപ്പോൾ കപ്പ് പെട്ടെന്ന് സംസാരിക്കാൻ തുടങ്ങി . കപ്പ് പറഞ്ഞു ——-നിങ്ങൾക്ക് മനസ്സിലാവില്ല . ഞാൻ ഇപ്പോഴും ഒരു ചായ കപ്പ് ആയിരുന്നില്ല . ആദ്യം ഞാൻ വെറും ഒരു ചുവന്ന കളിമൺ കട്ടയായിരുന്നു . എന്റ്റെ യജമാനൻ എന്നെ എടുത്തു ഉരുട്ടി ഇടിച്ചു ,തട്ടി. ഒടുവിൽ ” എനിക്ക് ഇഷ്ടമില്ല. എന്നെ വെറുതെ വിടു. ” എന്ന് ഞാൻ നിലവിളിച്ചു .\nഎന്റ്റെ യജമാനൻ ഒരു പുഞ്ചിരിയോടെ പറഞ്ഞു . ആയിട്ടില്ല . അദ്ദേഹം ” ടം” എന്ന് ഒരു കറങ്ങുന്ന ചക്രത്തിൽ എന്നെ വെച്ച് . ചക്രം ചുറ്റി ചുറ്റി കറങ്ങാൻ തുടങ്ങി . നിറുത്ത് എനിക്ക് തല കറങ്ങുന്നു എന്ന് ഞാൻ പറഞ്ഞു . എന്റ്റെ യജമാനൻ വെറുതെ തല കുലുക്കി . എന്നിട്ട് പറഞ്ഞു —–ഇനിയും ആയിട്ടില്ല .\nഅദ്ദേഹം എന്നെ കറക്കുക മാത്രമല്ല കുത്തി വളച്ചു അദ്ദേഹത്തിനു വേണ്ട ആകൃതിയിലാക്കി . എന്നിട്ട് ഒരു ചൂളയിൽ വെച്ച് . അവിടെ ഞാൻ വല്ലാത്ത ചൂട് അനുഭവിച്ചു “. . എന്നെ സഹായിക്കു ഇതിൽ നിന്ന് പുറത്തെടുക്കു . വാതിലിൽ മുട്ടി നിലവിളിച്ചു ” ആയിട്ടില്ല . എന്റ്റെ യജമാനൻ പറഞ്ഞു .ഇനി ഒരു ക്ഷണം പോലും സഹിക്കുവാൻ പറ്റില്ല എന്ന് ഞാൻ വിചാരിച്ചിരിക്കുമ്പോൾ വാതിൽ തുറന്നു . അദ്ദേഹം വളരെ സുക്ഷിച്ചു എന്നെ പുറത്തെടുത്തു .ഒരു ഷെൽഫിൽ വെച്ച് . ഞാൻ തണുക്കുവാൻ തുടങ്ങി ..ഇത് വളരെ നന്നായി എന്ന് ഞാൻ ആലോചിക്കുമ്പോഴേക്കും അദ്ദേഹം എന്നെ എടുത്തു ബ്രഷ് ചെയ്തു . ദേഹം മുഴുവൻ പെയിന്റ് അടിച്ചു .അതിനു വല്ലാത്ത മണമായിരുന്നു . നിറുത്ത് നിറുത്ത് എന്ന് ഞാൻ കരഞ്ഞു .\nഅദ്ദേഹം പറഞ്ഞു ആയിട്ടില്ല . പിന്നെയും എന്നെ ഓവനിൽ വെച്ച് ഇത് ആദ്യത്തെ പോലെയായിരുന്നില്ല . ഇരട്ടി ചുടായിരുന്നു. ശ്വാസം മുട്ടി ഞാൻ അപേക്ഷിച്ച്, നിലവിളിച്ചു , കരഞ്ഞു . രക്ഷപ്പെടില്ല എന്ന് വിചാരിച്ചിരിക്കുമ്പോൾ വാതിൽ തുറന്നു അദ്ദേഹാം എന്നെ പുറത്തെടുത്തു ഒരു ഷെൽഫിൽ വെച്ച് . ഇനി എന്ത് ചെയ്യും എന്ന് ആലോചിച്ചു. ഒരു മണികുർ കഴിഞ്ഞു അദ്ദേഹം ഒരു കണ്ണാടി തന്നു നോക്കുവാൻ പറഞ്ഞു .\nഞാൻ കണ്ണാടി നോക്കി . ഓ ഇത് ഞാനല്ല ഇത് നല്ല ഭംഗിയുണ്ട് . അപ്പോൾ ഞാൻ നല്ല ഭംഗിയായി .\nഎന്റ്റെ യജമാനൻ പതുക്കെ പറഞ്ഞു ..”നിന്നെ ഞാൻ ഇടിച്ചു , ഉരുട്ടി ,തട്ടി . നിനക്ക് വേദനിച്ചു കാണും .പക്ഷെ നിന്നെ വെറുതെ വിട്ടിരുന്നെങ്ങിൽ നീ ഉണങ്ങി പോയേനെ . നിന്നെ ചക്രത്തിൽ ചുറ്റിയപ്പോൾ തല കറങ്ങി കാണും . പക്ഷെ ഞാൻ നിറുത്തിയിരുന്നെങ്ങിൽ നീ ചുരിങ്ങി പോയേനെ .ചൂളയിൽ വെച്ചപ്പോൾ നിനക്ക് നല്ല ചുടു എടുത്തു കാണും . അങ്ങിനെ വെച്ച്രുന്നില്ലെങ്ങിൽ നീ വിരിഞ്ഞു പോയേനെ . പെയിന്റിന്റ്റെ മണം നിന്നെ വല്ലാതെ ബുദ്ധിമുട്ടിച്ചു . പക്ഷെ അങ്ങിനെ ചെയ്തിരുന്നില്ലെങ്ങിൽ നീ ഉറച്ചിരിക്കില്ല നിന്റ്റെ ജീവിതത്തിൽ ഒരു വര്ണ ഭംഗി ഉണ്ടാവില്ലായിരുന്നു .നിന്നെ രണ്ടാമതും ഓവനിൽ വെച്ചിരുന്നില്ലെങ്ങിൽ നീ കുറേക്കാലം ഉറച്ചു ജീവിക്കില്ലയിരുന്നു .ഇപ്പോൾ നീ ഞാൻ വിചാരിച്ച പോലെ തന്നെ ആയി തീര്ന്നു .\nനിങ്ങൾ ദൈവം, ഗുരു , അധ്യാപകൻ എല്ലാവരെയും വിശ്വാസിക്കു, നിങ്ങൾക്ക് എന്താണ് ഉചിതം എന്നും നിങ്ങളുടെ ഉള്ളിലുള്ള നല്ലതിനെ പുറത്തു കൊണ്ടു വരുവാനും അവർക്കറിയാം..ജീവിതത്തിൽ കഠിന അധ്വാനം , കഷ്ട്ടപ്പാടുകൾ , പരീക്ഷണങ്ങൾ ഇവയെല്ലാം കൊണ്ടു മാത്രമേ വലിയ നേട്ടങ്ങൾ കിട്ടുകയുള്ളൂ .എപ്പൊഴു വലിയ ഉദ്ദേശം മുന്നിൽ കണ്ടു അതിനു വേണ്ടി വിടാതെ പ്രയത്നിക്കണം .\nThis entry was posted on June 6, 2016, in Faith, Stories. Bookmark the permalink.\tLeaveacomment\n← Three races to save humanity മനുഷത്വം രക്ഷിക്കാനുള്ള മുന്ന് പന്തയങ്ങൾ\nThe proud red rose- അഭിമാനിയായ ചുവന്ന റോസ് →


ഹെയില്‍സിന്റെ മികവില് ഇംഗ്ലണ്ടിന് അഞ്ചു വിക്കറ്റ് ജയം | India vs England Second T 20 Cicket\nഹെയില്‍സിന്റെ മികവില് ഇംഗ്ലണ്ടിന് അഞ്ചു വിക്കറ്റ് ജയം\nJul 7, 2018, 02:00 AM IST\nജയത്തോടെ മൂന്ന് മത്സരങ്ങളുള്ള പരമ്പരയില് ഇംഗ്ലണ്ട് ഇന്ത്യക്കൊപ്പമെത്തി (1-1).\nകാര്‍ഡിഫ്: അവസാന ഓവര് വരെ ആവേശം നിറഞ്ഞ രണ്ടാം ടിട്വന്റിയില് ഇന്ത്യക്കെതിരെ ഇംഗ്ലണ്ടിന് അഞ്ചു വിക്കറ്റ് ജയം. ടോസ് നഷ്ടപ്പെട്ട് ആദ്യം ബാറ്റ് ചെയ്ത ഇന്ത്യ മുന്നോട്ടുവച്ച 149 റണ്‍സ് വിജയലക്ഷ്യം രണ്ടു പന്തുകള് ബാക്കി നില്‍ക്കെയാണ് ഇംഗ്ലണ്ട് മറികടന്നത്. മധ്യ ഓവറുകളില് ജയ പരാജയം മാറിമറിഞ്ഞ മത്സരത്തില് അര്‍ധസെഞ്ചുറി നേടി പുറത്താകാതെ നിന്ന ഹെയില്‍സിന്റെ (41 പന്തില് 58 റണ്‍സ്) മികവിലാണ് ഇംഗ്ലണ്ടിന്റെ വിജയം. സ്‌കോര്; ഇന്ത്യ- 20 ഓവറില് 148/5. ഇംഗ്ലണ്ട്- 19.4 ഓവറില് 149/5.\nനാല് വിക്കറ്റിന് 92 റണ്‍സ് എന്ന നിലയിലായിരുന്ന ഇംഗ്ലണ്ടിനെ ബെയര്‍സ്‌റ്റോയെ കൂട്ടുപിടിച്ചാണ് ഹെയില്‍സ് വിജയത്തിലേക്ക് നയിച്ചത്. 18 പന്ത് നേരിട്ട ബെയര്‍സ്‌റ്റോ 28 റണ്‍സ് നേടി പുറത്തായി. മികച്ച ബൗളിങ്ങ് പ്രകടനം പുറത്തെടുത്താണ് ആദ്യം ബാറ്റ് ചെയ്ത ഇന്ത്യയെ ഇംഗ്ലണ്ട് ബൗളര്‍മാര് ചെറിയ സ്‌കോറിലൊതുക്കിയത്. 38 പന്തില് 47 റണ്‍സെടുത്ത കോലിയാണ് ഇന്ത്യയുടെ ടോപ് സ്‌കോറര്. 24 പന്തില് 32 റണ്‍സുമായി ധോനി പുറത്താകാതെ നിന്നു.\nഇംഗ്ലണ്ടിനായി വില്ലി, ബോള്, പ്ലങ്കറ്റ്, റാഷിദ് എന്നിവര് ഓരോ വിക്കറ്റ് വീതം വീഴ്ത്തി. ഇന്ത്യക്കായി ഉമേഷ് യാദവ് രണ്ടും ഭുവനേശ്വര് കുമാര്, ഹര്‍ദിക്ക് പാണ്ഡ്യ, ചഹാല്, കുല്‍ദീപ് യാദവ് എന്നിവര് ഓരോ വിക്കറ്റ് വീതം വീഴ്ത്തി. ജയത്തോടെ മൂന്ന് മത്സരങ്ങളുള്ള പരമ്പരയില് ഇംഗ്ലണ്ട് ഇന്ത്യക്കൊപ്പമെത്തി (1-1).\nContent Highlights: India vs England Second T 20 Cicket


ഐപിഎല് തയാറെടുപ്പില് ചെന്നൈ സൂപ്പര് കിങ്‌സ്; ധോണിയെത്തി: ഗംഭീര വരവേല്‍പ് -\nHome Sports ഐപിഎല് തയാറെടുപ്പില് ചെന്നൈ സൂപ്പര് കിങ്‌സ്; ധോണിയെത്തി: ഗംഭീര വരവേല്‍പ്\nഇന്ത്യന് പ്രിമിയര് ലീഗിന്റെ പുതിയ സീസണു വേണ്ടിയുള്ള കാത്തിരിപ്പിലാണ് ക്രിക്കറ്റ് പ്രേമികള്. ടീമുകളും ഒരുക്കങ്ങള് തുടങ്ങി. ഈ വര്‍ഷം ഏപ്രില്, മെയ് മാസങ്ങളില് ഐപിഎല് നടക്കാനാണ് സാധ്യത. സമൂഹമാധ്യമങ്ങളില് ശ്രദ്ധ നേടുന്നതും ഐപിഎല്ലുമായി ബന്ധപ്പെട്ട ഒരു വീഡിയോയാണ്.\nചെന്നൈ സൂപ്പര് കിങ്‌സ് ക്യാപിന്റെ മുന്നോടിയായി ചെന്നൈയിലെത്തിയ എം എസ് ധോണിയുടേതാണ് ഈ വീഡിയോ. ഔദ്യോഗിക ട്വിറ്റര് അക്കൗണ്ടിലൂടെ ചെന്നൈ സൂപ്പര് കിങ്‌സ് ആണ് വീഡിയോ പങ്കുവെച്ചതും. മികച്ച വരവേല്‍പ്പാണ് ചെന്നൈ സൂപ്പര് കിങ്‌സ് ധോണിയ്ക്ക് നല്‍കിയത്.\nഅതേസമയം മാര്‍ച്ച് ഒന്‍പത് മുതല് ചെന്നൈ സൂപ്പര് കിങ്‌സിന്റെ ക്യാംപ് ആരംഭിയ്ക്കും. കൊവിഡ് പശ്ചാത്തലം നിലനില്‍ക്കുന്ന സാഹചര്യത്തില് ലഭ്യമായ താരങ്ങളെ വെച്ചായിരിയ്ക്കും പരിശീലനം ആരംഭിയ്ക്കുക. ധോണിയ്ക്ക് പുറമെ അമ്പാട്ടി റായിഡുവും ചെന്നൈയില് എത്തിയിട്ടുണ്ട്. മോയിന് അലി, കൃഷ്ണപ്പ ഗൗതം, ചേതേശ്വര് പൂജാര തുടങ്ങിയ താരങ്ങളും ഈ സീസണില് ചൈന്നെ സൂപ്പര് കിങ്‌സിനൊപ്പമുണ്ട്.\nStory highlights: IPL 2021 MS Dhoni arrived in Chennai


പ്രണയിച്ച് വിവാഹം; ഒടുവിൽ സ്ത്രീധന തർക്കം; ഭാര്യയുടെ നഗ്ന ചിത്രങ്ങൾ സമൂഹമാധ്യമങ്ങളിൽ പങ്കുവച്ച് ഭർത്താവ്\nAhmedabad, First Published 10, Nov 2019, 3:52 PM\nഏതാനും മാസങ്ങൾക്ക് മുമ്പ് സ്വന്തം നഗ്ന ചിത്രങ്ങൾ കുടുംബാംഗങ്ങൾ ഉൾപ്പെട്ട ഗ്രൂപ്പിൽ ഇയാൾ പങ്കുവച്ചിരുന്നുവെന്നും ഇത് പിന്നീട് കേസായെന്നും പൊലീസ് പറയുന്നു.\nഅഹമ്മദാബാദ്: സ്ത്രീധന തർക്കത്തിനിടെ ഭാര്യയുടെ നഗ്ന ചിത്രങ്ങൾ സമൂഹമാധ്യമങ്ങളിൽ പ്രചരിപ്പിച്ച് ഭർത്താവ്. അഹമ്മദാബാദിലെ കഗാഡാപിത്ത് പൊലീസ് സ്റ്റേഷൻ പരിധിയിലാണ് സംഭവം. ഇരുപത്തി ഒമ്പതുകാരിയായ ഭാര്യയുടെ പരാതിയിന്മേൽ ഭർത്താവിനെതിരെ പൊലീസ് കേസെടുത്തു.\nഏറെ നാളത്തെ പ്രണയത്തിനൊടുവിൽ എട്ട് മാസം മുമ്പാണ് ഇരുവരും വിവാഹിതരായത്. രണ്ട് മാസത്തിന് ശേഷം ഇരുവരുടേയും ഇടയിൽ അസ്വാരസ്യങ്ങൾ ഉണ്ടാകാൻ തുടങ്ങി. പത്ത് ലക്ഷം രൂപ സ്ത്രീധനം ആവശ്യപ്പെട്ട് ഭർത്താവ് തന്നെ ശകാരിക്കുകയും മർദ്ദിക്കുകയും ചെയ്യുന്നത് പതിവായെന്നും യുവതി നൽകിയ പരാതിയിൽ ആരോപിക്കുന്നു.\nപീഡനം തുടർന്നതോടെ സഹിക്കെട്ട യുവതി പതിനഞ്ച് ദിവസം മുമ്പ് വീടുവിട്ടിറങ്ങി. ഇതിന് പിന്നാലെയാണ് ഭർത്താവ് ഇവരുടെ നഗ്ന ചിത്രങ്ങൾ വാട്സാപ്പ് ഗ്രൂപ്പുകളിൽ പ്രചരിപ്പിച്ചതെന്ന് പൊലീസ് പറയുന്നു. തന്റെ പേരിലുള്ള ഫോൺ നമ്പറിൽ വാട്സാപ്പ് അക്കൗണ്ടുണ്ടാക്കിയാണ് ഭർത്താവ് ചിത്രങ്ങൾ പ്രചരിപ്പിച്ചതെന്നും യുവതി ആരോപിച്ചു.\nഏതാനും മാസങ്ങൾക്ക് മുമ്പ് സ്വന്തം നഗ്ന ചിത്രങ്ങൾ കുടുംബാംഗങ്ങൾ ഉൾപ്പെട്ട ഗ്രൂപ്പിൽ ഇയാൾ പങ്കുവച്ചിരുന്നുവെന്നും ഇത് പിന്നീട് കേസായെന്നും പൊലീസ് പറയുന്നു. ഇതിനു പിന്നാലെയാണ് ഭര്യയുടെ നഗ്ന ചിത്രങ്ങൾ ഇയാൾ പ്രചരിപ്പിച്ചതെന്ന് പൊലീസ് പറഞ്ഞു. യുവതിയുടെ പരാതിയിൽ ഭർത്താവിനെതിരെ കടുത്ത വകുപ്പുകൾ ചുമത്തിയാണ് പൊലീസ് കേസെടുത്തിരിക്കുന്നത്.\nLast Updated 10, Nov 2019, 3:52 PM


പാക്ഭീകരന് കേരളത്തില് എത്തിയത് അറിഞ്ഞിരുന്നതായി രമേശ് ചെന്നിത്തല\nജസ്വന്ത് സിംഗ് ബിജെപിയില് നിന്ന് രാജിവച്ചു\nMonday 24th March 2014 5:14pm\nMonday 24th March 2014 4:49pm\nകാസര്‍ഗോട്: പാക്കിസ്ഥാന് ഭീകരന് വഖാസ് മൂന്നാറില് എത്തിയത് കേരളാപോലീസ് അറിഞ്ഞിരുന്നതായി ആഭ്യന്തരമന്ത്രി രമേശ് ചെന്നിത്തല. ഇക്കാര്യം കേരള പോലീസ് കേന്ദ്ര ഏജന്‍സിയെ അറിയിച്ചിരുന്നു. കൂടുതല് വെളിപ്പെടുത്തലുകള്‍ക്കില്ലെന്നും ചെന്നിത്തല പറഞ്ഞു.\nതെരഞ്ഞെടുപ്പിനിടെ രാജ്യത്ത് ആക്രമണം നടത്താന് പദ്ധതിയിട്ട നാല് ഇന്ത്യന് മുജാഹിദീന് തീവ്രവാദികള് രാജസ്ഥാനില് കഴിഞ്ഞ ദിവസം അറസ്റ്റിലായിരുന്നു. പിടിയിലായവരില് ഉള്‍പ്പെട്ട പാക്കിസ്ഥാന് ഭീകരന് വഖാസ് അഹമ്മദ് കേരളത്തിലും എത്തിയിരുന്നതായി ദല്‍ഹി പോലീസ് അറിയിച്ചിരുന്നു.\nഇന്ത്യന് മുജാഹിദീന് നേതാവ് യാസിന് ഭട്കല് അറസ്റ്റിലായ ശേഷമാണ് ഇയാള് കേരളത്തിലെത്തിയത്.


മേഘങ്ങളില് ക്രിസ്തുവിന്റെ മടങ്ങിവരവ് – WFTW 26 മാർച്ച് 2017 | Jeevamozhikal\nമേഘങ്ങളില് ക്രിസ്തുവിന്റെ മടങ്ങിവരവ് – WFTW 26 മാർച്ച് 2017\nക്രിസ്തു മടങ്ങി വരുമ്പോള് കാര്യങ്ങള് എങ്ങനെ ആയിരിക്കും എന്നതിനെക്കുറിച്ച് 1 തെസ്സ 4:1318 ല് പൗലൊസ് പറയുന്നു. ‘ കര്‍ത്താവില് നിദ്ര പ്രാപിക്കുന്നവരെ കുറിച്ച് നിങ്ങള് അറിവില്ലാത്തവര് ആയിരിക്കരുതെന്ന് ഞങ്ങള് ആഗ്രഹിക്കുന്നു’. അത് ക്രിസ്തുവില് മരിച്ചവരെ സൂചിപ്പിക്കുന്നു. യേശു മരിക്കുകയും ഉയിര്‍ത്തെഴുന്നേല്‍ക്കുകയും ചെയ്തു; അതു പോലെ ക്രിസ്തുവില് മരിച്ചിട്ടുളളവരും ഉയിര്‍ത്തെഴുന്നേല്‍ക്കും. യേശു മടങ്ങിവരുമ്പോള്, ജീവനോടിരിക്കുന്ന നാം, നമുക്കു മുമ്പേ ക്രിസ്തുവില് മരിച്ചവര്‍ക്കു മുമ്പാകയില്ല. അവര് കല്ലറകളില് നിന്ന് ഉയിര്‍ത്തെഴുന്നേല്‍ക്കും. അത് ഒന്നാമത്തെ പുനരുദ്ധാനം ആയിരിക്കും. അതിനുശേഷം നാമും അവരോടൊപ്പം കര്‍ത്താവിനെ എതിരേല്‍പ്പാന് എടുക്കപ്പെടും. അടുത്ത ആയിരം വര്‍ഷത്തേക്ക് അവിശ്വാസികള് ആരും ഉയിര്‍ത്തെഴുന്നേല്‍ക്കുകയില്ല. അവര് രണ്ടാമത്തെ പുനരുദ്ധാനത്തില് ഉയിര്‍ത്തെഴുന്നേല്‍ക്കും.\nനമ്മുടെ കര്‍ത്താവ്, തന്റെ മടങ്ങിവരവില്, ഗംഭീരനാദത്തോടും പ്രധാന ദൂതന്റെ ശബ്ദത്തോടും ദൈവത്തിന്റെ കാഹള ധ്വനിയോടും കൂടെ സ്വര്‍ഗ്ഗത്തില് നിന്നിറങ്ങിവരും. അപ്പോള് എല്ലാ വിശുദ്ധന്മാരും കര്‍ത്താവിനെ എതിരേല്‍ക്കാന് മേഘങ്ങളില് എടുക്കപ്പെടും. യേശു തന്റെ മടങ്ങിവരവിനെക്കുറിച്ച് തന്റെ ശിഷ്യന്മാരോട് സംസാരിച്ചപ്പോള് ഇതേ കാര്യങ്ങള് തന്നെ പറഞ്ഞു.’ അവിടുന്ന് ഇതാ ഇവിടെ എന്നോ’ അല്ലെങ്കില് ‘ അവിടുന്ന് അതാ അവിടെ എന്നോ’ അല്ലെങ്കില് ‘ അവിടുന്ന് രഹസ്യമായി വന്നിരിക്കുന്നു’ എന്നോ പറഞ്ഞാല് നിങ്ങള് വിശ്വസിക്കരുത്’ എന്ന് അവിടുന്നു പറഞ്ഞു ( മത്തായി 24:26). ഇന്ന് അനേകര് വിശ്വസിക്കുന്നതു പോലെ അവിടുന്ന് രഹസ്യമായി വരികയില്ല എന്നാണ് അവിടുന്ന് പറഞ്ഞിരിക്കുന്നത്. അവിടുന്നു വരുമ്പോള്, അത് മിന്നല് പിണര് കിഴക്കുനിന്നു പുറപ്പെട്ട് പടിഞ്ഞാറുവരെ പ്രകാശിക്കുന്നതു പോലെ ആയിരിക്കും. എല്ലാ കണ്ണുകള്‍ക്കും അവിടുത്തെ കാണുവാന് കഴിയും.\nക്രിസ്തുവിന്റെ വരവ് എപ്പോഴാണ് സംഭവിക്കുന്നത്? യേശു അതിനും ഉത്തരം പറഞ്ഞിട്ടുണ്ട്: ‘ കഷ്ടം കഴിഞ്ഞാലുടനെ’ ( മത്തായി 24:29). അനേകര് വിശ്വസിക്കുന്നത് കഷ്ടത്തിനു മുമ്പേ ക്രിസ്തു തന്റെ വിശുദ്ധന്മാരെ ഉല്‍പ്രാപണം ചെയ്യിക്കും എന്നാണ്. എന്നാല് അങ്ങനെ പഠിപ്പിക്കുന്ന ഒരൊറ്റ വാക്യം പോലും തിരുവചനത്തിലൊരിടത്തുമില്ല. അത് മനുഷ്യന്റെ ഒരു ഉപദേശമാണ്. കഷ്ടത്തിനുശേഷമാണ് അവിടുന്നു വരുന്നതെന്ന് യേശുതന്നെ വ്യക്തമായി പറഞ്ഞു. ഇവിടെ 4:16,17 ല് പറഞ്ഞിരിക്കുന്ന സംഭവങ്ങള് മത്തായി 24:30, 31ല് യേശു പറഞ്ഞിരിക്കുന്ന അതേ കാര്യങ്ങള് തന്നെയാണ്. യേശു തന്റെ ദൂതന്മാരുമായി മേഘങ്ങളില് പ്രത്യക്ഷനാകുന്നതും, കാഹളധ്വനിയും വിശുദ്ധന്മാര് കര്‍ത്താവിനെ എതിരേല്‍ക്കുവാന് എടുക്കപ്പെടുന്നതും.\n1 തെസ്സ 5:2 ല് നാം വായിക്കുന്നത്, ‘കളളന് രാത്രിയില് വരുന്നതുപോലെ കര്‍ത്താവിന്റെ ദിവസം വരും’ എന്നാണ്. ഒരു കളളന് തന്റെ വരവിനെക്കുറിച്ച് അറിയിക്കാറില്ല. അപ്രതീക്ഷിതമായാണ് അവന് വരുന്നത്. അതുപോലെ കര്‍ത്താവ് മടങ്ങി വരുമ്പോള് ഓരോ അവിശ്വാസിയും അത്ഭുത പരവശരാകും. വെളിച്ചത്തിന്റെ മക്കളായ നാം, എല്ലാവിധത്തിലും, നമ്മുടെ കര്‍ത്താവിന്റെ വരവിനായി കാത്തിരിക്കുന്നവരാണ് (5:4). നാം ഇരുളില് ജീവിക്കുന്നില്ല. അതു കൊണ്ട് നാം ആത്മീയമായി ഉറങ്ങാതെ ജാഗ്രതയുളളവരായിരിക്കാം (5:6).\nനാം ഉണര്‍ന്നിരിക്കുകയാണോ അതോ ഉറങ്ങുകയാണോ എന്ന് നമുക്കെങ്ങനെ അറിയാന് കഴിയും? ഒരാള് ഉറങ്ങുമ്പോള്, ആ മുറിയില് അവന്റെ ചുറ്റിലും യഥാര്‍ത്ഥമായുളള കാര്യങ്ങള് അവന് അദൃശ്യമാണ്; എന്നാല് യഥാര്‍ത്ഥമല്ലാത്തവ (അവന്റെ സ്വപ്നങ്ങളില്) യാഥാര്‍ത്ഥ്യമായി പ്രത്യക്ഷമാകുന്നു. അതുപോലെ തന്നെ, നിത്യതയുടെ യാഥാര്‍ത്ഥ്യങ്ങള് യാഥാര്‍ത്ഥ്യമല്ലാതെ കാണപ്പെടുകയുംലോകത്തിന്റെ മിത്ഥ്യയായ കാര്യങ്ങള് യാഥാര്‍ത്ഥ്യമായി കാണപ്പെടുകയും ചെയ്യുമ്പോള് ഒരു വിശ്വാസി ആത്മീയമായി ഉറങ്ങുകയാണ്. സ്വര്‍ഗ്ഗത്തോടും നിത്യതയോടും താരതമ്യം ചെയ്യുമ്പോള് ഈ മുഴുവന് ലോകവും മിത്ഥ്യാസ്വപ്നം പോലെയാണ്. സ്വര്‍ഗ്ഗ ത്തിന്റെ കാര്യങ്ങളാണ് സത്യത്തില് നിത്യമായ കാര്യങ്ങള്. ഉറങ്ങുന്ന വിശ്വാസികളെ സംബന്ധിച്ചിടത്തോളം , കര്‍ത്താവു വരുന്നത് കളളന് രാത്രിയില് വരുന്നതു പോലെ ആയിരിക്കും എന്നത് തീര്‍ച്ചയാണ്. നാം ആ ദിവസത്തിനായി നോക്കി പാര്‍ത്തു കൊണ്ട് അവിടുത്തെ വരവിനായി ആകാംഷയോടെ കാത്തിരിക്കുക എന്നാണ് പൗലൊസ് പറയുന്നത്.\nഎല്ലാം സമാധാനപരവും സുരക്ഷിതവുമാണെന്ന് ആയിരിക്കും നമുക്ക് ചുറ്റുമുളളവര് ചിന്തിക്കുന്നത് (1 തെസ്സ 5:3). എന്നാല് പെട്ടെന്ന് നാശം അവരുടെ മേല്‍വരും. ഇവിടെ പറയുന്നത്, ഈ നാശം അവര്‍ക്കു വന്നു ഭവിക്കുന്നത് ‘ ഗര്‍ഭിണിക്ക് പ്രസവവേദന എന്ന പോലെ’ എന്നാണ് ( 1 തെസ്സ 5:3). അന്ത്യനാളുകളെക്കുറിച്ച് സംസാരിക്കുമ്പോള് യേശുവും ഇതേ പദപ്രയോഗമാണ് ഉപയോഗിച്ചിരിക്കുന്നത് ( മത്തായി 24:8). ഒരു കുഞ്ഞ് പിറക്കുന്നതിനു മുമ്പ് തനിക്ക് അനേക മണിക്കൂറുകള് നീണ്ടു നില്‍ക്കുന്ന പ്രസവവേദനയുടെ കഷ്ടത നിറഞ്ഞ ഒരു സമയമുണ്ട് എന്ന് ഓരോ സ്ത്രീക്കും അറിയാം (മരിച്ചു പോകുമെന്ന് തോന്നത്തക്കവിധത്തില് വേദനയുളള ഒരു സമയമായിരുന്നു അത് എന്ന് ചില അമ്മമാര് പറയാറുണ്ട്). അതിനുശേഷമെ ഒരു കുഞ്ഞു പിറക്കുന്നുളളു.\nകര്‍ത്താവിന്റെ വരവിന് മുമ്പുളള വേദനാജനകമായ പീഡനത്തിന്റെ കാലയളവിന്റെ ഒരു ചിത്രമാണിത്. അങ്ങനെ ഒരു ഈറ്റുനോവില്ലാതെ ഒരു കുഞ്ഞു പിറക്കുന്നില്ല. വേദനാജനകമായ ഈ പീഡനത്തിനു മുമ്പേ കര്‍ത്താവിന്റെ വരവും സംഭവിക്കാന് പോകുന്നില്ല. ആ കാലയളവിനെ നാം ഭയപ്പെടുന്നില്ല. അവിടുത്തെ സാക്ഷിയായി നാം ഇവിടെ ആയിരിക്കുവാനും സുവിശേഷത്തിനുവേണ്ടി നമ്മുടെ ജീവന് വച്ചു കൊടുക്കുവാനും കര്‍ത്താവ് നമ്മെ അനുവദിക്കുകയാണെങ്കില് അത് നമുക്ക് ഒരു വലിയ ബഹുമതി ആയിരിക്കും.\n← വിശുദ്ധിയും ദൈവത്തിന്റെ മാറ്റമില്ലാത്ത സ്‌നേഹവും – WFTW 19 മാർച്ച് 2017\nനമ്മുടെ എല്ലാ പരിമിതികള്‍ക്കുമപ്പുറം കര്‍ത്താവു നമ്മെ സ്‌നേഹിക്കുന്നു – WFTW 02 ഏപ്രില് 2017 →


വറ്റിവരണ്ട് പുഴകൾ : Deepika.com Nattu Visesham\nWednesday, May 22, 2019 1:29 AM IST\nഇരിട്ടി: വേനല്‍മഴ വരള്‍ച്ചയുടെ കാഠിന്യം കുറച്ചുവെങ്കിലും മലയോരത്ത് ജലക്ഷാമം ദുരിതം വിതയ്ക്കുന്നു. ഇരിട്ടി മേഖലയിൽ പുഴകളും തോടുകളും വറ്റിവരണ്ടു. കാര്‍ഷികവിളകള് കരിഞ്ഞുണങ്ങി.\nആദിവാസി മേഖലയായ ആറളം ഫാം ഉള്‍പ്പെടെയുള്ള മേഖലകളില് കുടിവെള്ളം എത്തിക്കുന്നത് ടാങ്കറില്. ഇരിട്ടി നഗരസഭയിലും പടിയൂര്, പായം,ആറളം, അയ്യന്‍കുന്ന്, മുഴക്കുന്ന് എന്നീ പഞ്ചായത്തുകളിലും കുടിവെള്ളക്ഷാമം രൂക്ഷമാണ്. പഴശി പദ്ധതിയിലെ വെള്ളം കെട്ടി നിർത്തിയിരിക്കുന്നതിനാല് ഇരിട്ടി നഗരസഭയിലും പടിയൂര്, പായം പഞ്ചായത്തുകളിലെ ചില മേഖലകളിലും രൂക്ഷമായ കുടിവെള്ള പ്രശ്‌നമില്ല. വാണിയപ്പാറ പാറയ്ക്കാമല, എടപ്പുഴ, ആറളം, വിളക്കോട്, ഉൗവ്വാപ്പള്ളി,പയഞ്ചേരി, നെല്ലിക്കാംപൊയിൽ, ഏഴൂര്, പാലപ്പുഴ, എടക്കാനം മുത്തപ്പന്‍കരി, കൂളിചെമ്പ മേഖലകളില് പഞ്ചായത്തില്‍നിന്നുള്ള വെള്ളമാണ് പ്രധാന ആശ്രയം.\nകിണറുകളില് മുമ്പെങ്ങുമില്ലാത്തപോലെ വെള്ളം വറ്റിയതാണ് ഇവിടങ്ങളില് പ്രശ്‌നം രൂക്ഷമായത്. ആറളം ഫാമില് മൂന്നു മാസം മുമ്പുതന്നെ കുടിവെള്ള ക്ഷാമം രൂക്ഷമായിരുന്നു. കിലോമീറ്ററുകള് അകലെയുള്ള കാട്ടരുവികളിലെത്തിയാണ് പല കുടുംബങ്ങളും വെള്ളം തലച്ചുമടായി വീട്ടിലെത്തിക്കുന്നത്. ആദിവാസികള് കിലോമീറ്ററോളം നടന്നാണ് വെള്ളം ശേഖരിച്ചിരുന്നത്. ആറളം ഫാമിലും ചതിരൂര് 110 കോളനിയിലും ജലക്ഷാമത്തെ തുടര്‍ന്ന് ആദിവാസികള് പകര്‍ച്ചവ്യാധി ഭീഷണിയിലുമാണ്.\nആനപ്പന്തിയില് മുന്‍കാലത്തുണ്ടാകാത്തവിധം പുഴ വറ്റിവരണ്ടു. പഴശി പദ്ധതിയില് ഷട്ടറിട്ടിട്ടും കോളിക്കടവ്, ഇരിട്ടി പുഴകളില് പല മേഖലകളിലും ജലവിതാനം വളരെ താഴ്ന്നനിലയിലാണ്. വാഴ, പച്ചക്കറികള്, കമുക്, കുരുമുളക് തുടങ്ങിയ കൃഷികളും കരിഞ്ഞുണങ്ങിയ നിലയിലായിരുന്നുവെങ്കിലും ഇടയ്ക്ക് ശക്തമായ വേനല്‍മഴ ലഭിച്ചതിനാല് പച്ചപ്പ് നിലനില്‍ക്കുന്നുണ്ട്. എന്നാൽ, കിണറുകളിലെ ജലവിതാനം ഉയര്‍ന്നിട്ടില്ല. കാലവര്‍ഷം വരുന്നതുവരെ കുടിവെള്ളത്തിന് നെട്ടോട്ടം തുടരേണ്ടിവരും.


തൃക്കാക്കരയില് എല്.ഡി.എഫ്. ക്രിസ്ത്യൻ പ്രീണനത്തിന് ശ്രമിച്ചു, പരാജയം പാഠം; വിമര്‍ശനവുമായി സമസ്ത | Samastha slams LDF for trying to appease Christian votes in Thrikkakara – News18 Malayalam\nസമുദായ വിദ്വേഷ പ്രചാരണം മുതലെടുത്ത് വിജയിക്കാനുള്ള ഇടതുപക്ഷത്തിന്റെ ശ്രമത്തെ ജനങ്ങള് തള്ളിയിരിക്കുകയാണെന്ന് സമസ്ത നേതാക്കളായ മുസ്തഫ മുണ്ടുപാറയും സത്താര് പന്തല്ലൂരും\nLast Updated : June 05, 2022, 10:41 IST\nമുസ്ലിംകളും ക്രിസ്ത്യന് വിഭാഗവും വലിയ സൗഹൃദത്തില് കഴിഞ്ഞവരാണ്. ഈ രണ്ടു സമുദായത്തെയും ശത്രുക്കളായാണ് സംഘപരിവാര് കണ്ടത്. എന്നാല് കേരളത്തിന് പരിചയമില്ലാത്ത ചില ശ്രമങ്ങള് ഇപ്പോള് നടക്കുന്നുണ്ട്. വിദ്വേഷ രാഷ്ട്രീയത്തിലൂടെ അധികാരം നേടാനും നിലനിര്‍ത്താനും ശ്രമിക്കുന്നു. അത്തരം ശ്രമങ്ങള്‍ക്കെതിരെയുള്ള ജാഗ്രതാ സന്ദേശമാണ് തൃക്കാക്കര ഉപതിരഞ്ഞെടുപ്പ് ഫലം. ആര് വിജയിച്ചു, പരാജയപ്പെട്ടുവെന്ന വിശകലനത്തിന് അപ്പുറം, മതഭിന്നിപ്പുണ്ടാക്കി മുതലെടുക്കാന് ശ്രമിക്കുന്നവര്‍ക്കുള്ള മുന്നറിയിപ്പാണിത്.\nഭിന്നിപ്പിച്ച് രാഷ്ട്രീയ ലാഭം കൊയ്യാന് അടുത്തകാലത്ത് ചില ശ്രമങ്ങള് നടക്കുന്നുണ്ട്. കേരളത്തിന് പരിചയമില്ലാത്ത ശൈലിയാണിത്. ന്യൂനപക്ഷങ്ങളെ തമ്മിലടിപ്പിക്കുന്ന രാഷ്ട്രീയം. അധികാരം നിലനിര്‍ത്താന് വേണ്ടിയായിരിക്കാം ഇത് ചെയ്യുന്നത്. എല്ലാകാലവും ഇത് വിശ്വസിച്ച് മുന്നോട്ടുപോകുമെന്ന് ചിലര് ധരിച്ചിരിക്കും. കേരളത്തിന്റെ മനസ്സ് ഇത്തരം രാഷ്ട്രീയ തിന്മകള് തിരിച്ചറിയും. പാഠം പഠിപ്പിക്കും. കേരളത്തിന്റെത് ജനാധിപത്യവും സാമുദായിക സൗഹാര്‍ദവും വളര്‍ത്തുന്ന രാഷ്ട്രീയം. പ്രത്യേക വിഭാഗത്തിന്റെ സംരക്ഷകരായി വന്നാല് പ്രബുദ്ധരായ കേരള ജനത തള്ളുമെന്നതിന്റെ തെളിവാണിത് എന്ന് സത്താര് പന്തല്ലൂര് പറഞ്ഞു.\nതൃക്കാക്കരയിലെ ഇടതുമുന്നണി സ്ഥാനാര്‍ത്ഥി പ്രഖ്യാപനം തെറ്റായ സന്ദേശം നല്‍കുന്നതായിരുന്നുവെന്ന് എസ്.വൈ.എസ്. സെക്രട്ടറി മുസ്തഫ മുണ്ടുപാറ പറഞ്ഞു. ക്രിസ്ത്യൻ സമുദായ അംഗത്തെ സ്ഥാനാര്‍ത്ഥിയാക്കിയതും അത് സമുദായ സ്ഥാപനത്തില് വെച്ച് പ്രഖ്യാപിച്ചതും കേരളത്തിന് പരിചയമില്ലാത്ത രീതിയാണ്. ക്രിസ്ത്യൻ സമുദായത്തിനുള്ളിലെ സാഹചര്യം വോട്ടാക്കി മാറ്റാനുള്ള ശ്രമമാണ് നടത്തിയതെന്നും മുസ്തഫ മുസ്തഫ മുണ്ടുപാറ ആരോപിച്ചു.\nന്യൂനപക്ഷ സ്‌കോളര്‍ഷിപ്പ് ഉള്‍പ്പെടെയുള്ള വിഷയങ്ങളില് സര്‍ക്കാര് ഏകപക്ഷീയമായ നിലപാടെടുത്തുവെന്ന പരാതി സമസ്തക്ക് നേരത്തെ തന്നെ ഉണ്ട്. സമുദായ വിദ്വേഷ പ്രചാരണങ്ങള് നടക്കുമ്പോള് സര്‍ക്കാര് കൃത്യമായി ഇടപെടുന്നില്ലെന്നും വിമര്‍ശനമുണ്ട്. സമസ്തയിലെ ലീഗ് വിരുദ്ധ പക്ഷത്തെ പ്രധാന നേതാക്കള് തന്നെയാണ് ഇപ്പോള് പരസ്യവിമര്‍ശനവുമായി രംഗത്തെത്തിയതെന്നതും ശ്രദ്ധേയമാണ്. കോഴിക്കോട് നടന്ന എസ്.കെ.എസ്.എഫ്. പൊതുയോഗത്തിലായിരുന്നു നേതാക്കളുടെ പ്രസംഗം.\nFirst published: June 05, 2022, 10:41 IST


പൊറോട്ട ആരാധകർ ആശ്വസിക്കൂ; റസ്റ്റോറന്റിൽ പോയി കഴിക്കുന്ന പൊറോട്ടയ്ക്ക് 18ശതമാനം ജിഎസ്ടി ഇല്ല | How unsound minds convolutedadecision based on sound economic reason – News18 Malayalam\nപൊറോട്ട ആരാധകർ ആശ്വസിക്കൂ; റസ്റ്റോറന്റിൽ പോയി കഴിക്കുന്ന പൊറോട്ടയ്ക്ക് 18ശതമാനം ജിഎസ്ടി ഇല്ല\nറസ്റ്റോറന്റിൽ പോയി അടുത്ത പൊറോട്ട ഓർഡർ ചെയ്യാൻ മടിക്കേണ്ട. റൊട്ടിയുടെ അതേ ജി എസ് ടി മാത്രമാണ് റസ്റ്റോറന്റിൽ പൊറോട്ടയ്ക്ക് ഈടാക്കുക.\nന്യൂഡൽഹി: കഴിഞ്ഞദിവസമാണ് പൊറോട്ടയ്ക്ക് 18ശതമാനം ജി.എസ്.ടി ഏർപ്പെടുത്തുന്ന വാർത്ത എത്തിയത്. പൊറോട്ട റൊട്ടി അല്ലാത്തതിനാൽ അഞ്ചു ശതമാനമല്ല 18 ശതമാനമാണ് ജി എസ് ടി ഈടാക്കേണ്ടതെന്ന് കർണാടക അതോറിറ്റി ഫോർ അഡ്വാൻസ്ഡ് റൂളിങ് ഉത്തരവിടുകയായിരുന്നു. അതേസമയം, പൊറോട്ടയ്ക്ക് 18 ശതമാനം ജി എസ് ടി ഈടാക്കാനുള്ള തീരുമാനത്തിനെതിരെ സമൂഹമാധ്യമങ്ങളിൽ പ്രതിഷേധം വ്യാപകമാകുകയാണ്. ഫുഡ് ഫാസിസം എന്നുവരെ ചിലർ ഇതിനെ വിശേഷിപ്പിച്ചു.\nനിലവിലെ സാമ്പത്തികസാഹചര്യത്തിൽ എടുത്ത തീരുമാനം ശരിക്കും എന്താണ്?\nപൊറോട്ടയ്ക്ക് ഉയർന്ന ജി.എസ്.ടി ഏർപ്പെടുത്താനുള്ള തീരുമാനത്തിനെതിരെ സമൂഹത്തിന്റെ വിവിധ ഭാഗങ്ങളിൽ നിന്ന് പ്രതിഷേധം ഉയർന്നു കഴിഞ്ഞു. അതേസമയം, ഇത് സംബന്ധിച്ച് പുറത്തുവന്ന റിപ്പോർട്ടുകൾ പലപ്പോഴും യുക്തരഹിതമാണെന്ന് തോന്നിച്ചു. പൊറോട്ടയ്ക്ക് അധിക ജി.എസ്.ടി ഏർപ്പെടുത്താനുള്ള തീരുമാനമാണോ വിചിത്രം അതോ അത് റിപ്പോർട്ട് ചെയ്ത രീതിയാണോ വിചിത്രം? ഒന്ന് നോക്കാം.\nഎന്തുകൊണ്ട് പൊറോട്ട ? ഏതു തരത്തിലുള്ള പൊറോട്ട?\nഫ്രോസൻ പൊറോട്ട പ്രിസർവ്ഡ് ആണ്. ഒപ്പം, സീൽ ചെയ്തതും പായ്ക്ക് ചെയ്തതും ബ്രാൻഡ് ചെയ്തതുമാണ്. അതുകൊണ്ട് തന്നെ ഇത് ഉയർന്ന നിരക്കിൽ വിൽക്കാവുന്നതാണ്. ഇത് ഒരു മുഖ്യാഹാരം അല്ല. അതുകൊണ്ട് തന്നെ ടാക്സ് നൽകാൻ പറ്റുന്നവർ മാത്രമായിരിക്കും ഇത് വാങ്ങുക. ബിസ്കറ്റ്, പേസ്ട്രി, കേക്കുകൾ എന്നിവയ്ക്ക് പോലും 18 ശതമാനം ജി എസ് ടി ഉണ്ട്. ശീതീകരിച്ച പൊറോട്ടകൾ സാധാരണ റൊട്ടിയുമായോ റസ്റ്റോറന്റിൽ വിളമ്പുന്ന പൊറോട്ടയുമായോ താരതമ്യം ചെയ്യാൻ കഴിയില്ല.\nറൊട്ടിയും, പൊറോട്ടയും ഒരു റസ്റ്റോറന്റിൽ വിളമ്പുകയോ, ടേക്ക് എവേയിൽ നൽകുകയോ ചെയ്യുമ്പോൾ 5ശതമാനം ജി എസ് ടിയാണ് ഈടാക്കുന്നതെന്നതും ശ്രദ്ധിക്കേണ്ടതാണ്. പ്രൊസസ് ചെയ്തതോ പായ്ക്ക് ചെയ്തതോ ആയ ഭക്ഷണങ്ങൾക്ക് ഉയർന്ന നിരക്കിൽ നികുതി ചുമത്തുന്നത് ലോകവ്യാപകമാണ്. ഉദാഹരണത്തിന് പാൽ നികുതിരഹിതമാണ്. എന്നാൽ, ടെട്രാപാക്ക് പാലിന് അഞ്ച് ശതമാനവും കണ്ടൻസ്ഡ് പാലിന് 12 ശതമാനവും ടാക്സ് ഈടാക്കുന്നുണ്ട്.\nഎഫ് എം സി ജി കമ്പനികളായ നെസ് ലെ, ഹിന്ദുസ്ഥാൻ ലിവർ, കൊക്കോ കോള, പെപ്സി പാക്ക് ചെയ്ത ഭക്ഷണസാധനങ്ങൾ ഉയർന്ന വിലയിൽ വിറ്റ് കൂടുതൽ ലാഭമുണ്ടാക്കുന്നു. സാമ്പത്തികമായി മെച്ചപ്പെട്ട് നിൽക്കുന്നവർ ആണ് ഈ സാധനങ്ങൾ കാണുന്നത്. അതുകൊണ്ട് തന്നെ അത്തരത്തിലുള്ള വസ്തുക്കൾക്ക് നികുതിയും കൂടുതലാണ്.\nഅതുകൊണ്ട്, റസ്റ്റോറന്റിൽ പോയി അടുത്ത പൊറോട്ട ഓർഡർ ചെയ്യാൻ മടിക്കേണ്ട. റൊട്ടിയുടെ അതേ ജി എസ് ടി മാത്രമാണ് റസ്റ്റോറന്റിൽ പൊറോട്ടയ്ക്ക് ഈടാക്കുക.\nFirst published: June 13, 2020, 14:26 IST\nGSTGST CouncilGST on PorottaGST Ratekarnataka


സൗദിയില് ഇനി 17കാരികള്‍ക്കും ലൈസന്‍സ് - Fourth Estate Online\nHome PRAVASI സൗദിയില് ഇനി 17കാരികള്‍ക്കും ലൈസന്‍സ്\nറിയാദ്: സൗദി അറേബ്യയില് ഇനി 17 കഴിഞ്ഞ പെണ്‍കുട്ടികള്‍ക്കും ഡ്രൈവിങ് ലൈസന്‍സ് ലഭിക്കും. സൗദി ട്രാഫിക് ഡയറക്ടറേറ്റിന്റേതാണ് തീരുമാനം.നിലവില് 17 പൂര്‍ത്തിയായ ആണ്‍കുട്ടികള്‍ക്ക് ഡ്രൈവിങ് ലൈസന്‍സ് അനുവദിക്കുന്നുണ്ട്. ഇതേ പോലെ പതിനേഴു വയസ് പൂര്‍ത്തിയായ പെണ്‍കുട്ടികള്‍ക്കും ലൈസന്‍സ് നേടാം.\n17 കഴിഞ്ഞ പെണ്‍കുട്ടികള്‍ക്ക് ഒരു വര്‍ഷ കാലാവധിയുള്ള ഡ്രൈവിംഗ് ലൈസന്‍സ് ആണ് അനുവദിക്കുക. പതിനെട്ടു വയസ് പൂര്‍ത്തിയായ ശേഷം ഇവരുടെ ലൈസന്‍സ് മാറ്റി നല്‍കും. അപേക്ഷകര് പ്രകടിപ്പിക്കുന്ന താല്‍പര്യം അനുസരിച്ച് അഞ്ചോ പത്തോ വര്‍ഷ കാലാവധിയുള്ള ലൈസന്‍സ് ആണ് അനുവദിക്കുക. വാഹനം ഓടിക്കുന്നതിന് പ്രതിബന്ധം സൃഷ്ടിക്കുന്ന വൈകല്യങ്ങളില് നിന്നും രോഗങ്ങളില് നിന്നും അപേക്ഷകര് മുക്തരായിരിക്കണമെന്ന് വ്യവസ്ഥയുണ്ട്. വിദേശികള്‍ക്ക് നിയമാനുസൃത ഇഖാമയും ഉണ്ടായിരിക്കണം. സൗദി ട്രാഫിക് ഡയറക്ടറേറ്റിന്റെ മേല്‍നോട്ടത്തില് പ്രവര്‍ത്തിക്കുന്ന ഡ്രൈവിംഗ് സ്‌കൂളില് തിയറി പരീക്ഷയും ഡ്രൈവിംഗ് ടെസ്റ്റും പാസാകുന്നവര്‍ക്കാണ് ലൈസന്‍സ് നല്‍കുക.\nPrevious articleനെയ്യാര് ലയണ് സഫാരി പാര്‍ക്കിലെ അവശേഷിച്ചിരുന്ന സിംഹം ബിന്ദുവും വിടവാങ്ങി\nNext articleനാല് ദിവസത്തേക്കുള്ള നിയന്ത്രണങ്ങൾ അന്യായം. ഐ.എൻ.എൽ


എഡിറ്റോറിയല് - ഇ-മഷി ജനുവരി 2017\nജീവിതങ്ങൾ കർമ്മസാക്ഷിയായ സൂര്യന് ചുറ്റും ഒരിക്കൽ കൂടി പ്രദക്ഷിണം വയ്ച്ചിരിക്കുന്നു. കാലം കടന്നുപോകുന്നതായി നാമളക്കുന്നത് അങ്ങനെയാണ്. ഓർമ്മകളിലെ കാലത്തെ പുനർവിചിന്തനം ചെയ്യാനും പ്രതീക്ഷകളെ അവയുമായി തട്ടിക്കിഴിച്ച് ലാഭനഷ്ടങ്ങൾ കണക്കെടുക്കാനും പുത്തൻ പ്രതീക്ഷകളിൽ പുന:സമർപ്പിക്കാനും ചിന്താശേഷി കൊണ്ട് മനുഷ്യന് മാത്രമേ ആവതുള്ളൂ.\nരണ്ടായിരത്തിപതിനാറ് ബ്ലോഗ് രംഗത്ത് നിരാശയാണ് നൽകിയതെന്ന് കാണുന്നു. പല ബ്ലോഗുകളിലും മൗനമാണ് കുടിയിരുപ്പ്. പല നല്ല ബ്ലോഗ് എഴുത്തുകാരും മുഖപുസ്തകത്തിന്റെ അൽപായുസ്സായ കൂട്ട അനുമോദനങ്ങളിൽ ആകൃഷ്ടരായി അതിന്റെ മോഹവലയത്തിൽ അഗ്നിശലഭങ്ങളായി കഴിയുന്നതായും കണ്ടു. ഒരു പുത്തൻ ഉണർവ് ബ്ലോഗ് രംഗത്തുണ്ടായില്ലെങ്കിൽ ഹാ! കഷ്ടം എന്നേ പറയേണ്ടതുള്ളൂ.\nഎന്നാൽ ഇ-മഷി അതിന്റെ വളർച്ചയുടെ പടികൾ താണ്ടിക്കയറി ഓൺ ലൈൻ വായനാലോകത്തെ നിഷേധിക്കാനാകാത്ത സാന്നിധ്യമായി മാറിക്കഴിഞ്ഞിരിക്കുന്നു. ബ്ലോഗ് രംഗത്തെ ഒരു കൂട്ടം എഴുത്താളൻമാരുടെയും വായനക്കാരുടെയും പ്രതീക്ഷകൾക്കൊപ്പം ഉയരാനാണ് ഇ-മഷിയുടെ ശ്രമം. അത് വിജയത്തിൽ എത്തുക തന്നെ ചെയ്യും.\nരാജ്യം ചിന്താവിഷ്ടമായ ഒരു കാലഘട്ടത്തിലൂടെയാണ് രണ്ടായിരത്തിപ്പതിനേഴിലേക്കു പടികൾ കയറുന്നത്. സാമ്പത്തികരംഗത്ത് ഭരണാധികാരികൾ നടപ്പാക്കിയ പരിഷ്‌കാരങ്ങൾ ജനജീവിതത്തെ എങ്ങനെ ബാധിക്കുന്നു എന്നതിന് ഒരു അമ്ലപരീക്ഷണമാണ് ഇപ്പോൾ നടക്കുന്നത്. മാറ്റങ്ങള് എല്ലാക്കാലത്തും ആവശ്യമാണ്. മാറ്റമില്ലാത്തത് മാറ്റത്തിന് മാത്രമാകുമ്പോള് എല്ലാം നല്ലതിനാകട്ടെ എന്ന് പ്രതീക്ഷിക്കാൻ മാത്രമേ ഇ-മഷിയ്ക്ക് ഇപ്പോൾ ചെയ്യാൻ കഴിയൂ.\nപുതുവർഷത്തിലേയ്ക്ക് ഇ-മഷിയുടെ എല്ലാ വായനക്കാർക്കും നിറഞ്ഞ സ്വാഗതം. പതിവുപോലെതന്നെ ഇ-മഷിയുടെ പുതുവത്സരപ്പതിപ്പും നിങ്ങൾ സ്നേഹത്തോടെ ഏറ്റുവാങ്ങുമെന്ന് കരുതുന്നു.\nഎല്ലാവർക്കും സ്നേഹം നിറഞ്ഞ പുതുവത്സരാശംസകൾ.\nനാളെയുടെ അരിമണി →


'അതിനുള്ള സ്വാതന്ത്ര്യം അവൾക്കുണ്ട്'; സംയുക്ത വീണ്ടും അഭിനയിക്കാനെത്തുമോ?: ബിജു മേനോന്റെ മറുപടി ഇങ്ങനെ (വീഡിയോ)\nഅതിനുള്ള സ്വാതന്ത്ര്യം ...\n11 July 2019 5:14 AM GMT\nമലയാളത്തില് പ്രേക്ഷകരോട് അടുത്തുനില്‍ക്കുന്ന ഒരുപിടി നല്ല കഥാപാത്രങ്ങള് ചെയ്ത് പ്രിയങ്കരിയായി മാറിയ നടിയാണ് സംയുക്ത വര്‍മ. മലയാളികളുടെ ഏറ്റവും പ്രിയപ്പെട്ട താരദമ്പതികളാണ് ബിജു മേനോനും സംയുക്ത വർമയും.വിവാഹശേഷം സിനിമ വിട്ട അഭിനേത്രിയാണ് സംയുക്ത വര്‍മ. സംയുക്ത വീണ്ടും അഭിനയിക്കാനെത്തുമോ എന്ന ചോദ്യം പലപ്പോഴായി പ്രേക്ഷകരിൽ നിന്ന് ഉയർന്ന് കേൾക്കാറുണ്ട്. പ്രേക്ഷകരുടെ ഈ ചോദ്യത്തിനുള്ള മറുപടി നൽകുകയാണ് സംയുക്തയുടെ ഭർത്താവായ ബിജു മേനോൻ.\nബിൈഹൻഡ് വുഡ്സിനു നൽകിയ അഭിമുഖത്തിലാണ് അദ്ദേഹത്തിന്റെ പ്രതികരണം.\n'സംയുക്ത എന്നാണ് സിനിമയിലേക്ക് തിരിച്ചുവരിക എന്നത് എല്ലാവരും ചോദിക്കുന്ന ചോദ്യമാണ്. അതിനെനിക്ക് വ്യക്തമായ ഉത്തരവും ഉണ്ട്. സിനിമയിലഭിനയിക്കണോ എന്ന കാര്യത്തിൽ സ്വതന്ത്രമായ തീരുമാനം എടുക്കാനുള്ള അവകാശം സംയുക്തക്കുണ്ട്. ഞാനൊരിക്കലും നിർബന്ധിക്കാറില്ല. എന്നാല് ഇപ്പോൾ അഭിനയിക്കാൻ അവൾക്ക് താത്പര്യമില്ല. ഞങ്ങൾക്ക് ഒരു മോനുണ്ട്. അവന്റെ കാര്യങ്ങൾ നോക്കുന്നതിനാണ് മുന്‍ഗണന. അഭിനയിക്കണമെന്ന് തോന്നുകയാണെങ്കിൽ അതിനുള്ള സ്വാതന്ത്ര്യം അവൾക്കുണ്ട്'- ബിജു മേനോൻ പറയുന്നു.\nതൃശൂരിലെ എൻഡിഎ സ്ഥാനാര്‍ഥിയായ സുരേഷ് ഗോപിക്കു വേണ്ടി ബിജു മേനോന് വോട്ട് ചോദിക്കാനെത്തിനെക്കുറിച്ചും താരം പ്രതികരിച്ചു.\nആ സംഭവത്തിൽ തനിക്ക് ഒട്ടും നിരാശ തോന്നിയിട്ടില്ല. ചേട്ടന്റെ സ്ഥാനത്തുള്ള ഒരാള്‍ക്ക് വിജയാശംസ നേരേണ്ടത് തന്റെ ബാധ്യതയും കടമയുമാണ്. ആ വിശ്വാസത്തിലാണ് പ്രചാരണത്തിന് പോയത്. ചില കമന്റുകൾ വിഷമിപ്പിച്ചിരുന്നു. അത് തെറ്റാണെന്ന് ഇതുവരെ തോന്നിയിട്ടില്ലെന്നും ബിജു മേനോന് പറഞ്ഞു.\nതാടിയും മുടിയും നീട്ടിയ ഒരാള്‍ക്ക് കേരളത്തിലൂടെ ബൈക്കോടിച്ചു പോകാമോ? പറ്റില്ലെന്നാണ് ശ്യാം ബാലകൃഷ്ണനോട് കേരള പോലീസ് പറഞ്ഞത്, മാവോയിസ്റ്റ് ആണത്രേ\nBijuMenon SamyukthaVarma സംയുക്ത വര്‍മ


ഒളിമ്പിക്സിൽ ചരിത്രം കുറിച്ച ഇന്ത്യൻ താരങ്ങൾ തിരിച്ചെത്തി; താരങ്ങൾക്ക് ആവേശോജ്ജ്വല സ്വീകരണം നൽകി രാജ്യം – News18 Malayalam\nഒളിമ്പിക്സിൽ ചരിത്രം കുറിച്ച ഇന്ത്യൻ താരങ്ങൾ തിരിച്ചെത്തി; താരങ്ങൾക്ക് ആവേശോജ്ജ്വല സ്വീകരണം നൽകി രാജ്യം\nഇന്ത്യയിൽ തിരിച്ചെത്തിയ ഇവർക്ക് കായിക മന്ത്രാലയവും സ്പോർട്സ് അതോറിറ്റിയും ചേർന്ന് ഡൽഹിയിലെ അശോക ഹോട്ടലിൽ താരങ്ങൾക്ക് സ്വീകരണം ഒരുക്കിയിട്ടുണ്ട്. ഇതിൽ മെഡൽ ജേതാക്കളെയും ഇന്ത്യക്ക് വേണ്ടി ഒളിമ്പിക്സിൽ പങ്കെടുത്ത മറ്റ് കായിക താരങ്ങളെയും അനുമോദിക്കും.\nഡൽഹി വിമാനത്താവളത്തിൽ എത്തിയ ഇന്ത്യൻ ടീമിലെ അംഗമായ നീരജ് ചോപ്രയ്ക്ക് ലഭിച്ച സ്വീകരണം Credits: Twitter| SAIMedia\nLast Updated : August 09, 2021, 20:38 IST\nടോക്യോ ഒളിമ്പിക്സിൽ പങ്കെടുത്ത ഇന്ത്യൻ താരങ്ങളുടെ അവസാന സംഘവും ഇന്ത്യയിൽ തിരിച്ചത്തി. ഇന്ത്യക്ക് വേണ്ടി ഒളിമ്പിക്സിൽ മികച്ച പ്രകടനം നടത്തിയ താരങ്ങൾക്ക് ഡൽഹി വിമാനത്താവളത്തിൽ ആവേശോജ്ജ്വലമായ സ്വീകരണമാണ് ലഭിച്ചത്. തങ്ങളുടെ പ്രിയ താരങ്ങളെ വരവേൽക്കാനായി ആയിരകണക്കിന് ആരാധകരും വിമാനത്താവളത്തിൽ എത്തിയിരുന്നു.\nജാവലിൻ ത്രോയിൽ നേടിയ സ്വർണത്തിലൂടെ ചരിത്ര നേട്ടം സ്വന്തമാക്കിയ നീരജ് ചോപ്ര, ഗുസ്തിയിൽ വെള്ളി മെഡൽ നേടിയ രവി കുമാർ ദാഹിയ, വെങ്കല മെഡൽ നേടിയ ഭജ്‌രംഗ് പുനിയ, ബോക്സിങ്ങിൽ വെങ്കല മെഡൽ നേടിയ ലവ്ലിന ബോർഗോഹെയ്ൻ, ഹോക്കിയിൽ വെങ്കല മെഡൽ നേടി ചരിത്രമെഴുതിയ ഇന്ത്യയുടെ പുരുഷ ഹോക്കി ടീം എന്നിവരാണ് സംഘത്തിലെ പ്രമുഖർ. ടോക്യോയിൽ സ്വർണ മെഡൽ നേടിയ നീരജ് ചോപ്രയെ സ്വീകരിക്കാൻ അദ്ദേഹത്തിന്റെ കുടുംബവും എത്തിയിരുന്നു.\nഇവർക്ക് പുറമെ പുരുഷന്‍മാരുടെ 4x400 മീറ്റര് റിലേയില് പങ്കെടുത്ത മലയാളി താരങ്ങളായ മുഹമ്മദ് അനസ് യഹിയയും അമോജ് ജേ്ക്കബും നോഹ നിര്‍മല് ടോമും സംഘത്തിലുണ്ടായിരുന്നു. റിലേയിൽ ഫൈനലിൽ എത്തിയില്ലെങ്കിലും ഹീറ്റ്‌സിൽ നാലാം സ്ഥാനം നേടിയ ഇവരുടെ സംഘം പുതിയ ഏഷ്യൻ റെക്കോർഡ് സൃഷ്ടിച്ചിരുന്നു. ബാഡ്മിന്റണിലെ വെങ്കല മെഡൽ ജേതാവായ പി വി സിന്ധുവും, ഭാരോദ്വഹനത്തിൽ വെള്ളി സ്വന്തമാക്കിയ മീരഭായ് ചാനുവും നേരത്തെ തന്നെ ഇന്ത്യയിൽ തിരിച്ചെത്തിയിരുന്നു.\nഇത്തവണ ടോക്യോ ഒളിമ്പിക്സിൽ ഇന്ത്യ തങ്ങളുടെ എക്കാലത്തെയും മികച്ച പ്രകടനമാണ് കാഴ്ചവെച്ചത്. ഒരു സ്വർണവും രണ്ട് വെള്ളിയും നാല് വെങ്കലവുമടക്കം ഏഴ് മെഡലുകളാണ് ഇന്ത്യ നേടിയത്. ഒളിമ്പിക്സിൽ ഇന്ത്യയുടെ എക്കാലത്തെയും മികച്ച മെഡൽ വേട്ടയായിരുന്നു ഇത്. 2012 ലണ്ടൻ ഒളിമ്പിക്സിൽ നേടിയ ആറ് മെഡലുകളായിരുന്നു ഇതുവരെ ഒളിമ്പിക്സിൽ ഇന്ത്യയുടെ മികച്ച പ്രകടനം. ഏഴ് മെഡലുകൾ നേടിയ ഒളിമ്പിക്സ് അവസാനിച്ചപ്പോൾ മെഡൽ പട്ടികയിൽ 48ാ൦ സ്ഥാനത്തായിരുന്നു. ഇതും ഇന്ത്യയുടെ മികച്ച പ്രകടനമാണ്. ലണ്ടൻ ഒളിമ്പിക്സിൽ നേടിയ 67ാ൦ സ്ഥാനമായിരുന്നു ഇതിന് മുൻപത്തെ മികച്ച പ്രകടനം. അവസാന ദിനം വരെ 66ാ൦ സ്ഥാനത്തായിരുന്ന ഇന്ത്യ നീരജ് ചോപ്ര നേടിയ സ്വർണത്തിന്റെ ബലത്തിലാണ് ആദ്യ 50 സ്ഥാനങ്ങൾക്കുളിൽ എത്തിയത്.\nFirst published: August 09, 2021, 20:38 IST\nbajrang puniaIndia HockeyLovlina BorgohainNeeraj ChopraPV SindhuRavi Kumar DahiyaSaikhom Mirabai ChanuTeam indiaTokyo Olympics


ഹെലികോപ്റ്റർ വാടകയ്ക്കെടുക്കൽ: സർക്കാർ തുക കൈമാറി | Kerala Government move to take Helicopter for rent raise criticism\nഹെലികോപ്റ്റർ വാടകയ്ക്കെടുക്കൽ: സർക്കാർ തുക കൈമാറി\nതിരുവനന്തപുരം: സാമ്പത്തികഞെരുക്കത്തിനിടയിലും സംസ്ഥാന സർക്കാർ ഹെലികോപ്റ്റർ വാടകയ്ക്കെടുക്കുന്നു. ഇതിനായി കരാറേറ്റെടുത്ത കന്പനിയായ പവൻ ഹംസ് ലിമിറ്റഡിന് മുൻകൂർ തുക സർക്കാർ കൈമാറി.\nഫ്രഞ്ച് നിർമിത ‘എ.എസ് 365 ഡൗഫിൻ എൻ’ ഹെലികോപ്റ്ററുകളാണ് വാടകയ്ക്കെടുക്കുന്നത്. ഫെബ്രുവരി 24-ന് സർക്കാർ ഇതിന് അനുമതി നൽകി. 1,44,60,000 രൂപയാണ് മാസവാടക. ചൊവ്വാഴ്ച ഇതിനുള്ള തുക ട്രഷറിയിൽനിന്ന് പിൻവലിച്ചു. 18 ശതമാനം ജി.എസ്.ടി. കൂടിയാകുമ്പോൾ തുക 1,70,63,000 കോടിരൂപയാകും.\nമുൻകൂർ വാടക ലഭിച്ചാലേ കരാറുമായി മുന്നോട്ടുള്ളൂവെന്നായിരുന്നു പവൻ ഹംസിന്റെ നിലപാട്. ഇതോടെയാണ് മുൻകൂർ വാടക അനുവദിച്ച് ധനവകുപ്പ് ഉത്തരവിറക്കിയത്. ഇപ്പോൾ കൊറോണപ്രതിസന്ധികൾക്കിടെ പണം അനുവദിച്ചതും വിവാദമായി.\nടെൻഡർ വിളിക്കാതെ പവൻഹംസിൽനിന്ന് ഹെലികോപ്റ്റർ വാടകയ്ക്കെടുക്കാൻ തീരുമാനിച്ചതും ഉയർന്നവാടകയും നേരത്തേ വിവാദമായിരുന്നു. മറ്റുസംസ്ഥാനങ്ങൾ കുറഞ്ഞ നിരക്കിലാണ് ഹെലികോപ്റ്റർ വാടകയ്ക്കെടുത്തതെന്നതും വിവാദങ്ങൾക്ക് വഴിവെച്ചു.\nഅധികമണിക്കൂറിന് 67,000 രൂപ\nഹെലികോപ്റ്റർ സർക്കാരിന് മാസം 20 മണിക്കൂർ പറപ്പിക്കാം. അതിലേറെ പറന്നാൽ ഓരോ മണിക്കൂറിനും 67,926 രൂപ വീതം നൽകണം. അറ്റകുറ്റപ്പണിയുടെയും ഇന്ധനത്തിന്റെയും ചെലവ് കമ്പനി വഹിക്കും. വിദേശപരിശീലനം നേടിയ രണ്ടു പൈലറ്റുമാരെയും പവൻഹംസ് നിയോഗിക്കും.


എംഎസ്എഫ് ജില്ലാ കമ്മിറ്റി പുന:സ്ഥാപിച്ചു | Malappuram Life\nഎംഎസ്എഫ് ജില്ലാ കമ്മിറ്റി പുന:സ്ഥാപിച്ചു\nമലപ്പുറം: കാലിക്കറ്റ് യൂണിവേഴ്‌സിറ്റി തെരഞ്ഞെടുപ്പില് കനത്ത പരാജയം നേരിട്ടതിനെ തുടര്‍ന്ന് എംഎസ്എഫ് ജില്ലാകമ്മിറ്റി മരവിപ്പിച്ച തീരുമാനം റദ്ദാക്കി. മുസ്‌ലിം ലീഗ് ജില്ലാ കമ്മിറ്റിയുടെ ഇടപെടലിനെ തുടര്‍ന്നാണ് തീരുമാനം. മഞ്ചേരിയില് നടന്ന ജില്ലാ പ്രവര്‍ത്തക സമിതി യോഗത്തില് കമ്മിറ്റി ഭാരവാഹികള് സ്ഥാനത്ത് തിരിച്ചെത്തി. ടി പി ഹാരിസ് പ്രസിഡന്റും വി പി അഹമ്മദ് സഹീര് സെക്രട്ടറിയുമായ കമ്മിറ്റിയാണ് സംസ്ഥാന സമിതി മരവിപ്പിച്ചത്.\nകഴിഞ്ഞ നവംബറില് കാലിക്കറ്റ് യൂണിവേഴ്‌സിറ്റിയിലേക്ക് നടന്ന തെരഞ്ഞെടുപ്പില് കനത്ത പരാജയമാണ് എംഎസ്എഫിന് നേരിടേണ്ടി വന്നത്. ഭൂരിഭാഗം കോളേജുകളിലും എംഎസ്എഫ് വിജയിച്ചുവെന്ന് അവകാശവാദം ഉന്നയിച്ചിരുന്നു. എന്നാല് കോളേജ് യൂണിയന് തെരഞ്ഞെടുപ്പില് എംഎസ്എഫിന് വിജയിക്കാനായില്ല. മലപ്പുറം കൗണ്‍സില് സ്ഥാനവും നഷ്ടപെട്ടത് മുസ്‌ലിം ലീഗിനും വലിയ നാണക്കേടായിരുന്നു.\nഎംഎസ്എഫിന്റെ മുഴുവന് യുയുസിമാരും വോട്ട് ചെയ്തിട്ടുണ്ടെന്നും വീഴ്ച പറ്റിയിട്ടില്ലെന്നുമായിരുന്നു ജില്ലാ കമ്മിറ്റിയുടെ വാദം. കെഎസ്‌യു വോട്ടുകള് നേടാനാവാത്തതാണ് പരാജയത്തിന് കാരണമെന്ന് ഭാരവാഹികള് പറയുന്നു.


മെയ് പകുതിയോടെ ഇന്ത്യയില് 1 ലക്ഷം മുതല് 13 ലക്ഷം വരെ കോറോണ രോഗികള്; ഞെട്ടിക്കുന്ന കണക്കുമായി അന്താരാഷ്ട്ര ശാസ്ത്രസംഘം\nSun Apr 05 2020 21:53:49 GMT+0530 (India Standard Time)\nBRJ25 March 2020 5:17 PM GMT\nന്യൂഡല്‍ഹി: ഇപ്പോഴത്തെ തോത് തുടരുകയാണെങ്കില് ഇന്ത്യയില് മെയ് പകുതിയോടെ ഒരു ലക്ഷത്തിനു 13ലക്ഷത്തിനും ഇടയില് കൊറോണ രോഗബാധിതരുണ്ടാവുമെന്ന് അന്താരാഷ്ട്രശാസ്ത്രസംഘം.\nകൊവിഡ് ഇന്ത്യ 19 എന്ന പഠന സംഘമാണ് വിവിധ വിഷയങ്ങളില് വിദഗ്ധരായ ഗവേഷകരുടെ പഠനങ്ങള് ക്രോഡീകരിച്ച് റിപോര്‍ട്ട് തയ്യാറാക്കിയത്. ഇന്ത്യ അമേരിക്ക, ഇറ്റലി തുടങ്ങിയ രാജ്യങ്ങളെ അപേക്ഷിച്ച് മെച്ചപ്പെട്ട രീതിയാണ് ഇന്ത്യ രോഗത്തെ നേരിട്ടതെങ്കിലും യഥാര്‍ത്ഥത്തില് എത്ര പേര്‍ക്ക് രോഗം ബാധിച്ചിട്ടുണ്ടെന്നത് ഇപ്പോഴും ലഭ്യമല്ലെന്ന് റിപോര്‍ട്ട് ചൂണ്ടിക്കാട്ടുന്നു.\nഎത്ര പേരെ ടെസ്റ്റ് ചെയ്തു, നടത്തിയ ടെസ്റ്റുകളുടെ സൂക്ഷ്മത, നിരന്തരം രോഗികളുമായി സമ്പര്‍ക്കം ഉണ്ടായവരെ എത്ര സമയം ഇടവിട്ടാണ് ടെസ്റ്റിന് വിധേയമാക്കുന്നതെന്നതിന്റെ കണക്ക് -ഇതൊക്കെ ഈ വിശകലനങ്ങളെ സ്വാധീനിക്കുമെന്ന് യുഎസ് ജോണ് ഹോപ്കിന്‍സ് സര്‍വ്വകലാശാലയിലെ ദെബഷ്രീ റെ പറഞ്ഞു.\n''ഇന്ത്യയില് ടെസ്റ്റിന് വിധേയമാക്കുന്നവരുടെ എണ്ണം താതരമ്യേനെ കുറവാണ്. അതില്ലാതെ സാമൂഹികവ്യാപനം സംഭവിച്ചോ എന്ന് തിരിച്ചറിയാനാവില്ല. എത്രപേര് ആശുപത്രികള്‍ക്കും അത്തരം ആരോഗ്യസംവിധാനങ്ങള്‍ക്കും പുറത്ത് രോഗം ബാധിച്ചിട്ടുണ്ടെന്ന് കണ്ടെത്തണം'' റിപോര്‍ട്ട് ചൂണ്ടിക്കാട്ടുന്നു. ലഭ്യമായ വിവരങ്ങളുടെ അടിസ്ഥാനത്തിലാണ് റിപോര്‍ട്ട് തയ്യാറാക്കിയത്.\nകൊവിഡ് 19 പടര്‍ന്നുപിടിക്കും മുമ്പ് കടുത്ത നടപടികള് കൈകൊള്ളണമെന്ന് റിപോര്‍ട്ട് ശുപാര്‍ശ ചെയ്യുന്നു.\n21 ദിവസത്തെ കേന്ദ്രം പ്രഖ്യാപിച്ച ലോക്ഡൗണ് നിയമങ്ങള് പാലിച്ചില്ലെങ്കില് രാജ്യത്തെ 130 കോടി ജനങ്ങള് 21 വര്‍ഷം പിറകോട്ട് പോകുമെന്നും പല കുടുംബങ്ങളും തകര്‍ന്നുപോകുമെന്നും കഴിഞ്ഞ ദിവസം പ്രധാനമന്ത്രി രാജ്യത്തെ അഭിസംബോധന ചെയ്തുകൊണ്ട് പറഞ്ഞിരുന്നു.\nമാര്‍ച്ച് 16 ന് ലഭിച്ച വിവരങ്ങള് ക്രോഡീകരിച്ചുകൊണ്ടാണ് ഇപ്പോഴത്തെ പഠനം തയ്യാറാക്കിയിട്ടുള്ളത്.\nഡല്‍ഹി സ്‌കൂള് ഓഫ് ഇക്കണോമിക്‌സ്, മിച്ചിഗണ് സര്‍വ്വകലാശാല തുടങ്ങിയ സര്‍വ്വകലാശാലകളിലെ വിദഗ്ധരാണ് പഠനം നടത്തിയത്.\nകൊവിഡ് 19 രാജ്യത്തെ പ്രതിസന്ധിയിലാക്കുമെന്നാണ് റിപോര്‍ട്ടിലെ പ്രവചനം. ഇന്ത്യയില് 100000 പേര്‍ക്ക് 70 കിടക്കകളാണ് ഉള്ളത്. കൊവിഡ് 19 ബാധിച്ച് ഗുരുതരാവസ്ഥയിലാവാന് സാധ്യതയുള്ളവരുടെ എണ്ണം ഏകദേശം 5-10 ശതമാനം വരെ വരും. അവരെയൊക്കെ ഐസിയുവില് പ്രവേശിപ്പിക്കുകയും വേണം. ഇന്ത്യയിലെ മൊത്തം ആശുപത്രിക്കിടക്കകളുടെ 5-10 ശതമാനം കൊറോണ രോഗികളെ ചികിത്സിക്കാന് ആവശ്യമായി വരും.\nഇന്ത്യയില് ആയിരം പേര്‍ക്ക് ആശുപത്രി കിടക്കകളുടെ എണ്ണം 0.7 മാത്രമാണ്. ഫ്രാന്‍സില് അത് 6.5ഉം ദക്ഷിണ കൊറിയയില് 11.5ഉം ചൈനയില് 4.2ഉം ഇറ്റലിയില് 3.4ഉം യുഎസില് 2.8ഉം ആണ്. ഇതും ഇന്ത്യക്ക് വെല്ലുവിളിയാണ്.\n5 April 2020 3:41 PM GMT\n5 April 2020 3:06 PM GMT\nകൊവിഡ് 19: മദ്രസ അധ്യാപകര്‍ക്കുള്ള ധനസഹായത്തിന് പ്രത്യേക അപേക്ഷ നല്‍കണം\nകൊവിഡ് 19: കൗണ്‍സിലര്‍മാരെ ഫോണിലൂടെ വിളിക്കാന് സൗകര്യമൊരുക്കി വനിതാ കമ്മീഷന്


Tue Jun 28 2022 18:35:26 GMT+0530 (India Standard Time)\nBY BRJ20 May 2022 3:54 PM GMT\nBRJ20 May 2022 3:54 PM GMT\nന്യൂഡല്‍ഹി: ആരാധനാലയത്തിന്റെ മതപരമായ സ്വഭാവം നിര്‍ണയിക്കുന്നതിനെ ആരാധനാലയ നിയമം, 1991 തടയുന്നില്ലെന്ന് സുപ്രിംകോടതി വ്യക്തമാക്കി. ജസ്റ്റിസ് ഡി വൈ ചന്ദ്രചൂഢ് അധ്യക്ഷനായ ബെഞ്ചാണ് സുപ്രധാനമായ ഈ നിരീക്ഷണം നടത്തിയത്. മതപരമായ സ്വഭാവം നിര്‍ണയിക്കുന്നതില്‍നിന്ന് ആരാധനാലയ നിയമം 1991ലെ സെക്ഷന്3തടയുന്നില്ലെന്നാണ് കോടതി നിരീക്ഷിച്ചത്. ജസ്റ്റിസ് സൂര്യകാന്ത്, ജസ്റ്റിസ് പി എസ് നരസിംഹ എന്നിവരാണ് കേസ് പരിഗണിക്കുന്ന ബെഞ്ചിലെ മറ്റ് ജഡ്ജിമാര്.\nഒരു പാര്‍സി ആരാധനാലയത്തില് ഒരു കുരിശ് ഉണ്ടെന്ന് സങ്കല്‍പ്പിക്കാന് മസ്ജിദ് മാനേജ്‌മെന്റ് കമ്മിറ്റിക്കുവേണ്ടി ഹാജരായ അഭിഭാഷകന് ഹുസേഫ അഹമ്മദിയോട് കോടതി ആവശ്യപ്പെട്ടു. അങ്ങനെയെങ്കില് അതിനെ അഗ്യാരി കുരിശ്, എന്നോ ആ വിഭാഗത്തെ അഗ്യാരി ക്രിസ്ത്യാനികളെന്നോ വിളിക്കുമോയെന്നായിരുന്നു കോടതിയുടെ ചോദ്യം. അഗ്യാരി എന്നത് പാര്‍സി അഗ്നിക്ഷേത്രമാണ്. ഇത്തരമൊരു സങ്കര സ്വഭാവം ഇന്ത്യക്ക് അജ്ഞാതമല്ലെന്നും കോടതി ചൂണ്ടിക്കാട്ടി.\nഗ്യാന്‍വാപി മസ്ജിദിന്റെ കാര്യത്തില് ആഗസ്റ്റ് 15, 1947ല് ഒരു തരത്തിലുള്ള തര്‍ക്കവുമുണ്ടായിരുന്നില്ലെന്ന് അഹ്മദി ചൂണ്ടിക്കാട്ടി. നിയമത്തിലെ വകുപ്പ് 3,4എന്നിവ ആരാധനാലയങ്ങളുടെ മതസ്വഭാവം മാറ്റുന്നതിനെ തടയുന്നുണ്ടെന്നും അദ്ദേഹം ചൂണ്ടിക്കാട്ടി.\nഅതിന് മറുപടിയായാണ് മതസ്വഭാവം നിര്‍ണയിക്കുന്നതിനെ ഈ അനുച്ഛേദം തടയുന്നില്ലെന്ന് കോടതി പറഞ്ഞത്.\nഗ്യാന്‍വാപി മസ്ജിദില് വീഡിയോ സര്‍വേ നടത്തുന്നതിനെതിരേയാണ് കമ്മിറ്റി കോടതിയെ സമീപിച്ചത്.


Baburaj about Jeen Paul's arrest - Malayalam Filmibeat\n| Updated: Tuesday, July 25, 2017, 15:07 [IST]\nമലയാളികളെ ഏറെ ചിരിപ്പിച്ച സിനിമയായിരുന്നു ഹണി ബീ. 2013 ല് പുറത്തിറങ്ങിയ ചിത്രം സൂപ്പര് ഹിറ്റായിരുന്നു. ശേഷം ചിത്രത്തിന്റെ രണ്ടാം ഭാഗം ഈ വര്‍ഷം പുറത്തിറക്കിയിരുന്നു. സിനിമ തിയറ്ററുകളില് വന് പരാജയമായിരുന്നു എന്ന് മാത്രമല്ല, ഇന്ന് കേരളത്തിലെ സിനിമ മേഖലയില് നടക്കുന്ന വിവാദ സംഭവങ്ങള്‍ക്കെല്ലാം ചിത്രവുമായി എന്തോക്കെയോ ബന്ധമുണ്ട്.\nചിത്രത്തിലെ നടിയെ ലൈംഗികാതിക്രമത്തിന് ഇരയാക്കി, ശേഷം കേസില് പ്രമുഖ നടന് ജയിലിലാവുന്നു. തൊട്ട് പിന്നാലെ ചിത്രത്തിന്റെ സംവിധായകന് ലൈംഗിക ചുവയോടെ നടിയോട് സംസാരിച്ചു എന്ന് പറഞ്ഞ് കേസില് കുടുങ്ങി എന്നിങ്ങനെ നിരവധി പ്രശ്‌നങ്ങളാണ് ഒറ്റ ചിത്രത്തിന് ശേഷം ഇതുമായി ബന്ധപ്പെട്ട് സംഭവിച്ചിരിക്കുന്നത്. ഇതിനെല്ലാം മറുപടിയായി നടന് ബാബുരാജ് രംഗത്തെത്തിയിരിക്കുകയാണ്. മനോരമയ്ക്ക് നല്‍കിയ അഭിമുഖത്തിലാണ് ഹണി ബീ യുടെ രണ്ട് ഭാഗങ്ങളിലും ശക്തമായ വേഷം അവതരിപ്പിച്ച ബാബുരാജ് തുറന്ന് സംസാരിച്ചിരിക്കുന്നത്.\nമലയാളത്തിലെ കോമഡി ത്രില്ലര് സിനിമയായി നിര്‍മ്മിച്ച ഹണി ബീ 2013 ലായിരുന്നു നിര്‍മ്മിച്ചത്. ചിത്രം തിയറ്ററുകളില് സൂപ്പര് ഹിറ്റായിരുന്നു. ശേഷം സിനിമയുടെ രണ്ടാം ഭാഗം ഈ വര്‍ഷം തിയറ്ററുകളില് റിലീസ് ചെയ്തിരുന്നു.\nഎന്നാല് ആദ്യ സിനിമയിലെ പോലെ തിളങ്ങാന് കഴിഞ്ഞില്ല എന്ന് മാത്രമല്ല ഹണി ബീ2തിയറ്ററുകളില് സമ്പൂര്‍ണ പരാജയമായിരുന്നു. സിനിമ പൊളിഞ്ഞത് മാത്രമല്ല ഇന്ന് കേരളത്തില് നടക്കുന്ന സിനിമ മേഖലയിലെ പല പ്രശ്‌നങ്ങളും സിനിമയുമായി തില ബന്ധങ്ങളുണ്ട്.\nചിത്രത്തില് അഭിനയിച്ച ഒരു നടി ലൈംഗികാതിക്രമത്തിന് ഇരയായിരുന്നു. ശേഷം കേസില് നടന് ജയിലിലായി. ഇപ്പോള് സിനിമയുടെ സംവിധായകന് മറ്റൊരു നടിയോട് ലൈംഗിക ചുവയോടെ സംസാരിച്ചു എന്ന കേസില് കുടുങ്ങിയിരിക്കുകയാണ്. ഒപ്പം അതേ സിനിമയില് പ്രധാന കഥാപാത്രത്തെ അവതരിപ്പിച്ച നടനും കേസില് പെട്ടിരിക്കുകയാണ്.\nഹണി ബീ യുടെ രണ്ട് ഭാഗങ്ങളിലും പ്രധാന കഥാപാത്രത്തെ അവതരിപ്പിച്ച താരമാണ് ബാബുരാജ്. ഇപ്പോള് സംഭവിക്കുന്ന കാര്യങ്ങളെ കുറിച്ച് ബാബുരാജ് തുറന്ന് സംസാരിക്കുകയാണ്. ഇതൊക്കെ തെറ്റായ സംഭവം ആകാനെ വഴിയുള്ളു എന്നാണ് താരം പറയുന്നത്.\nസിനിമയില് എടുക്കാത്തതിന്റെ ദേഷ്യം\nതാന് ചിത്രത്തിന്റെ സംവിധായകനായ ജീനിനെ വിളിച്ചിരുന്നു. ആ നടിയെ സിനിമയിലേക്ക് പരിഗണിച്ചിരുന്നെങ്കിലും പിന്നീട് എടുത്തിരുന്നില്ല. അതിന്റെ ദേഷ്യം പ്രകടമാക്കിയതാണെന്നാണ് അറിയാന് കഴിഞ്ഞതെന്നുമാണ് ബാബുരാജ് അഭിപ്രായപ്പെട്ടത്.\nമാന്തി എന്നും വെട്ടി എന്ന് പറയുന്നതും തമ്മില് വ്യത്യാസമുണ്ട്\nചെറിയ കാര്യങ്ങളില് ശ്രദ്ധ കൊടുക്കുമ്പോള് വലിയ കാര്യങ്ങള് പ്രധാന്യമില്ലാതെയാകും. എല്ലാ സ്ത്രീകളും അപകടങ്ങള്‍ക്ക് എതിര് തന്നെയാണ്. എന്നാല് മാന്തി എന്ന് പറയുന്നതും വെട്ടി എന്ന് പറയുന്നതും തമ്മില് വ്യത്യസ്മുണ്ടെന്നാണ ബാബുരാജ് പറയുന്നത്.\nജീനും കൂട്ടുകാരും തെറ്റ് ചെയ്താല് ശിഷ ലഭിക്കണം\nജീനും കൂട്ടുകാരും അങ്ങനെ ആ കുട്ടിയോട് പറഞ്ഞിട്ടുണ്ടെങ്കില് അവര്‍ക്ക് ശിഷ ലഭിക്കണം. പക്ഷെ ഹണി ബീ യുടെ ഷൂട്ടിങ് കഴിഞ്ഞിട്ട് ആറുമാസമായി. ഇത്രയും കാലം ഈ കുട്ടി എവിടെയായിരുന്നു. എന്ന കാര്യം കൂടി നോക്കണമെന്നും ബാബുരാജ് പറയുന്നു.\nRead more about: malayalam film malayalam cinema movie news baburaj dileep honey bee honey bee2ദിലീപ് ഗൂഢാലോചന നടന് അന്വേഷണം ഹണി ബീ ജീന് പോള് സംവിധായകന് കേസ്\nBaburaj about Jeen Paul's arrest


പ്രവര്‍ത്തനങ്ങള് വികേന്ദ്രീകൃതമാക്കാന് പ്രാദേശിക സമിതികള് രൂപീകരിക്കും\nതിരുവനന്തപുരം: സര്‍ക്കാര് പൊതുവില് തീരുമാനിക്കുന്ന പ്രവര്‍ത്തനങ്ങള് താഴെത്തട്ടില് നടക്കുന്നുണ്ടെന്ന് ഉറപ്പുവരുത്താന് പ്രാദേശിക സമിതികള് രൂപീകരിക്കുമെന്ന് മുഖ്യമന്ത്രി പിണറായി വിജയന് അറിയിച്ചു. അതിന്റെ ഭാഗമായി എല്ലാ വാര്‍ഡുകളിലും മോണിറ്ററിങ് സമിതിയും ഉണ്ടാകും. റസിഡന്‍സ് അസോസിയേഷന് ഉണ്ടെങ്കില് അതിന്റെ പ്രതിനിധി, അല്ലെങ്കില് നാട്ടുകാരുടെ രണ്ട് പ്രതിനിധികള്, വാര്‍ഡ് മെമ്പര്/ കൗണ്‍സിലര്, എസ്‌ഐ, വില്ലേജ് ഓഫീസര് അല്ലെങ്കില് പ്രതിനിധി, ചാര്‍ജുള്ള തദ്ദേശസമിതി ഉദ്യോഗസ്ഥന്, സന്നദ്ധപ്രവര്‍ത്തകരുടെ പ്രതിനിധി, അങ്കണവാടി ഉണ്ടെങ്കില് അതിലെ ടീച്ചര്, കുടുംബശ്രീയുടെ ഒരു പ്രതിനിധി, പെന്‍ഷനേഴ്‌സ് യൂണിയന്റെ പ്രതിനിധി, വാര്‍ഡിലെ ആശാ വര്‍ക്കര് എന്നിവര് സമിതിയിലുണ്ടാകും.\nഈ സമിതി വീടുകളുമായി ബന്ധപ്പെട്ട് പ്രായമായവരുടെയും രോഗമുള്ളവരുടെയും കാര്യത്തില് പ്രത്യേക കരുതല് എടുക്കണം. വിദേശത്തുനിന്നും മറ്റു സംസ്ഥാനങ്ങളില്‍നിന്നും തിരിച്ചുവന്ന് ക്വാറന്റൈനില് കഴിയുന്നവരുടെ കാര്യത്തിലും മോണിറ്ററിങ് സമിതിയുടെ ശ്രദ്ധയുണ്ടാകും. ഇങ്ങനെയുള്ള വീടുകളില് സമിതിയുടെ ഒരു പ്രതിനിധി എല്ലാ ദിവസവും സന്ദര്‍ശിക്കും.\nആരോഗ്യകാര്യങ്ങള് ശ്രദ്ധിക്കുന്നതിന് എല്ലാ തദ്ദേശസ്ഥാപനങ്ങളിലും ഡോക്ടര്‍മാര് ഉള്‍പ്പെടുന്ന സംവിധാനം ഉണ്ടാക്കും. ഡിഎംഒ ഇതിന്റെ വിശദാംശങ്ങള് തയ്യാറാക്കും. സ്വകാര്യ ആശുപത്രികളുടെ സേവനം കൂടി പ്രയോജനപ്പെടുത്തും.\nസ്വകാര്യ ആശുപത്രികളിലെ ഡോക്ടര്‍മാര്‍ക്കും നഴ്‌സുമാര്‍ക്കും മറ്റു പാരാമെഡിക്കല് സ്റ്റാഫിനും കോവിഡ് പ്രതിരോധത്തില് പരിശീലനം നല്‍കണമെന്ന് തീരുമാനിച്ചിട്ടുണ്ട്. ഇന്ത്യന് മെഡിക്കല് അസോസിയേഷന്റെ സഹകരണത്തോടെ ഇത് നടപ്പാക്കും.\nടെലി മെഡിസിന് സംവിധാനത്തിലൂടെ ബന്ധപ്പെടാവുന്ന ഡോക്ടര്‍മാരെക്കുറിച്ചുള്ള പൂര്‍ണ്ണ വിവരം ഇത്തരം വീടുകളില് ലഭ്യമാക്കും. ഡോക്ടര്‍ക്ക് രോഗിയെ കാണണമെന്ന് തോന്നിയാല് രോഗിയുടെ വീട്ടിലേക്ക് പോകാന് പിഎച്ച്‌സികള് വാഹന സൗകര്യം ഒരുക്കും. ഓരോ പഞ്ചായത്തിലും ഒരു മൊബൈല് ക്ലിനിക്ക് വേണ്ടിവരും. ഡോക്ടര്, സ്റ്റാഫ് നഴ്‌സ്, ഒരു പാരാമെഡിക്കല് സ്റ്റാഫ് എന്നിവര് ഇതില് ഉണ്ടാകും.\nപ്രായമായവരുടെയും കിഡ്‌നി, ഹൃദ്രോഗം, കാന്‍സര് തുടങ്ങിയ രോഗബാധിതരുടെയും കാര്യത്തില് പ്രത്യേക ശ്രദ്ധ വേണ്ടിവരും. അതിനായി വീട്ടുകാരെ ബോധവല്‍ക്കരിക്കണം. ആരോഗ്യപ്രവര്‍ത്തകരുടെ ഗൃഹസന്ദര്‍ശനവും ബോധവല്‍ക്കരണവും നടത്തേണ്ടതുണ്ടെന്നും മുഖ്യമന്ത്രി പറഞ്ഞു.\nവിദേശരാജ്യങ്ങളില് നിന്നും പ്രവാസികള്‍ക്ക് മടങ്ങിവരാന് സൗകര്യമൊരുക്കണമെന്ന് സംസ്ഥാന സര്‍ക്കാര് കേന്ദ്രത്തോട് നിരന്തരമായി ആവശ്യപ്പെടുന്നുണ്ട്. ആ തീരുമാനം വരുന്നതിനുമുമ്പ് തന്നെ ആവശ്യമായ മുന്നൊരുക്കങ്ങള് സംസ്ഥാന സര്‍ക്കാര് ചെയ്തിട്ടുണ്ട്. കൂടാതെ മറ്റു സംസ്ഥാനങ്ങളിലുള്ള മലയാളികളും വരാന് തയാറാകുന്നുണ്ട്. മുന്‍ഗണനാ ലിസ്റ്റില് പെട്ടവര്‍ക്കാണ് ആദ്യഘട്ടത്തില് അനുമതി നല്‍കുക. ഇതില് വിദ്യാര്‍ത്ഥികള് (പ്രത്യേകിച്ച് അവധിക്കാല ക്യാമ്പുകള്‍ക്കും മറ്റുമായി പോയവര്), കേരളത്തില് സ്ഥിരതാമസക്കാരായ മുതിര്‍ന്ന പൗരന്‍മാര്, ഗര്‍ഭിണികള്, മറ്റ് ആരോഗ്യ ആവശ്യങ്ങളുള്ളവര് മുതലായവര് ഉള്‍പ്പെടും. ഇവരുടെ യാത്ര സംബന്ധിച്ച വിവരങ്ങള് രജിസ്റ്റര് ചെയ്യാന് നോര്‍ക്കയിലെ പോര്‍ട്ടലില് സൗകര്യമൊരുക്കിയിട്ടുണ്ട്.\nഅതിര്‍ത്തിയില് എത്തുന്നവരെ ആരോഗ്യപരിശോധനയ്ക്ക് വിധേയരാക്കും. രോഗലക്ഷണമുള്ളവരാണെങ്കില് സര്‍ക്കാര് ഒരുക്കിയ ക്വാറന്റയിനിലേക്ക് മാറ്റും. ആരോഗ്യപ്രശ്‌നമില്ലാത്തവര്‍ക്ക് നേരെ വീട്ടിലേക്ക് പോകാം. 14 ദിവസം വീട്ടില് ക്വാറന്റയിനില് കഴിയണം. ക്വാറന്റയിന് നിര്‍ദ്ദേശങ്ങള് പൂര്‍ണ്ണമായും പാലിക്കുന്നു എന്ന് പൊലീസ് ഉറപ്പുവരുത്തും.\nഇത്തരം പ്രവര്‍ത്തനങ്ങള് വികേന്ദ്രീകൃതമായി നടത്താനായി തദ്ദേശസ്വയംഭരണ സ്ഥാപനത്തിലെ അധ്യക്ഷന്‍മാരുടെ നേതൃത്വത്തില് ഒരു കമ്മിറ്റി രൂപീകരിക്കും. തദ്ദേശസ്ഥാപനത്തിലെ പ്രതിപക്ഷ നേതാവ്, ആരോഗ്യ സ്റ്റാന്റിങ് കമ്മിറ്റി അധ്യക്ഷന്, എംഎല്‍എ/എംഎല്‍എയുടെ പ്രതിനിധി, പൊലീസ് സ്റ്റേഷന് ഹൗസ് ഓഫീസര് അല്ലെങ്കില് അദ്ദേഹത്തിന്റെ പ്രതിനിധി, വില്ലേജ് ഓഫീസര്, തദ്ദേശസ്ഥാപനത്തിന്റെ സെക്രട്ടറി, പിഎച്ച്‌സി മേധാവി, സഹകരണ ബാങ്ക് പ്രസിഡന്റ്, സാമൂഹ്യസന്നദ്ധ സേനയുടെ ഒരു പ്രതിനിധി, കുടുംബശ്രീ പ്രതിനിധി, ആശാ വര്‍ക്കര്‍മാരുടെ പ്രതിനിധി, പെന്‍ഷനേഴ്‌സ് യൂണിയന്റെ പ്രതിനിധി എന്നിവരായിരിക്കും കമ്മിറ്റി അംഗങ്ങള്.\nജില്ലാതലത്തില് കളക്ടര്, എസ്പി, ഡിഎംഒ, ജില്ലാ പഞ്ചായത്ത് ഓഫീസര് എന്നിവരടങ്ങുന്ന സമിതി യോഗം ചേര്‍ന്ന് പ്രവര്‍ത്തനങ്ങള് അവലോകനം ചെയ്ത് ആവശ്യമായ തീരുമാനങ്ങള് എടുക്കും. ആരോഗ്യ സംബന്ധമായ പരിശോധനയുടെയും മറ്റും ഉത്തരവാദിത്വം ആരോഗ്യവകുപ്പിനായിരിക്കും. സുരക്ഷ ഒരുക്കലും മാനദണ്ഡങ്ങള് ലംഘിക്കില്ലെന്ന് ഉറപ്പുവരുത്തലും പൊലീസിന്റെ ചുമതലയായിരിക്കുമെന്നും മുഖ്യമന്ത്രി പറഞ്ഞു.\nഅതിഥി തൊഴിലാളികള്‍ക്ക് തിരിച്ചുപോകുന്നതിന് പ്രത്യേക നോണ്‍സ്റ്റോപ്പ് ട്രെയിന് കേന്ദ്രം അനുവദിച്ചിട്ടുണ്ട്. അതിഥി തൊഴിലാളികള് തിരിച്ചെത്തുന്ന സംസ്ഥാനങ്ങളില്‍നിന്ന് എന്‍ഒസി കൂടി ലഭിച്ചാലേ ഇവിടെനിന്ന് ട്രെയിന് പുറപ്പെടാന് പറ്റൂ എന്ന സ്ഥിതിയുണ്ട്. ചില സംസ്ഥാനങ്ങളില്‍നിന്ന് എന്‍ഒസി കിട്ടാന് താമസിക്കുന്നത് പ്രയാസമുണ്ടാക്കുന്നുണ്ട്. ചീഫ് സെക്രട്ടറി മറ്റു സംസ്ഥാനങ്ങളിലെ ചീഫ് സെക്രട്ടറിമാരുമായി ബന്ധപ്പെട്ട് ഈ പ്രശ്‌നം പരിഹരിക്കണമെന്ന് തീരുമാനിച്ചിട്ടുണ്ടെന്ന് മുഖ്യമന്ത്രി പറഞ്ഞു.


കോട്ടയം കൊലപാതകം ; മോഷണമുതൽ കണ്ടെടുത്തു,തെളിവെടുപ്പ് തുടരുന്നു - Janayugom Online\nJune 04, 2020, 12:23 pm\nകോട്ടയത്ത് വീട്ടമ്മയെ തലക്കടിച്ചു കൊന്ന കേസിൽ പ്രതിയുമായി തെളിവെടുപ്പ് തുടങ്ങി. 28 പവൻ സ്വർണം കൊച്ചിയിൽ നിന്ന് കണ്ടെടുത്തു. തെളിവെടുപ്പ് തുടരുകയാണ്.\nസിസിടിവി ദൃശ്യങ്ങളുടെ അടിസ്ഥാനത്തിൽ നടന്ന അന്വേഷണത്തിലാണ് പ്രതിയെ പിടികൂടിയത്. എറണാകുളത്ത് നിന്നാണ് പ്രതിയെ പോലീസ് പിടികൂടിയത്. ആദ്യം ഭർത്താവിനെ ആണ് ആക്രമിച്ചത്. വീട്ടമ്മയുടെ മരണം ഉറപ്പാക്കാൻ വേണ്ടി നിരവധി തവണ അടിച്ചു. തെളിവ് നശിപ്പിക്കാനായി ഗ്യാസ് സിലിണ്ടർ തുറന്ന് വിട്ടു. വീട് പൂട്ടി മോഷണ മുതലും കാറുമായി രക്ഷപെട്ടു. പ്രതി കുറ്റം സമ്മതിച്ചതായി കോട്ടയം എസ്പി മാധ്യമങ്ങളോട് പറഞ്ഞു.\nenglish summary: kottayam murder: gold recoverd\nആനയുടെ പോസ്റ്റ്മോർട്ടം റിപ്പോർട്ട് പുറത്ത്\nകണ്ണൂരിന്റെ മണ്ണും മനസ്സും ചുവന്നുതന്നെ


സ്റ്റിമുലസ് ചെക്ക് തുക 1400 ഡോളർ വീതം ഇന്നും നാളെയുമായി വിതരണം ചെയ്യും – Kerala Times\n2020 ലെ ടാക്സ് റിട്ടേൺ പ്രകാരം വ്യക്തികൾക്ക് 75,000 -80,000 വരെയും ഫാമിലിക്ക് 150,000 - 160,000 ഡോളർ വരെയും യോഗ്യത\nin അഭിമുഖങ്ങള്, അമേരിക്ക, എഡിറ്റര് പിക്ക്, കമ്മ്യൂണിറ്റി, ട്രെണ്ടിംഗ്, പുതിയ വാർത്തകൾ, ഫീച്ചേർഡ് ന്യൂസ്, ബിസിനസ്, വീഡിയോസ്\nവാഷിംഗ്‌ടൺ ഡി.സി: കോവിഡ് മഹാമാരിയെത്തുടർന്ന് സാമ്പത്തിക ബുദ്ധിമുട്ടിലായ അമേരിക്കൻ ജനതയ്ക്ക് നൽകുന്ന മൂന്നാമത്തെ സാമ്പത്തിക ഉത്തേജക പദ്ധതി പ്രകാരമുള്ള സ്റ്റിമുലസ് ചെക്കുകൾ ഇന്നും നാളെയുമായി യോഗ്യതയുള്ള നികുതിദാതാക്കളുടെ ബാങ്ക് അക്കൗണ്ടുകളിൽ നിക്ഷേപിക്കും. കഴിഞ്ഞ ദിവസം പ്രസിഡന്റ് ജോ ബൈഡന് ഒപ്പിട്ട 1.9 ട്രില്യന് ഡോളറിന്റെ കൊറോണ വൈറസ് റിലീഫ് ബില്ലിൽ നിരവധി ആനുകൂല്യങ്ങളാണ് നികുതിദായകർക്ക് ലഭ്യമാകുക. ( സ്റ്റിമുലസ് ചെക്കുകൾ ലഭ്യമാക്കുന്നതിനുള്ള യോഗ്യത, സ്റ്റിമുലസ് പാക്കേജിലെ മറ്റു വിവരങ്ങൾ, ഈ വർഷത്തെ ടാക്സ് റിട്ടേൺ ഫയൽ ചെയ്യാനുള്ള ടിപ്പുകൾ തുടങ്ങിയ ഒട്ടനവധി കാര്യങ്ങൾ വിശദീകരിച്ചു കൊണ്ട് ഫ്ലോറിഡയിലെ പ്രമുഖ ടാക്സ് പ്രാക്ടീഷണറും ഫൊക്കാന ഫ്ലോറിഡ റീജിയണൽ ആർ.വി.പി യുമായ കിഷോർ പീറ്ററുമായി കേരള ടൈംസ് ചാനൽ നടത്തിയ അഭിമുഖം കാണുക.)\nകഴിഞ്ഞ രണ്ടു തവണത്തെ സ്റ്റിമുലസ് പാക്കേജിൽ വ്യക്തിഗത ഫയലിംഗ് നടത്തിയവർക്ക് 75,000 മുതൽ 100,000 വരെയും ഫാമിലിക്ക് 150,000 മുതൽ 200,000 വരെയുള്ളവർക്ക് ചെറിയ തുകയുടെ അനുകൂല്യമെങ്കിലും ലഭിക്കുമായിരുന്നു. എന്നാൽ ഇത്തവണ വ്യ്കതികൾക്ക് 75,000 മുതൽ 80,000 വരെയും ഫാമിലിക്ക് 150,000 മുതൽ 160,000 വരെയുമായിരിക്കും ലഭിക്കുക. ആദ്യ സ്റ്റിമുലസിൽ 17 വയസു വരെയുള്ള കുട്ടികൾക്ക് 600 ഡോളറും രണ്ടാമത്തെ സ്റ്റിമുലസിൽ 500 ഡോളറുമായിരുന്നു. എന്നാൽ ഇത്തവണ നവജാത ശിശുക്കൾ മുതൽ പ്രായമായ ആശ്രിതർക്കു വരെ എല്ലാവർക്കും 1400 ഡോളർ വരെ ലഭിക്കും. ജോലി ചെയ്യാത്ത 17 വയസിനു മുകളിൽ എത്ര വയസുള്ള കുട്ടികളെയും ആശ്രിതരായി ഫാമിലിക്ക് ഫയൽ ചെയ്യാം. കോളേജിൽ പഠിക്കുന്ന കുട്ടികൾ വരുമാനം ഇല്ലെങ്കിലും വ്യക്തിപരമായി ടാക്സ് ഫയൽ ചെയ്താൽ 1400 ഡോളർ ലഭിക്കും. എന്നാൽ ഈ കുട്ടികൾ മാതാപിതാക്കളുടെ ഡിപെൻഡന്റ് ആയി ഫയൽ ചെയ്തില്ലെങ്കിൽ അമേരിക്കൻ ഓപ്പർച്യുണിറ്റി എഡ്യുക്കേഷണൽ ക്രെഡിറ്റ് നഷ്ടമാകുമെന്ന കാര്യം പ്രത്യേകം ഓർമ്മിക്കുക.\nകുട്ടികൾ ഉൾപ്പെടെ എല്ലവർക്കും 1400 ഡോളർ\nസ്റ്റിമുലസ് പദ്ധതി പ്രകാരം അർഹരായ കുട്ടികൾ ഉൾപ്പെടെയുള്ള ഓരോ നികുതിദായകർക്കും (ടാക്സ് പെയർമാർക്കും) 1400 ഡോളർ വീതം തുക അവരവരുടെ ബാങ്കുകളിൽ നിക്ഷേപിക്കും. ഐ ആർ എസിന്റെ പക്കൽ ബാങ്ക് അക്കൗണ്ടു വിവരങ്ങൾ ഇല്ലാത്തവർക്ക് ഒരാഴ്ചയ്ക്കകം ചെക്കുകൾ അവരവരുടെ വീടുകളിൽ പോസ്റ്റൽ ആയി ലഭിക്കും.\nയോഗ്യത 2020 ടാക്സ് റിട്ടേർണിന്റെ അടിസ്ഥാനത്തിൽ\n2020 ടാക്സ് റിട്ടേർണിന്റെ അടിസ്ഥാനത്തിലായിരിക്കും സ്റ്റീമില്ലസ് ചെക്കിനുള്ള യോഗ്യത കല്പിക്കുക. വക്തിഗതമായി (സിംഗിൾ) ടാക്സ് റിട്ടേൺ സമർപ്പിച്ച 75,000 ഡോളര് വരെയും ഫാമിലിയായി ടാക്സ് റിട്ടേൺ സമർപ്പിച്ച 150,000 വരെയും അഡ്ജസ്റ്റഡ് ഗ്രോസ് ഇൻകം ( ടാക്സുകളും മറ്റു ഇളവുകളും കിഴിച്ചുള്ള വരുമാനം) ഉള്ളവർക്കാണ് 1400 ഡോളര് സ്റ്റിമുലസ് ചെക്ക് കിട്ടും. വ്യക്തികൾക്ക് 75,000 മുതൽ 80,000 വരെ അഡ്ജസ്റ്റഡ് ഗ്രോസ് ഇൻകം ഉള്ളവർക്ക് ആനുപാതികമായി കുറഞ്ഞ തുക ലഭിക്കും. വ്യക്തികൾക്ക് 80,000 നും ഫാമിലിക്ക് 160,000 നും മുകളിൽ അഡ്ജസ്റ്റഡ് ഗ്രോസ് ഇൻകം ഉള്ളവർക്ക് ആനുകൂല്യം ലഭിക്കുകയില്ല.\nടാക്സ് ഫയൽ ചെയ്യാത്തവർക്ക് കഴിഞ്ഞ വർഷത്തെ ടാക്സ് റിട്ടേൺ യോഗ്യത\nഈ വർഷം (2020) ടാക്സ് റിട്ടേൺ സമർപ്പിക്കാത്തവർക്ക് കഴിഞ്ഞ വർഷത്തെ (2019) ലെ ടാക്സ് റിട്ടേൺ അടിസ്ഥാനത്തിലായിരിക്കും സ്റ്റിമുലസ് ചെക്കിനുള്ള യോഗ്യത കണക്കാക്കുക. അതേ സമയം 2019 ൽ അഡ്ജസ്റ്റഡ് ഗ്രോസ് ഇൻകം 160,000 കൂടുതൽ ഉള്ളവർക്ക് 2020 ലെ അഡ്ജസ്റ്റഡ് ഗ്രോസ് ഇൻകം കുറവാണെങ്കിൽ ഈ വര്‍ഷം ടാക്സ് റിട്ടേൺ ഫയൽ ചെയ്തു കഴിയുന്ന മുറയ്ക്ക് ബാക്കിയുള്ള തുക ആർ.എസിൽ നിന്ന് ബാങ്കിലേക്ക് ഡയറക്റ്റ് ഡിപ്പോസിറ്റ് ചെയ്യുകയോ ചെക്ക് അയച്ചുതരികയോ ചെയ്യുന്നതായിരിക്കും.\nഈ വർഷം ഇതു വരെ ടാക്സ് ഫയൽ ചെയ്യാത്തവർക്ക് കഴിഞ്ഞ വർഷത്തെ അഡ്ജസ്റ്റഡ് ഗ്രോസ് ഇൻകത്തിന്റെ അടിസ്ഥാനത്തിൽ വരുമാനം കൂടി പോയതിനാൽ ആനുപാതികമായി കുറഞ്ഞ തുകയുടെ ചെക്ക് ആണ് ലഭിക്കുന്നതെങ്കിൽ, അവരുടെ 2020 ലെ ടാക്സ് റിട്ടേണിൽ അഡ്ജസ്റ്റഡ് ഗ്രോസ് ഇൻകം മുൻ വർഷത്തേക്കാൾ കുറവാണെങ്കിൽ ടാക്സ് ഫയൽ ചെയ്തു കഴിയുമ്പോൾ അർഹതയുള്ള ബാക്കി മുഴുവൻ തുകയും ഐ ആർ എസ് ബാങ്കിൽ നിക്ഷേപിക്കുകയോ ചെക്ക് അയച്ചു തരികയോ ചെയ്യും. 2020 ലാണ് 2019 ളേക്കാൾ കൂടുതൽ അഡ്ജസ്റ്റഡ് ഗ്രോസ് ഇൻകം ഉള്ളതെങ്കിൽ കുറഞ്ഞ വരുമാനം രേഖപ്പെടുത്തിയ വർഷത്തെ റിട്ടേൺ പ്രകരമായിരിക്കും സ്റ്റിമുലസ് ചെക്കിന് യോഗ്യത കൽപ്പിക്കുക.\nആദ്യ സ്റ്റിമുലസിൽ കുറഞ്ഞ ചെക്ക് കിട്ടിവർക്ക് റീഫണ്ട്\n2020ൽ രണ്ട് സ്റ്റിമുലസ് ചെക്കുകൾ ആണ് നികുതിദായകർക്ക് ലഭിച്ചത്. എന്നാൽ 2019 ൽ അഡ്ജസ്റ്റഡ് ഗ്രോസ് ഇൻകം കൂടിപോയതിനാൽ ചെക്ക് കിട്ടാത്തവർക്ക് ഈ വർഷം ടാക്സ് റിട്ടേൺ ഫയൽ ചെയ്യുമ്പോൾ 2020 ലെ അഡ്ജസ്റ്റഡ് ഗ്രോസ് ഇൻകം കുറവാണെങ്കിൽ റീഫണ്ടിന് അർഹതയുണ്ട്. അതുപോലെ 2019 ൽ വരുമാനം ഇല്ലാത്തതിനാൽ ആരെങ്കിലും ടാക്സ് റിട്ടേൺ ഫയൽ ചെയ്തിട്ടില്ലെങ്കിൽ ഈ വർഷം നോ ഇൻകം കാണിച്ചു കൊണ്ട് ഫയൽ ചെയ്താൽ അവർക്കും മുഴുവൻ തുകയ്ക്കും റീഫണ്ടിനു അർഹതയുണ്ട്. മേൽ പറഞ്ഞ രണ്ടു വിഭാഗത്തിൽ പെട്ടവരും ടാക്സ് ഫയൽ ചെയ്യുമ്പോൾ പുതിയ ടാക്സ് ഫോമിലെ ലൈൻ നമ്പർ 30ൽ റീഫണ്ട് തുകയ്ക്കുള്ള രണ്ടു വിഭാഗങ്ങളുണ്ട്. ഒന്ന്: സ്റ്റിമുലസ് ചെക്ക് 1 രണ്ട്: സ്റ്റിമുലസ് ചെക്ക് 2. ഇക്കാര്യം നിങ്ങളുടെ ടാക്സ് പ്രാക്ടീഷണര്മാരെ മറക്കാതെ ഓർമ്മിപ്പിക്കുക.\nആശ്രിതർക്കും ചെക്ക് ലഭിക്കും\nഇത്തവണത്തെ സ്റ്റിമുലസ് ചെക്കിന് നികുതിദായകരുടെ ആശ്രിതരായ കോളജ് വിദ്യാര്‍ഥികള്‍ക്കും പ്രായമുള്ള ആശ്രിതർക്കും തുക ലഭിക്കും. പക്ഷെ അത് ടാക്‌സ് ഫയല് ചെയ്യുന്നത് ആരുടെ പേരിലാണോ അയാള്‍ക്കാണു ലഭിക്കുക. കഴിഞ്ഞ വരഷത്തെ (2019) ടാക്‌സ് കുറവായതിനാല് തുക ലഭിച്ചവർ ഈ വര്‍ഷം (2020) ടാക്‌സ് കൂടുതലായെന്നുകരുതി കിട്ടിയ തുക മടക്കി നൽകേണ്ടതില്ല.\nതൊഴിലില്ലായ്മ (അൺ എംപ്ലോയ്‌മെന്റ് ) വേതനം\nതൊഴിലില്ലായ്മ (അൺ എംപ്ലോയ്‌മെന്റ് ) വേതനം 25 ആഴ്ചത്തെക്ക് വരെ നീട്ടി സെപറ്റബര്6വരെ ആക്കി. സംസ്ഥാനങ്ങൾ നൽകുന്ന തൊഴിലില്ലായ്മാ വേതനത്തിനു പുറമെ ഫെഡറല് സഹായമായി ഇനി മുതൽ ആഴ്ചയില് 300 ഡോളര് ആയിരിക്കും അധികമായി ലഭിക്കുക. ആദ്യം അത് 600 ഡോളർ വീതവും പിന്നീട് 400 ഡോളർ വീതവുമായിരുന്നു. തൊഴിലില്ലായ്മ ആനുകൂല്യത്തിനു ഈ വര്‍ഷം മാത്രം 10,200 ഡോളര് വരെ ടാക്‌സ് ഒഴിവാക്കിയിട്ടുണ്ട്. ഇത് 150,000 ഡോളര് വരുമാനം വരെയുള്ളവര്‍ക്കാണ് ബാധകം.\nകമ്പനി നല്‍കുന്ന ഹെല്‍ത്ത് ഇന്‍ഷുറന്‍സ് നഷ്ടപ്പെട്ടവര്‍ക്ക് ‘കൊബ്ര’ പ്രോഗ്രാം വഴി അതു ലഭിക്കും. ഇതിനു നേരത്തെ നൽകേണ്ടിയിരുന്ന കൂടുതല് തുക ഒഴിവാക്കി. ഇതിനായി ഏപ്രില് 1 മുതല് സെപ്റ്റംബര് 30 വരെയുള്ള പ്രീമിയം സര്‍ക്കാര് അടക്കും. ജോലി പോയവര്‍ക്കാണു ഇതു കിട്ടുക. രാജി വച്ചവര്‍ക്ക് കിട്ടില്ല. അതു പോലെ വേറെ ജോലി കിട്ടുമ്പോള് ഈ ആനുകൂല്യം നിലക്കും.ഗവണ്മെന്റ് എക്‌സ്‌ചേഞ്ച് പ്രോഗ്രാമിലൂടെ ഹെല്ത്ത് ഇന്‍ഷുറന്‍സ് എടുക്കുന്നവര്‍ക്ക് പ്രീമിയം തുക കുറക്കും. മൊത്ത വരുമാനത്തിന്റെ 8.5 ശതമാനത്തില് കൂടുതല് ആവില്ല അത്. 2022 അവസാനം വരെ ഇത് തുടരും. മെയ് 15 വരെ ഹെല്ത്ത് ഇന്‍ഷുറന്‍സ് പ്രോഗ്രാമില് ചേരാം. അല്ലെങ്കില് ഇന്‍ഷുറന്‍സ് അവിടേക്ക് ട്രാൻസ്ഫർ ചെയ്യാം.\nസ്റ്റുഡന്റ് ലോണ് സര്‍ക്കാര് എഴുതി തള്ളുകയോ റദ്ദാക്കുകയോ ചെയ്താല് അതിനു ആദായ നികുതി കൊടുക്കണ്ട. പ്രസിഡന്റ് 10,000 ഡോളര് എഴുതിത്തള്ളിയാലും അതിനും ടാക്‌സ് കൊടുക്കണ്ട. ഇത് 2025 വരെ തുടരും\nകുട്ടികള്‍ക്ക് ആനുകൂല്യം. ആറു വയസു വരെയുള്ള കുട്ടികള്‍ക്ക് 3600 ഡോളറും6മുതല് 17 വരെയുള്ളവര്‍ക്ക് 3000 ഡോളറും ടാക്‌സ് ക്രെഡിറ്റ് കിട്ടും. ഇത് പ്രതിമാസം ജുലൈ മുതല് കിട്ടും. ദമ്പതികള്‍ക്ക് 60,000 വരെ വരുമാനുള്ളവരുടെ കുട്ടികള്‍ക്കാണ് ഈ തുക കിട്ടുക. ഒരു വ്യക്തി ആണെങ്കില് 40,000 വരെ. വരുമാനമില്ലാത്തവര്‍ക്കും കിട്ടും. ഈ വര്‍ഷത്തേക്കാണ് ഈ പ്രോഗ്രാം.\nഈ വർഷം മുതൽ ചാരിറ്റിക്കായി നൽകിയിരിക്കുന്ന 300 ഡോളർ വരെ സ്റ്റാൻഡേർഡ് ഡിഡക്ഷൻ അനുവദിക്കുന്നതാണ്.\nകോവിഡ് കാലത്ത് 401k പോലുള്ള പെൻഷൻ ഫണ്ടിൽ നിന്ന് പണം പിൻവലിക്കാൻ നിര്ബന്ധിതരായവർക്ക് അതിന്റെ നികുതി പണം മൂന്ന് തുല്യ തവണകളായി അടുത്ത മൂന്നു വർഷത്തെ വരുമാനത്തിൽ കാണിച്ച് തിരിച്ചടച്ചാൽ മതിയാകുമെന്ന ഒരു വ്യവസ്ഥ പുതിയ നികുതി പരിഷ്ക്കരണ നിയമത്തിൽ കൊണ്ടുവന്നിട്ടിട്ടുണ്ട്. അതായത് ഒരുലക്ഷം ഡോളർ വരുമാനമുള്ള ഒരു വ്യക്തിയോ കുടുംബമോ 75,000 ഡോളർ പെൻഷൻ ഫണ്ടിൽ നിന്ന് എടുത്തിട്ടുണ്ടെങ്കിൽ അത് ഈ വർഷത്തെ വരുമാനത്തിനൊപ്പം ചേർക്കേണ്ടി വരുമായിരുന്നു. അതായത് അവരുടെ വരുമാനം പിൻവലിച്ച തുക ഉൾപ്പെടെ 175,000 ഡോളറിന്റെ നികുതി കൊടുക്കേണ്ടി വരുമായിരുന്നു. എന്നാൽ പുതിയ നിയമവ്യവസ്ഥ പ്രകാരം അടുത്ത അടുത്ത മൂന്ന് വർഷം 25,000 ഡോളർ വീതം അതാത് വർഷത്തെ വരുമാനത്തോടൊപ്പം കൂട്ടിയാൽ മതിയാകും. അങ്ങനെ വരുമ്പോൾ ഈ വര്‍ഷത്തെ വരുമാനമായ $ 100,000 നൊപ്പം $ 25,000 ഡോളർ കൂടി ചേർത്ത് $125,000 ത്തിന്റെ നികുതിപണം നൽകിയാൽ മതിയാകും. ബാക്കി തുക അടുത്ത രണ്ടു വർഷത്തെ വരുമാനത്തിനൊപ്പം തുല്യമായി ചേർത്ത് അതിനുള്ള നികുതി നൽകിയാൽ മതിയാകും. 75,000 ഡോളറിനുള്ള നികുതിപ്പണം അടച്ചില്ലെങ്കിൽ മുൻ നിയമ പ്രകാരം പ്രതിവർഷം 10 ശതമാനം പെനാൽറ്റി നൽകേണ്ടതും ഒഴിവാക്കിയിട്ടുണ്ട്.\nചെക്ക് ലഭിക്കാത്തവർ ഈ ലിങ്ക് കാണുക :\n" Exalt " സംഗീത സന്ധ്യക്ക് അനുഗ്രഹീത സമാപനം


സെമൽറ്റ് - നിങ്ങളുടെ Google അനലിറ്റിക്സിൽ ബോട്ട് ട്രാഫിക് എങ്ങനെ ഒഴിവാക്കാം\nഓൺലൈൻ ബിസിനസ്, മാർക്കറ്റിംഗ് തീരുമാനങ്ങളുടെ മൂലക്കല്ലാണ് ഡാറ്റ എന്നു പറയുന്നത് തെറ്റല്ല. ഞങ്ങളുടെ ഡാറ്റയുടെ ഒരു ഗ്രാഹാരം വികസിപ്പിക്കുകയും അത് നിലവിലെ മാർക്കറ്റിംഗ് പ്രവണതകൾ വരെ അപ്രാപ്തമാണെന്ന് ഉറപ്പുവരുത്തേണ്ടതുമാണ്. ഞങ്ങളുടെ വെബ്സൈറ്റിൽ ഉപയോക്താക്കളുടെ പെരുമാറ്റം വിലയിരുത്തുകയും വ്യവസായ മേഖലയെക്കുറിച്ച് എല്ലാം അറിയുകയും വേണം. Google Analytics ൽ നിന്ന് ബോട്ട് ട്രാഫിക്ക് ഞങ്ങൾ ഒഴിവാക്കുമ്പോൾ മാത്രമേ ഇത് സാധ്യമാകൂ, ആവശ്യമുള്ള ഫലങ്ങൾ ലഭിക്കുന്നതിന് ശ്രദ്ധിക്കുക.\nഅലക്സാണ്ടർ പെരെസ്കുംഗോ സെമൽറ്റ് എന്ന ഉപഭോക്തൃ സക്സക്ഷൻ മാനേജർ, ഇക്കാര്യത്തിൽ ചില വിപണന രഹസ്യങ്ങൾ പുറത്തിറക്കുന്നു - deumidificatore professionale da parete.\nഡാറ്റ ശേഖരിക്കുന്നതിന്, വ്യത്യസ്ത അനലിറ്റിക്കൽ, മോണിറ്ററിംഗ് ഓപ്ഷനുകൾ ഉപയോഗിക്കണം. എന്നിരുന്നാലും, Google Analytics എന്നത് ഏറ്റവും ആധികാരികവും വ്യാപകവുമായ ഉപകരണമാണ്. ഇത് നിങ്ങളുടെ ഡാറ്റയുടെ ലെജിറ്റമിസി കണ്ടെത്താനും ശരിയായ ഫലങ്ങൾ കാണിക്കുന്നു. തങ്ങളുടെ സന്ദർശനങ്ങളുടെ ഗുണനിലവാരം വിലയിരുത്തുന്നതിനും വിശകലനം ചെയ്യുന്നതിനും രണ്ട് ബില്ല്യൻ വെബ്സൈറ്റുകളിൽ കൂടുതൽ വിവരങ്ങൾ Google Analytics ഉപയോഗിക്കുന്നു. ബോട്ട് ട്രാഫിക് നിങ്ങളുടെ വെബ്സൈറ്റ് ഹാനികരമാകും കഴിയുന്ന എന്തോ ഇന്റർനെറ്റിൽ കഷ്ടം അനുഭവപ്പെടും കഴിയും. ഇത് തെറ്റിദ്ധാരണകൾ, വിലയിരുത്തലുകൾ, അനുമാനങ്ങൾ എന്നിവയിലൂടെ നയിക്കുകയും അതുവഴി നിങ്ങളുടെ സൈറ്റിന്റെ പ്രകടനവും വിശ്വാസ്യതയും ബാധിക്കുകയും ചെയ്യുന്നു.\nഎല്ലാ മനുഷ്യരുടെ ഹിറ്റുകളും സെർവറിന് ബോട്ട് ഹിറ്റാകുന്നുവെന്നത് നാം മറക്കാൻ പാടില്ല, അതിനാൽ ഏതെങ്കിലും ബോട്ടുകളിൽ ഒരു ബോട്ട് വളരെ അത്യാവശ്യവും ഘടകഭാഗവും ആയിരിക്കണമെന്ന് പറയാൻ സുരക്ഷിതമാണ്. ബോട്ടുകളുടെ തരം: നല്ല യന്ത്രങ്ങളും മോശമായ ബാറ്റുകളും.\nനല്ല ബോട്ടുകൾ നിങ്ങളുടെ വെബ് സൈറ്റിന് അനുകൂലമായ രീതികളാണ്, ഹാക്കർമാരും ആക്രമണകാരികളും സൃഷ്ടിക്കുന്നതും മോശം യന്ത്രങ്ങൾ നിങ്ങളുടെ വെബ്സൈറ്റിനെ അനധികൃതമായി ക്രോൾ ചെയ്യുന്നതും ഇൻഡെക്സ് ചെയ്യുന്നതുമാണ്. നല്ല യന്ത്രങ്ങൾ അയച്ച എല്ലാ ട്രാഫിക്കിലും ഇരുപത് ശതമാനത്തിലേറെയും അപകടകരമായതും അപകടകരവുമായ ബാറ്റുകളാണ് മറികടന്നതെന്ന് ഒരു റിപ്പോർട്ട് വെളിപ്പെടുത്തുന്നു. അതുകൊണ്ട് ബോട്ടുകൾ ഏതുതരത്തിലും സൈറ്റിൽ സൌഹാർദമാകില്ലെന്ന് ഞങ്ങൾ പറയാൻ കഴിയും, കഴിയുന്നത്ര വേഗത്തിൽ അവ നീക്കം ചെയ്യണം.\nബോട്ടുകളുടെ മറ്റ് രണ്ട് തരം പ്രേതം ബാറ്റ്, സോമി ബാറ്റ്സ് എന്നിവയാണ്. Ghosts bots നിങ്ങളുടെ വെബ്സൈറ്റ് സന്ദർശിക്കാതെ അതേ ഫലങ്ങൾ ഓഫ് കാണിക്കും എന്ന് ആകുന്നു, സോമ്പീ ബോട്ടുകൾ പൂർണ്ണമായി നിങ്ങളുടെ വെബ്സൈറ്റ് റെൻഡർ എന്ന് തന്നെ. അവർ Google Analytics ൽ റിപ്പോർട്ടുകൾ നിർമ്മിക്കുകയും യഥാർഥമെന്ന് ഭാവിക്കുന്നു. അവർ നിങ്ങളുടെ അനലിറ്റിക്സ് ഡാറ്റയിൽ അവരുടെ നിർദ്ദിഷ്ട കോഡുകൾ ചേർക്കുകയും ഒരു വിധത്തിൽ അല്ലെങ്കിൽ മറ്റേതെങ്കിലും രീതിയിൽ ഹാനി വരുത്താൻ ശ്രമിക്കുകയും ചെയ്യുന്നു.\nബോട്ട് ട്രാഫിക് എങ്ങനെയാണ് ഒഴിവാക്കേണ്ടത്?\nഗൂഗിൾ അനലിറ്റിക്സിൽ മോശം ബോട്ടുകൾ, മോശം ബോട്ടുകൾ, റെഫറൽ സ്പാം ഫിൽട്ടർ ചെയ്യുന്നതിനുള്ള നിരവധി പരിഹാരങ്ങൾ ഗൂഗിൾ സമീപകാലത്ത് പ്രഖ്യാപിച്ചിരുന്നു. ഇതിനു വേണ്ടി, നിങ്ങൾ ഫിൽട്ടർ ചെയ്യാത്ത കാഴ്ചകൾ സജ്ജമാക്കി, നിങ്ങളുടെ ട്രാഫിക്കിന്റെ ഉറവിടങ്ങൾ അറിയണം. നല്ല വട്ടുകളും ചീത്ത ബാറ്റുകളും തമ്മിൽ വേർതിരിച്ചറിയാനുള്ള തന്ത്രങ്ങൾ നിങ്ങൾക്ക് അറിയണം. നിങ്ങൾ നിങ്ങളുടെ വെബ്സൈറ്റിൽ അതുല്യമായ കാഴ്ചകൾ ലഭിക്കുന്നത് നിങ്ങളുടെ സാധ്യത വർദ്ധിപ്പിക്കാൻ മാർക്കറ്റിംഗ് തന്ത്രങ്ങൾ അനുകരിക്കാനാകും. നിങ്ങൾ ആന്തരിക, ബാഹ്യ ട്രാഫിക്ക് സ്രോതസ്സുകൾക്കായി വ്യത്യസ്ത ഫിൽട്ടറുകൾ നിർമ്മിക്കുകയാണെങ്കിൽ അതൊരു നേട്ടമാണ്. സംശയാസ്പദമായി തോന്നുന്നതും ആധികാരികതയുമായി ബന്ധമില്ലാത്തതുമായ ധാരാളം IP- കളെ നിങ്ങൾക്ക് തടയാനാകും. സോമ്പി ബോട്ടുകളുടെ കാര്യത്തിൽ, അവരുടെ സ്ഥാനം, കാൽപ്പാടുകൾ എന്നിവ കണ്ടെത്തുന്നതിലൂടെ അവയെ ഫിൽട്ടർ ചെയ്യണം. ഇതിനായി, നിങ്ങൾ അവരുടെ സ്രോതസ്സിനെക്കുറിച്ചൊക്കെ അറിഞ്ഞിരിക്കേണ്ടതും കാൽപ്പാടുകൾ സൃഷ്ടിക്കാനുള്ള പദ്ധതിയുമായി മുന്നോട്ടു പോകേണ്ടതുമാണ്.


അബൂദബി ആസ്ഥാനമായുള്ള സ്റ്റാർട്ടപ്പുകൾക്കുള്ള മൂലധന ലഭ്യത വർധിപ്പിക്കുകയാണ് ഫണ്ടുകളുടെ ലക്ഷ്യം\n07 May, 2019 at 08:54 PM\nസ്റ്റാര്‍ട്ട് അപ്പ് സംരംഭങ്ങള്‍ക്ക് ശക്തി പകരാന് ലക്ഷ്യമിട്ട് അബൂദബി സര്‍ക്കാര് 53.5 കോടി ദിര്‍ഹമിന്റെ ഫണ്ട് പ്രഖ്യാപിച്ചു. അബൂദബി ഇന്‍വെസ്റ്റ്മെന്റ് ഓഫിസാണ് ‘ഗദന് വെഞ്ചേഴ്സ്’ എന്ന പേരില് പുതിയ ഫണ്ടിന് രൂപം നല്‍കിയത്.\n‘ഗദന് 21’ എന്ന പേരില് അബൂദബി നടപ്പാക്കുന്ന പദ്ധതികളുടെ ഭാഗാമാണ് ഗദന് വെഞ്ചേഴ്സ് ഫണ്ട് അവതരിപ്പിച്ചത്. സ്റ്റാർട്ടപ് മാച്ചിങ് ഫണ്ട്, ന്യൂ മാനേജേഴ്സ് ഫണ്ട് എന്നിങ്ങനെ രണ്ട് പ്രധാനഭാഗങ്ങളാണ് ഗദൻ വെഞ്ചേഴ്സ് ഫണ്ട് ഉൾക്കൊള്ളുന്നത്.\nഅബൂദബി ആസ്ഥാനമായുള്ള സ്റ്റാർട്ടപ്പുകൾക്കുള്ള മൂലധന ലഭ്യത വർധിപ്പിക്കുകയാണ് ഫണ്ടുകളുടെ ലക്ഷ്യം. പുതുതായി ആരംഭിക്കുന്നതോ ആദ്യ ഘട്ടത്തിലുള്ളതോ ആയ കമ്പനികൾക്ക് ആവശ്യമായ മൂലധനം കണ്ടെത്തുന്നതിന് സ്റ്റാർട്ടപ് മാച്ചിങ് ഫണ്ട് സഹായകമാകും.\nസ്റ്റാർട്ടപ് തുടങ്ങുന്നവർക്കും നിക്ഷേപകർക്കും നേരത്തെ മേഖലയിൽ ഇതുപോലുള്ള മികച്ച അവസരമുണ്ടായിട്ടില്ലെന്ന് 'അബൂദബി ഹബ് 71' മേധാവി മഹ്മൂദ് ആദി അഭിപ്രായപ്പെട്ടു. 2018ൽ മുൻ വർഷത്തെ അപേക്ഷിച്ച് ഫണ്ട് ലഭ്യതയിൽ 31 ശതമാനവും കരാറുകളിൽ 13 ശതമാനവും വർധനയുണ്ടായതായും അദ്ദേഹം വ്യക്തമാക്കി.


വുമൺ ഇൻ കളക്ടീവിന്റെ പരാതിയിൽ ദിലീപിന് വനിത കമ്മീഷൻ നോട്ടീസ് അയച്ചു-Women's commission issued notice to Actor Dileep\nവനിത കമ്മിഷൻ അദ്ധ്യക്ഷ എം.സി.ജോസഫൈൻ\nഅമ്മ ഡബിൾ റോൾ കളിക്കരുതെന്ന് വനിത കമ്മിഷൻ\nതിരുവനന്തപുരം: ആക്രമണത്തിനിരയായ നടിയെ ചാനലുകൾ വഴി അപമാനിക്കാൻ ശ്രമിച്ചെന്ന പരാതിയിൽ നടൻ ദിലീപിന് വനിത കമ്മിഷൻ നോട്ടീസ് അയച്ചു. മലയാള സിനിമയിലെ നടിമാരുടെ സംഘടനയായ വുമൺ ഇൻ സിനിമ കളക്ടീവ് ആണ് ഇന്നലെ ഇക്കാര്യം ചൂണ്ടിക്കാട്ടി വനിത കമ്മീഷന് പരാതി നൽകിയത്.\nബെംഗളൂരുവിൽ മാധ്യമപ്രവർത്തകരോട് സംസാരിച്ച വനിത കമ്മിഷൻ അധ്യക്ഷ എം.സി. ജോസഫൈൻ പരാതിയുടെ നിജസ്ഥിതി പരിശോധിച്ച് ശക്തമായ നടപടി സ്വീകരിക്കുമെന്ന് വ്യക്തമാക്കി. “അമ്മയുടെ വാർഷിക പൊതുയോഗത്തിന് ശേഷം നടന്ന പത്രസമ്മേളനത്തിൽ എംഎൽഎമാരായ മുകേഷും ഗണേഷ്കുമാറും തെറ്റായ രീതിയിലാണ് സംസാരിച്ചത്. ജനപ്രതിനിധികൾ സാമൂഹിക പ്രതിബദ്ധത കാട്ടാൻ ബാധ്യസ്ഥരാണെന്നും” ജോസഫൈൻ പറഞ്ഞു.\nപിന്നാലെ തന്നെ താരങ്ങളുടെ സംഘടനയായ അമ്മയ്ക്ക് എതിരെയും ജോസഫൈൻ രൂക്ഷമായ ഭാഷയിൽ പ്രതികരിച്ചു. “നടി ആക്രമിക്കപ്പെട്ട സംഭവത്തിൽ അമ്മ ഡബിൾ റോൾ കളിക്കുകയാണ്. ഇത് നിർത്തണം. അന്വേഷണം നടൻ ദിലീപിന് അനുകൂലമാക്കാൻ ശ്രമിക്കുന്നത് തെറ്റാണ്” ജോസഫൈൻ കുറ്റപ്പെടുത്തി.\nകഴിഞ്ഞ ദിവസമാണ് ആക്രമിക്കപ്പെട്ട നടിയെ അപമാനിക്കാൻ ശ്രമിച്ചവർക്കെതിരെ വുമൺ ഇൻ സിനിമ കളക്ടീവ് രംഗത്ത് വന്നത്. പിന്നീട് നടിയെ ചാനല് ചര്‍ച്ചയ്ക്കിടെ അപമാനിച്ചവര്‍ക്കെതിരെ വുമണ് ഇന് സിനിമ കളക്ടീവ് വനിതാ കമ്മീഷനില് പരാതി നല്‍കി. സ്വന്തം നിലയില് നടിക്ക് പിന്തുണ നല്‍കാന് കഴിയുമെന്ന് അറിയിച്ച സംഘടന ‘അമ്മ’യ്ക്ക് അവരുടേതായ നിലയില് മുന്നോട്ട് പോകാമെന്നും ഫെയ്സ്ബുക്ക് പോസ്റ്റിൽ വ്യക്തമാക്കിയിരുന്നു.\nഅമ്മയുടെ ജനറൽ ബോഡി യോഗത്തിൽ നടിയെ ആക്രമിച്ച സംഭവം ചർച്ചയ്ക്കെടുത്തിരുന്നില്ല. ഈ വിഷയം കോടതിയുടെ പരിഗണനയിലുള്ളതാണെന്ന് അറിയാമെങ്കിലും ഈ വിഷയം ഉന്നയിച്ചാൽ മാത്രം ചർച്ച ചെയ്യേണ്ടതല്ലെന്നും വുമൺ ഇൻ സിനിമാ കളക്ടീവ് തങ്ങളുടെ ഫെയ്സ്ബുക്ക് പേജിലൂടെ പറയുന്നു.\nആക്രമണത്തിന് ഇരയായ സഹപ്രവർത്തകയ്ക്ക് വേണ്ട നിയമസഹായം അടക്കമുള്ള എല്ലാ പിന്തുണയും വുമൺ ഇൻ സിനിമ കളക്ടീവ് നൽകും. ഇരയെ അപമാനിക്കുന്ന രീതിയിലുള്ള എല്ലാ പ്രവർത്തനങ്ങളെയും തടയും. ഇത്തരത്തിൽ കഴിഞ്ഞ ദിവസം ഇരയെ അപമാനിച്ച സിനിമാ പ്രവർത്തകനെതിരെ വനിതാ കമ്മീഷനിൽ പരാതി നൽകിയിട്ടുണ്ട്. വിഷയത്തിൽ അടിയന്തര നടപടിയെക്കണമെന്ന് ആവശ്യപ്പെട്ടതായും വുമൺ ഇൻ സിനിമ കളക്ടീവ് അറിയിച്ചു. അമ്മയുടെ അംഗത്തിന് സംഘടന പിന്തുണ നല്‍കണമെന്നും വുമണ് ഇൻ സിനിമ കളക്ടീവ് ആവശ്യപ്പെട്ടു.\nകളളപ്പണം വെളുപ്പിച്ച ആറ് സഹകരണ ബാങ്കുകള്‍ക്കെതിരെ സിബിഐ കേസെടുത്തു


എന്യാക് ഇലക്‌ട്രിക് എസ്‌യുവിയുടെ പുതിയ ടീസർ ചിത്രം പങ്കുവെച്ച് സ്കോഡ - Malayalam DriveSpark\n5 hrs ago ഹൈനസ് CB 350 മോഡലിനായുള്ള ബുക്കിംഗ് ആരംഭിച്ച് ഹോണ്ട; ഡെലിവറി ഓഗസ്റ്റ് പകുതിയോടെ\n5 hrs ago കെഎസ്ആർടിസിയെ മര്യാദ പഠിപ്പിക്കാൻ പോയ യുവാവിന് കിട്ടിയത് പത്തല്ല പതിനായിരത്തിന്റെ പണി\nഎന്യാക് ഇലക്‌ട്രിക് എസ്‌യുവിയുടെ പുതിയ ടീസർ ചിത്രം പങ്കുവെച്ച് സ്കോഡ\nPublished: Saturday, August 22, 2020, 16:44 [IST]\nസ്‌കോഡ ഓട്ടോ തങ്ങളുടെ ആദ്യ ഇലക്ട്രിക് എസ്‌യുവിയായ എന്യാക് iV 2020 സെപ്റ്റംബർ ഒന്നിന് ആഗോളതലത്തിൽ അവതരിപ്പിക്കും. അതിന്റെ ഭാഗമായുള്ള ടീസർ ക്യാമ്പയിനിലാണ് കമ്പനി ഇപ്പോൾ. നിലവിലെ വാഹനത്തെ ഘട്ടം-ഘട്ടമായി പരിചയപ്പെടുത്തുകയാണ് നിർമാതാക്കൾ.\nഇപ്പോൾ പങ്കുവെച്ചിരിക്കുന്ന ഏറ്റവും പുതിയ ടീസറിൽ വരാനിരിക്കുന്ന ഇലക്ട്രിക് ക്രോസ്ഓവറിലെ പുതിയ ഫുൾ-എൽഇഡി മെട്രിക് ഹെഡ്‌ലൈറ്റുകൾ സ്കോഡ വെളിപ്പെടുത്തുന്നു.\nഹെഡ്‌ലാമ്പുകളുടെ ആകൃതിയും ശൈലിയും ടെയിൽ ലാമ്പുകളും സ്കോഡയുടെ നിരയിലെ മറ്റ് കാറുകളിൽ നിന്ന് വളരെ പരിചിതമാണ്. കഴിഞ്ഞ 18 മാസമായി ഈ രൂപകൽപ്പന ആവിഷ്കരിച്ചതാണെന്നും സ്കാല, കാമിക്ക് പോലുള്ള ബാക്കി ലൈനപ്പുകളിൽ ഇത് ഇത് ഇടംപിടിക്കുമെന്നും ബ്രാൻഡ് സ്ഥിരീകരിക്കുന്നുണ്ട്.\nഎന്നാൽ എന്യാക്കിൽ ഇവയ്‌ക്ക് ഹെഡ്‌ലൈറ്റ് ഡിസൈനിൽ ഉൾ‌പ്പെടുത്തിയിരിക്കുന്ന കൂടുതൽ ക്രിസ്റ്റലൈൻ ഘടകങ്ങൾ ലഭിക്കുന്നു. അതോടൊപ്പം പുതിയതും നന്നായി മിനുക്കിയ ഡേടൈം റണ്ണിംഗ് ലൈറ്റുകളും പ്രധാന എൽഇഡി മൊഡ്യൂളുകളുടെ പുതിയ ഹെക്‌സഗോണൽ രൂപവും ഇതിന് ലഭിക്കുന്നത് മനോഹരമാണ്.\nഒരു ക്രോസ്ഓവർ എസ്‌യുവി ആയതിനാൽ, എന്യാക് iV ഉയർന്ന സവാരി നിലപാടുമായാകും എത്തുക. എന്നാൽ ഇലക്ട്രിക് എസ്‌യുവിയുടെ ബോണറ്റ് ദൈർ‌ഘ്യം പ്രൊഫൈലിൽ ചെറുതായിരിക്കും. കൂടാതെ എന്യാക്കിന്റെ ബാറ്ററി പായ്ക്ക് വാഹത്തിന്റെ ഫ്ലോറിലാണ് സ്കോഡ സ്ഥാപിച്ചിരിക്കുന്നത്.\nഇലക്ട്രിക് ഡ്രൈവ് ഘടകങ്ങൾക്ക് കുറഞ്ഞ ഇടം മാത്രം മതിയകും എന്നതിനാൽ ഇവിയുടെ അകത്തളത്തിൽ കൂടുതൽ സ്ഥലത്തേക്ക് വിവർത്തനം ചെയ്യുന്നു. ഇതുകൂടാതെ എന്യാക്കിന്റെ ഡ്രാഗ് കോഫിഫിഷ്യന്റ് വെറും 0.27 ആണെന്നും സ്‌കോഡ വെളിപ്പെടുത്തി.\nഫോക്‌സ്‌വാഗണ് ഗ്രൂപ്പിന്റെ പരിചിതമായ ലേഔട്ടിന് ആധുനികവും പരിചിതവുമായ ഇന്റീരിയർ ഡിസൈൻ തന്നെയാകും ഇലക്ട്രിക് പതിപ്പിൽ ഒരുങ്ങുക. അഞ്ച് പെർഫോമൻസ് സ്‌പെസിഫിക്കേഷനുകൾ ഉള്ള റിയർ-വീൽ ഡ്രൈവ്, ഓൾ-വീൽ ഡ്രൈവ് വേരിയന്റുകളിലാകും ഇവി വിപണിയിൽ എത്തുക.\nMOST READ: അരങ്ങേറ്റത്തിന് സജ്ജം; ഔഡി RS Q8 ഡീലര്‍ഷിപ്പുകളില് എത്തി\nസിംഗിൾ-മോട്ടോർ സജ്ജീകരണത്തോടെ RWD കോൺഫിഗറേഷനിലാകും എന്യാക് ആദ്യം നിരത്തിലെത്തുക. 82 കിലോവാട്ട്സ് ബാറ്ററി പായ്ക്കിന് 500 കിലോമീറ്ററോളം മൈലേജാണ് സ്കോഡ വാഗ്‌ദാനം ചെയ്യുന്നത്.\nകൂടുതൽ ശക്തമായ ഡ്യുവൽ-മോട്ടോർ AWD പതിപ്പ് പിന്നീട് വിപണിയിൽ എത്തും. 6.2 സെക്കന്‍ഡിനുള്ളിൽ പൂജ്യത്തില് നിന്നും 100 കിലോമീറ്റര് വേഗത കൈവരിക്കാന് സ്കോഡ എന്യാക്കിന് സാധിക്കും. 180 കിലോമീറ്ററാണ് പുതിയ ഇലക്ട്രിക് എസ്‌യുവിയുടെ പരമാവധി വേഗത.\nSkoda Teased Full-LED Matrix Lights Of Enyaq iV. Read in Malayalam\nStory first published: Saturday, August 22, 2020, 16:44 [IST]


ബല്ലാല ദേവനിൽ നിന്ന് ചുള്ളൻ ചെക്കനിലേക്ക്! ‘നെനെ രാജു നെനെ മന്ത്രി’യാവാൻ 14 കിലോ കുറച്ച് റാണ | Rana Duggupathy full interview in Vanitha magazine | വനിത\nThursday 13 December 2018 03:04 PM IST\nബല്ലാല ദേവനിൽ നിന്ന് ചുള്ളൻ ചെക്കനിലേക്ക്! ‘നെനെ രാജു നെനെ മന്ത്രി’യാവാൻ 14 കിലോ കുറച്ച് റാണ\nബാഹുബലിയിൽ നായകനൊപ്പം കയ്യടി വാങ്ങിയ ആളാണ് വില്ലൻ. ബല്ലാലദേവനെ അവതരിപ്പിച്ച റാണ ദഗുബാട്ടി. മഹേന്ദ്ര ബാഹുബലിയെ കാലപുരിക്കയച്ച, മഹിഷ്മതിയിലെ ജനങ്ങളാൽ വെറുക്കപ്പെട്ട, കുടിലബുദ്ധിയായ രാജാവ്. പോസ്റ്റിലൂടെയും ലൈക്കിലൂടെയും ഷെയറിലൂടെയും ജനങ്ങൾ വാനോളം പുകഴ്ത്തുമ്പോഴാണ് റാണ ആ ഞെട്ടിക്കുന്ന വെളിപ്പെടുത്തൽ നടത്തിയത്. തന്റെ വലതു കണ്ണിനു കാഴ്ചശക്തിയില്ലെന്ന്. ശാരീരിക പരിമിതികളെ മറികടന്ന് വലിയ വിജയം കൈവരിക്കാമെന്ന് തെളിയിച്ച റാണയാണ് യഥാർഥ ഹീറോ എന്നാണ് ഇപ്പോൾ ആരാധകർ പറയുന്നത്.\nകാഴ്ചയില്ലെന്ന കാര്യം ഇത്രനാൾ മറച്ചു വച്ചതെന്തിനായിരുന്നു?\nമറച്ചു വച്ചതൊന്നുമല്ല, ഇതൊക്കെ പറഞ്ഞ് വെറുതെ ആളുകളുടെ സിംപതി നേടാൻ ശ്രമിക്കുന്നത് ശരിയല്ലല്ലോ. ഒരു ചാനല് പരിപാടിയിൽ വച്ചാണ് ഞാൻ ഇക്കാര്യം പറഞ്ഞത്. ‘മെമു സൈതം’ എന്നൊരു തെലുങ്ക് ടിവി ഷോ ഉണ്ട്. വിഷമങ്ങൾ അനുഭവിക്കുന്ന ആളുകളെ സെലിബ്രിറ്റികൾ സഹായിക്കുന്ന പരിപാടിയാണത്. സഹായിക്കുന്നത് വെറുതെയല്ല, ബസ് കണ്ടക്ടർ, ചായ വിൽപന അങ്ങനെയുള്ള ജോലികൾ ചെയ്ത് അതിൽ നിന്ന് സമ്പാദിക്കുന്ന പണമാണ് പ്രധാനമായി അവർക്കു കൊടുക്കുന്നത്. കാഴ്ചയില്ലാത്ത ഒരു സ്ത്രീക്കും അവർ കഷ്ടതകൾ സഹിച്ച് ജോലി ചെയ്തു വളർത്തുന്ന കുട്ടികൾക്കും വേണ്ടിയായിരുന്നു ആ ഷോയിൽ ഞാൻ അതിഥിയായി ചെന്നത്. മാർക്കറ്റിൽ ചുമടെടുത്താണ് അവർക്കുള്ള പണം സ്വരൂപിച്ചത്. ആ അമ്മയ്ക്കും അവരുടെ മക്കൾക്കും ഒരു പ്രചോദനമായിട്ടാണ് വലതു കണ്ണിനു കാഴ്ചയില്ലാത്ത കാര്യം പറഞ്ഞത്. കോർണിയയിൽ ജന്മനാ വന്ന തകരാർ കാരണമാണ് കാഴ്ച പോയത്. പത്തു വർഷം മുൻപ് ശസ്ത്രക്രിയ ചെയ്തെങ്കിലും ഇപ്പോഴും ആ കണ്ണിലൂടെ നോക്കിയാൽ അവ്യക്തമായി ചിതറുന്ന നിറങ്ങൾ മാത്രമേ കാണാൻ കഴിയൂ. പക്ഷേ, ഇതൊന്നും ഒരു കുഴപ്പമായി കാണുന്നില്ല. ഞാൻ നല്ല ആരോഗ്യവാനാണ്.\nബല്ലാല ദേവ എന്ന കഥാപാത്രത്തെ കുറിച്ചും ബാഹുബലി എന്ന സിനിമയെക്കുറിച്ചുമുള്ള ഓർമകൾ?\nഅഞ്ചു വർഷത്തെ ഓർമകളാണ് ബാഹുബലി സമ്മാനിച്ചത്. അതിൽ അഭിനയിച്ചവർ, ആ സിനിമയിൽ പ്രവർത്തിച്ചവർ... അവരുടെയൊക്കെ ജീവിതം ബാഹുബലിക്കു മുൻപും ശേഷവും എന്നു തിരിക്കാവുന്നത്ര ത്രസിപ്പിക്കുന്ന അനുഭവങ്ങളാണ് ആ സിനിമ തന്നത്. എല്ലാവരുടേയും സ്കെയിലുകൾ ഉയർന്നു. അതിന്റെ ഏറ്റവും വലിയ വെല്ലുവിളി ഇനി ചെയ്യുന്നതൊക്കെ ഇതിലും മികച്ചതായി ചെയ്യുക എന്നതാണ്. ഒരു പ്രാദേശിക സിനിമയ്ക്ക് എത്ര ദൂരം വരെ സഞ്ചരിക്കാം എന്നതിന്റെ ഉത്തമ ഉദാഹരണമാണ് ബാഹുബലിയും ‘കട്ടപ്പ എന്തിനാണ് ബാഹുബലിയെ കൊന്നത്’ എന്ന ചോദ്യവും.\nസംവിധായകൻ രാജമൗലി സാറിനെ കുറിച്ച് എന്തെങ്കിലും പറയാൻ ഞാൻ ആളായിട്ടില്ല, അത്രയ്ക്കു നല്ല വ്യക്തിത്വത്തിനുടമയാണ് അദ്ദേഹം. നന്നായി കഥ പറയുന്ന ആളാണ്. മനസ്സിൽ ആദ്യമേ സിനിമയുടെ ഓരോ ഫ്രെയിമും സെറ്റ് ചെ യ്ത് അത് എത്രയും പെർഫെക്‌ഷനോടെ എടുക്കാം എന്നു ചിന്തിക്കുന്ന സംവിധായകൻ. സിനിമ തിയറ്ററിൽ വന്നപ്പോഴാണ് ശരിക്കും അതിന്റെ വ്യാപ്തി മനസ്സിലായത്.\nഫൊട്ടോഗ്രഫർ, വിഷ്വൽ കോർഡിനേറ്റർ, പ്രൊഡ്യൂസർ, നടൻ... പല ലേബലുകൾ റാണയ്ക്കു സ്വന്തമായുണ്ട്. സിനിമയോട് ഇത്ര ഇഷ്ടം തോന്നാനുള്ള കാരണം?\nവീട്ടുകാരെല്ലാം സിനിമാ മേഖലയിലാണ്. ഇതല്ലാതെ എനിക്കു വേറെ വഴിയില്ല. (റാണ പൊട്ടിച്ചിരിക്കുന്നു). മുത്തശ്ശൻ ദഗുബാട്ടി രാമനായിഡു അൻപതു വർഷത്തിലേറെ സിനിമ ഇൻഡസ്ട്രിയിൽ ഉണ്ടായിരുന്ന ആളാണ്. 13 ഭാഷകളിലായി 150ലേറെ സിനിമങ്ങൾ നിർമിച്ചതിന് ഗിന്ന സ് റെക്കോർഡ്സിൽ പേരുണ്ട്. ദാദാ സാഹിബ് ഫാൽകേ അവാർഡ് ജേതാവായിരുന്നു. അച്ഛൻ ദഗുബാട്ടി സുരേഷ് ബാബുവും പ്രൊഡ്യൂസറാണ്. സംവിധായകരും അവരുടെ അസിസ്റ്റന്റ്സും ക്യാമറാമാൻമാരുമൊക്കെയായിരുന്നു എന്റെ സുഹൃത്തുക്കൾ. ഞാൻ പത്താം ക്ലാസ്സിൽ പഠിക്കുമ്പോഴാണ് ഞങ്ങൾ ഡിടിഎസ് തിയറ്റർ പണിയാൻ തുടങ്ങിയത്. പഠിത്തത്തിൽ പുലിയായതുകൊണ്ട് പത്താം ക്ലാസ് രണ്ടു തവണ എഴുതി. പിന്നെ, ബികോമിനു ചേർന്നു. രണ്ടുമാസം ക്ലാസ്സിൽ പോയപ്പോൾ തന്നെ ഇതെന്റെ വഴിയല്ലെന്നു മനസ്സിലായി. അങ്ങനെ ഫിലിം ഇൻസ്റ്റിറ്റ്യൂട്ടിൽ ചേർന്ന് ഇൻഡസ്ട്രിയൽ ഫൊട്ടോഗ്രഫി പഠിച്ചു. ഹൈദരാബാദിൽ വന്ന് മോഡലിങ് ചെയ്തു. പിന്നെ വിഷ്വൽ ഇഫക്ട്സ് പഠിച്ചു. അച്ഛനും ഞാനും കൂടി ഒരു വിഷ്വൽ ഇഫക്ട്സ് യൂണിറ്റ് തുടങ്ങി.\nഅഞ്ചു കൊല്ലത്തോളം ഞാനതു നോക്കിനടത്തി. 2007ൽ അതു വിറ്റു. ‘എ ബെല്ലി ഫുൾ ഓഫ് ഡ്രീംസ്’ എന്നൊരു സി നിമ തെലുങ്കിൽ പ്രൊഡ്യൂസ് ചെയ്തു. അതിനു ദേശീയ അ വാർഡും കിട്ടി. അതോടെ തീരുമാനിച്ചു എന്റെ വഴി സിനിമയാണെന്ന്. സിനിമയുടെ മറ്റെല്ലാ മേഖലകളിലും പിന്നീടും ജോലി ചെയ്യാം, അങ്ങനെ അഭിനയത്തിലൊരു കൈനോക്കാമെന്നു തീരുമാനിച്ചു. മുംബൈയിൽ ബാരി ജോണിനു കീഴിൽ ഞാൻ മാർഷ്യൽ ആർട്സ് അഭ്യസിച്ചു. ചെറുപ്പം മുതൽ യുഎസ്സ് സ്റ്റണ്ട് സ്കൂളിലും പോയിട്ടുണ്ട്. എന്റെ ബന്ധുവും സുഹൃത്തുമായ നാഗ ചൈതന്യ, സുഹൃത്തുക്കളായ രാം ചരൺ, അ ല്ലു അർജുൻ ഇവരൊക്കെ നേരത്തെ തന്നെ സിനിമയിലുണ്ട്. 2010 ൽ ലീഡർ എന്ന തെലുങ്ക് പടത്തിലൂടെയായിരുന്നു അഭിനയത്തിന്റെ തുടക്കം.\nമുത്തച്ഛനുമായി നല്ല അടുപ്പമുണ്ടായിരുന്നു എന്നു കേട്ടിട്ടുണ്ട്. അദ്ദേഹമാണ് എന്റെ സ്റ്റാർ. പത്തിൽ തോറ്റപ്പോൾ വീട്ടുകാർ മുഴുവൻ വഴക്കു പറഞ്ഞു. മുത്തച്ഛൻ മാത്രം ഒന്നും പറഞ്ഞില്ല. ഇഷ്ടമുള്ളത് തിരഞ്ഞെടുത്ത് അതിൽ വിജയിക്കട്ടെ എന്നായിരുന്നു അദ്ദേഹത്തിന്റെ നിലപാട്. ചെറുപ്പക്കാരോട് സംസാരിക്കുന്ന എനർജിയാണ് മുത്തച്ഛനോട് സംസാരിക്കുമ്പോൾ കിട്ടുക. പല കാര്യങ്ങളിലും ഞങ്ങൾ തമ്മിൽ സാമ്യമുണ്ട്. ജയം, പരാജയം ഇതിനൊന്നും വേണ്ടി ടെൻഷനടിക്കാറില്ല. മറ്റുള്ളവർ എന്തു ചിന്തിക്കുമെന്നു കരുതി സ്വന്തം ഇഷ്ടങ്ങൾ മാറ്റി വയ്ക്കാറില്ല. സിനിമയിൽ നിന്നു കിട്ടുന്ന പണം മുത്തച്ഛൻ സിനിമയിലേക്കു തന്നെ തി രിെക നൽകി. അക്കാര്യം ഞാനും പിൻതുടരാൻ ശ്രമിക്കുന്നു. അദ്ദേഹത്തിന്റെ വേർപാട് വല്ലാതെ വേദനിപ്പിക്കുന്നു.\nഅന്യഭാഷകളിൽ അഭിനയിക്കുന്നത് ഇഷ്ടമാണോ?\nതീർച്ചയായും. പല ഭാഷകളിൽ അഭിനയിക്കുന്നത് എന്റെ കഴിവുകൾക്കുള്ള പരീക്ഷണമായിട്ടാണ് കണക്കാക്കുന്നത്. ഒരുപാട് ആളുകളെ പരിചയപ്പെടാനും ഓരോരുത്തരും ചിന്തിക്കുന്നതും പ്രവർത്തിക്കുന്നതും എങ്ങനെയെന്ന് അറിയുവാനുമുള്ള അവസരം കിട്ടും. ബാഹുബലിയുടെ പ്രമോഷൻ നടന്ന സമയത്ത് ആ സൗഹൃദങ്ങൾ നന്നായി പ്രയോജനം ചെയ്തു.\nആദ്യം ചെയ്ത ഹിന്ദി ചിത്രമാണ് ‘ദം മാരോ ദം’. ഹിന്ദി യിലും തെലുങ്കിലും ചെയ്ത സിനിമയായിരുന്നു ‘ഗാസി അ റ്റാക്ക്’. ഓം പുരി എന്ന മഹാനടന്റെ അവസാന സിനിമ. അത്തരം ഒരു പ്രതിഭയോടൊത്ത് ജോലി ചെയ്യാൻ സാധിച്ചത് ജീ വിതത്തിൽ വലിയ നേട്ടമായിട്ടാണ് കണക്കാക്കുന്നത്. എത്ര തൻമയത്വത്തോടെയാണ് അദ്ദേഹം കഥാപാത്രമായി മാറുന്നത്. കിട്ടുന്ന കഥാപാത്രം ഏറ്റവും മികച്ചതാക്കാനുള്ളതൊക്കെ അദ്ദേഹം ചെയ്യും. എല്ലാവരിൽ നിന്നും എന്തെങ്കിലുമൊക്കെ ഞാൻ പഠിക്കുന്നുണ്ട്.\nബല്ലാല ദേവനെ അവതരിപ്പിക്കാനുള്ളത്ര ശാരീരിക വലുപ്പമുണ്ടാക്കിയിട്ടും ഇപ്പോഴിതാ വണ്ണം കുറച്ച് ചുള്ളനായിരിക്കുന്നു. ഈ മാറ്റങ്ങൾ ശരീരത്തിനു ദോഷം ചെയ്യില്ലേ?\nഇത് എന്റെ ജോലിയുടെ ഭാഗമാണ്. മികച്ച ട്രെയ്നർമാരാണ് ഫിറ്റ്നസ് ട്രെയ്നിങ് ചെയ്യുന്നതും ഡയറ്റ് നിർദേശിക്കുന്നതും.12 ആഴ്ച കൊണ്ട് 18 കിലോയാണ് ബാഹുബലിക്കു വേണ്ടി കൂട്ടിയത്. ദിവസവും 40 മിനിറ്റ് നീണ്ടു നിൽക്കുന്ന രണ്ടു നേരത്തെ വർക്കൗട്ട്. ഒൻപതു നേരം ഭക്ഷണം കഴിച്ചു. കാർഡിയോ വർക്കൗട്ടുകൾ കുറച്ച് ഹെവി വെയ്റ്റ് ലിഫ്റ്റിങ്ങിലാണ് ശ്രദ്ധിച്ചത്. ബാഹുബലിക്കു ശേഷം ‘ഗാസി അറ്റാക്ക് ’ ചെയ്യാൻ വണ്ണം കുറയ്ക്കണമായിരുന്നു. കുറച്ചു മാസത്തേക്കു സസ്യാഹാരം മാത്രം കഴിച്ചു. ഇപ്പോൾ 14 കിലോ കുറഞ്ഞു. ഇനി ഇറങ്ങുന്നത് ‘നെനെ രാജു നെനെ മന്ത്രി’യാണ്. പിന്നെയുള്ളത് ബ്രിട്ടീഷ് ഇന്ത്യയുടെ കഥ പറയുന്ന ‘1945’ എന്ന ചിത്രമാണ്.\nകേരളത്തിലും റാണയ്ക്ക് ആരാധികമാർ ഉണ്ട്. എന്താണ് റാണയുടെ വിവാഹ വാർത്തകൾ?\nആരാധികമാരെ നിരാശപ്പെടുത്തേണ്ട... വിവാഹത്തെക്കുറിച്ച് തൽക്കാലം നോ കമന്റ്സ്. കേരളവും മലയാള സിനിമകളും എനിക്കിഷ്ടമാണ്. ബാംഗ്ലൂർ ഡേയ്സ്, പുലി മുരുകൻ ഒക്കെ ഇഷ്ട ചിത്രങ്ങളാണ്. കൊതിപ്പിക്കുന്ന നാടാണ് കേരളം. കേരളത്തിൽ കിട്ടുന്ന ബീഫ് വരട്ടിയതിന്റെ ബിഗ് ഫാനാണു ഞാൻ. അല്ല, അതവിടെ ഇപ്പോഴും നിരോധിച്ചിട്ടില്ലല്ലോ ല്ലേ...?\n‘ശ്വാസത്തിനു വേണ്ടി പിടഞ്ഞ അച്ഛന്റെ ചെവിയിൽ ആ സ്ത്രീ എന്തോ മന്ത്രിച്ചു,2മണിക്കൂറിനുള്ളിൽ അച്ഛൻ മരിച്ചു’\nതമിഴ്മക്കളുടെയെല്ലാം ഉള്ളില് ഒരു ചോദ്യം കൂടിയുണ്ട്, ‘എന്നാണ് തലൈവി രാഷ്ട്രീയത്തിൽ ഇറങ്ങുന്നത്?’\nചടങ്ങുകള് കഴിഞ്ഞ് വീട്ടിലെത്തിയപ്പോൾ ഞാനറിഞ്ഞു എന്റെ ശ്രീയുടെ സാന്നിദ്ധ്യം; പ്രിയപ്പെട്ടവളുടെ ഓർമകളിൽ ബിജു നാരായണൻ


ക്വാറി ഉടമകളെ പിന്തുണച്ചതിനു സസ്‌പെന്‍ഷനിലായ നേതാവിന്റെ വീട്ടില് രഹസ്യ സന്ദര്‍ശനം; നേതാക്കള് അറിഞ്ഞില്ല; കലക്കവെള്ളത്തില് മീന്‍പിടിക്കാന് ഉമ്മന്‍ചാണ്ടി\nപാര്‍ട്ടി നിലപാടിന് വിരുദ്ധമായി ക്വാറി ഉടമകളെ പരസ്യമായി പിന്തുണച്ചതിന് സസ്‌പെന്‍ഡ് ചെയ്യപ്പെട്ട കോണ്‍ഗ്രസ് നേതാവിന്റെ വീട്ടില് മുന് മുഖ്യമന്ത്രി ഉമ്മന് ചാണ്ടിയുടെ രഹസ്യ സന്ദര്‍ശം. ക്വാറി ഉടമകളെ വഴിവിട്ട് സഹായിച്ചതിന്റെ പേരില് സസ്‌പെന്‍ഡ് ചെയ്യപ്പെട്ട നടത്തറ മണ്ഡലം പ്രസിഡന്റായ എംഎല് ബേബിയുടെ വീട്ടില് മുന് മുഖ്യമന്ത്രി നടത്തിയ അപ്രതീക്ഷിത സന്ദര്‍ശനമാണ് എ ഗ്രൂപ്പില് ഭിന്നതയ്ക്ക് വഴിവച്ചിരിക്കുന്നത്. ജില്ലാ പ്രസിഡന്റായ ടി.എന്. പ്രതാപന് അടക്കമുള്ളവര്‍ക്ക് ബേബിയുടെ നിലപാടുകളോട് എതിര്‍പ്പുള്ളപ്പോഴാണ് ഉമ്മന്‍ചാണ്ടിയുടെ സന്ദര്‍ശനം.\nഉമ്മന് ചാണ്ടിയെ വിവാദത്തിലേക്ക് വലിച്ചിഴച്ചത് എ ഗ്രൂപ്പ് നേതാക്കളായ ഡി.സി.സിയിലെ മുന്‍പ്രമുഖനും യുവ ഡി.സി.സി ഭാരവാഹിയുമാണെന്ന ആക്ഷേപവും ശക്തമാണ്. ഉമ്മന് ചാണ്ടി ബേബിയുടെ വീട്ടില് എത്തിയത് ചായ കുടിക്കാന് മാത്രമാണെന്നും അതൊരു സന്ദര്‍ശനമായിരുന്നില്ലെന്നുമാണ് ഉമ്മന് ചാണ്ടിയെ അനുകൂലിക്കുന്നവര് വ്യക്തമാക്കുന്നത്. വിവാദപുരുഷനായ മണ്ഡലം പ്രസിഡന്റുമായി ഉണ്ടായിരുന്ന ബന്ധങ്ങള്‍ക്ക് ഉമ്മന് ചാണ്ടിയെ മറയാക്കുകയായിരുന്നു എന്നാണ് ആക്ഷേപം. അടുത്തിടെ സഹകരണ ബാങ്കിലെ നിക്ഷേപം സംബന്ധിച്ച വിവാദത്തിനു പിന്നിലും ഇവരുടെ പേരുകള് ഉയര്‍ന്നിരുന്നു.\nചില കോണ്‍ഗ്രസ് നേതാക്കള്‍ക്ക് കഴിഞ്ഞ നാളുകളില് ഉണ്ടായ ചില ബന്ധങ്ങള് സോഷ്യല് മീഡിയയിലും പ്രചരിച്ചിരുന്നു.ഈ ഭാഗത്തെ വന് ബ്ലേഡ് മാഫിയകളുടെ പ്രവര്‍ത്തനവും വിവാദങ്ങള്‍ക്ക് പിന്നിലുണ്ട്. കഴിഞ്ഞ ഭരണകാലത്ത് പുത്തൂരിലെ ഒരു സഹകരണ സംഘം പ്രസിഡന്റ് വന് ക്രമക്കേട് നടത്തി ജയിലിലായപ്പോഴും ഈ സംഘം കോടതിയിലും സംരക്ഷകരായി നിന്നിരുന്നു.\nഎ ഗ്രൂപ്പ് സീനിയര് നേതാവായ പിഎ മാധവന് ഡിസിസി പ്രസിഡന്റായിരിക്കെയാണു നടത്തറ മണ്ഡലം പ്രസിഡന്റായ ബേബിയെ ക്വാറി വിഷയത്തില് കെപിസിസി സസ്‌പെന്‍ഡ് ചെയ്തത്. കെപിസിസി ജനറല് സെക്രട്ടറി സജി ജോസഫിനെ കമ്മിഷനായി നിയമിച്ച ശേഷമായിരുന്നു സസ്പന്‍ഷന്. ഡിസിസി താക്കീതു ചെയ്തിട്ടും പരസ്യമായി ക്വാറിക്കാരുടെ കൂടെനിന്നുവെന്നും ഇതു സംശയാസ്പദമാണെന്നുമായിരുന്നു കമ്മിഷന് കണ്ടെത്തല്. തുടര്‍ന്നു മണ്ഡലം പ്രസിഡന്റുസ്ഥാനത്തുനിന്നു ബേബിയെ നീക്കി. എ ഗ്രൂപ്പു നേതാക്കള് ആലോചിച്ച ശേഷമായിരുന്നു നടപടി.


| മൂന്നു വയസ്സുകാരി ഷെറിന്റെ തിരോധാനം; വെസ്ലി മാത്യൂസിന്റെ വീട് എഫ്ബിഐ റെയ്ഡ് ചെയ്തു; തെരച്ചില് ഊര്‍ജ്ജിതമാക്കി | Mangalam\nWednesday, September 26, 2018 Last Updated5Min 30 Sec ago English Edition\nThursday 12 Oct 2017 12.17 PM\nമൂന്നു വയസ്സുകാരി ഷെറിന്റെ തിരോധാനം; വെസ്ലി മാത്യൂസിന്റെ വീട് എഫ്ബിഐ റെയ്ഡ് ചെയ്തു; തെരച്ചില് ഊര്‍ജ്ജിതമാക്കി\nറിച്ചാര്‍ഡ്‌സണ് (ടെക്‌സസ്): ഒക്ടോബര്7ശനിയാഴ്ച മുതല് കാണാതായ മൂന്നു വയസ്സുകാരി ഷെറിന് മാത്യൂസിനെക്കുറിച്ച് ഇതുവരെ യാതൊരു വിവരവും ലഭിച്ചിട്ടില്ലെന്ന് റിച്ചാര്‍ഡ്സണ് പോലീസ് ഡിപ്പാര്‍ട്ട്മെന്റ് അറിയിച്ചു. ഉറക്കത്തില് നിന്നെഴുന്നേറ്റ് പാല് കുടിക്കാന് വിസമ്മതിച്ച കുഞ്ഞിനെ ശിക്ഷിക്കാന് വീടിന് പിന്നാമ്പുറത്തുള്ള ഒരു മരത്തിന്റെ കീഴെ കൊണ്ടുനിര്‍ത്തിയെന്നും, പതിനഞ്ചു മിനിറ്റ് കഴിഞ്ഞ് ചെന്നു നോക്കുമ്പോള് കുട്ടിയെ കണ്ടില്ലെന്നുമാണ് പിതാവ് വെസ്ലി മാത്യൂസ് റിച്ചാര്‍ഡ്സണ് പോലീസിനോട് പറഞ്ഞത്. എന്നാല്, പുലര്‍ച്ചെ3മണിക്ക് ആരെങ്കിലും മൂന്നു വയസ്സുള്ള പിഞ്ചുകുഞ്ഞിനെ ഇങ്ങനെ പുറത്തു നിര്‍ത്തുമോ എന്ന ചോദ്യത്തിന് വെസ്ലി മാത്യൂസിന് ഉത്തരമില്ലെന്ന് പോലീസ് വക്താവ് പറയുന്നു. മാനസിക വളര്‍ച്ചയെത്താത്ത കുട്ടിയാണ് ഷെറിന്.\nകുട്ടിയെ കാണാതായത് ശനിയാഴ്ച പുലര്‍ച്ചെ മൂന്നു മണിക്കായിരുന്നെങ്കിലും പോലീസില് വിവരമറിയിക്കുന്നത് രാവിലെ എട്ടു മണിയ്ക്കാണെന്നതും പോലീസിന് സംശയത്തിനിട നല്‍കുന്നു. എന്തുകൊണ്ടാണ് അത്രയും താമസിച്ചതെന്ന ചോദ്യത്തിനും വെസ്ലി മാത്യൂസിന് വ്യക്തമായ ഉത്തരമില്ല. റിച്ചാര്‍ഡ്സണ് പോലീസ് പ്രദേശം മുഴുവന് അരിച്ചു പെറുക്കിയെങ്കിലും കുട്ടിയെക്കുറിച്ച് യാതൊരു വിവരവും ലഭിച്ചില്ല.\nചൊവ്വാഴ്ച വൈകുന്നേരം7മണിക്ക് എഫ്ബിഐയുടെ 'എവിഡന്‍സ് റെസ്പോണ്‍സ്' സംഘം വെസ്ലി മാത്യൂസിന്റെ വീട് റെയ്ഡ് ചെയ്തു. അതിന് തൊട്ടു മുന്‍പ് റിച്ചാര്‍ഡ്സണ് പോലീസ് അന്വേഷണ വാറണ്ടുമായി എത്തിയിരുന്നു. തെളിവുകള്‍ക്കായി വീടിനകത്തും ചുറ്റുപാടും എഫ്ബിഐ ടീം തിരച്ചില് നടത്തി. അന്വേഷണത്തിന്റെ സ്വാഭാവിക പുരോഗതി എവിടെ വരെയെത്തിയെന്നോ എന്തെങ്കിലും തെളിവുകള് ലഭിച്ചുവെന്നോ റിച്ചാര്‍ഡ്സണ് പോലീസ് വിശദീകരിച്ചിട്ടില്ല. എഫ്ബിഐ സംഘം എത്തുമ്പോള് വീട്ടില് ആരുമുണ്ടായിരുന്നില്ലെന്ന് പോലീസ് വക്താവ് പറഞ്ഞു.\nഷെറിന് ഇപ്പോഴും കാണാതായതായവരുടെ ലിസ്റ്റിലാണെന്ന് പോലീസ് സ്ഥിരീകരിച്ചു. എന്നാല്, ചൊവ്വാഴ്ച ഉച്ചയോടെ ക്രിമിനല് കേസുകള് വാദിക്കുന്ന ഒരു അഭിഭാഷകന് വെസ്‌ലി മാത്യൂസിന്റെ വീട്ടില് നിന്ന് ഇറങ്ങിപ്പോകുന്നത് കണ്ടിരുന്നുവെന്ന് വിവിധ മാധ്യമങ്ങള് റിപ്പോര്‍ട്ട് ചെയ്തു. ഏകദേശം ഒരു മണിക്കൂറിനുശേഷം വീടിന് പുറത്തേക്കു വന്ന അഭിഭാഷകന് മാധ്യമങ്ങളുടെ ചോദ്യങ്ങളില് നിന്ന് ഒഴിഞ്ഞു മാറി.\nഅതേസമയം, ഷെറിന് മാത്യൂസിനെ കാണാതായതിന്റെ വിശദാംശങ്ങള് റിച്ചാർഡ്സണ് പോലീസ് പുറത്തുവിട്ടു. കുട്ടിയെ കാണാതായതു മുതല് പോലീസിനെ അറിയിച്ച സമയദൈര്‍ഘ്യത്തെക്കുറിച്ചാണ് പോലീസിന് സംശയം. പുലര്‍ച്ചെ 3:15 മുതല് 8 മണിവരെ എന്തുകൊണ്ടാണ് വിവരം പോലീസിനെ അറിയിക്കാതിരുന്നതെന്നാണ് സംശയങ്ങള്‍ക്ക് ഇട നല്‍കുന്നത്. കുട്ടിയെ കാണാതായ ആ നിമിഷം പോലീസില് അറിയിച്ചിരുന്നെങ്കില് ഒരുപക്ഷെ കുട്ടിയെ കണ്ടെത്താമായിരുന്നു എന്നാണ് റിച്ചാര്‍ഡ്സണ് പോലീസ് പറയുന്നത്.\nനേരത്തെ പ്രഖ്യാപിച്ചിരുന്ന ജാഗ്രതാ നിര്‍ദ്ദേശം തിങ്കളാഴ്ച ഉച്ചക്ക് നിര്‍ത്തിവച്ചിരുന്നു. കാരണം, കേസില് പുതിയ വിവരങ്ങളൊന്നും കിട്ടിയിട്ടില്ലെന്നുള്ളതു തന്നെ. എന്നാല് ഭാവിയില് വീണ്ടും ജാഗ്രതാ നിര്‍ദ്ദേശം ആവര്‍ത്തിക്കുമെന്ന് അധികൃതര് പറഞ്ഞു. പെണ്‍കുട്ടി പാല് കുടിക്കാന് വിസമ്മതിച്ചതിനെത്തുടര്‍ന്നാണ് വീടിനു പുറകുവശത്തെ വേലിക്ക് പിന്നിലുള്ള മരത്തിനടിയില് നിര്‍ത്തിയതെന്ന് പിതാവ് പോലീസിനോട് പറഞ്ഞിരുന്നു. ഏകദേശം 100 അടി അകലെയാണ് ഈ മരം നിലകൊള്ളുന്നത്. 15 മിനിറ്റ് കഴിഞ്ഞ് ചെല്ലുമ്പോള് കുട്ടി അപ്രത്യക്ഷയായിരുന്നുവെന്നും വെസ്ലിയുടെ സത്യവാങ്മൂലത്തില് പറയുന്നു. കുട്ടി തനിയെ വീട്ടിലേക്ക് വന്നുകൊള്ളുമെന്നു വിചാരിച്ച് താന് തിരിച്ചു പോന്നു എന്നാണ് വെസ്ലി പറയുന്നതെന്ന് പോലീസ് സാര്‍ജന്റ് കെവിന് പെര്‍ലിച്ച് മാധ്യമങ്ങളോട് പറഞ്ഞു.\nമകളെ കാണാതായി അഞ്ചു മണിക്കൂര് കഴിഞ്ഞിട്ടും പോലീസില് റിപ്പോര്‍ട്ട് ചെയ്യാനെടുത്ത കാലതാമസമാണ് സംശയത്തിനിട നല്‍കുന്നതെന്ന് പെര്‍ച്ച് പറഞ്ഞു. എന്തുകൊണ്ട് ഉടന് അറിയിച്ചില്ല എന്നും പെര്‍ച്ച് ചോദിക്കുന്നു. "ഇക്കാര്യം റിപ്പോര്‍ട്ട് ചെയ്യുന്നതില് കാലതാമസമുണ്ടായി എന്നു ഞങ്ങള് വിശ്വസിക്കുന്നു" - പെര്‍ലിച്ച് പറഞ്ഞു. "സ്വന്തം കുട്ടിയെ കാണാതാകുമ്പോള് ഒരു പിതാവിനുണ്ടാകാവുന്ന മാനസിക വ്യഥയില് നിന്നുള്ള പ്രതികരണമല്ല വെസ്ലിയില് നിന്ന് കിട്ടിയതെന്നും അദ്ദേഹം മാധ്യമങ്ങളോടു പറഞ്ഞു. ഈ സംഭവമെല്ലാം നടക്കുമ്പോള് കുട്ടിയുടെ അമ്മ നല്ല ഉറക്കത്തിലായിരുന്നുവെന്നു പറയുന്നു.\nവെസ്ലി മാത്യൂസിനെ ശനിയാഴ്ച തന്നെ പോലീസ് അറസ്റ്റു ചെയ്തിരുന്നു. എന്നാല്, ഞായറാഴ്ച രാത്രിയോടെ രണ്ടര ലക്ഷം ഡോളര് ജാമ്യത്തില് വിടുകയും ചെയ്തു. കുട്ടിയുടെ അമ്മയ്ക്കെതിരെ ഇതുവരെ കേസുകളൊന്നും ചാര്‍ജ് ചെയ്തിട്ടില്ല. ടെക്സസ് ചൈല്‍ഡ് പ്രൊട്ടക്റ്റീവ് സര്‍വീസസ് (സിപി‌എസ്) അധികൃതര് തിങ്കളാഴ്ച കുടുംബത്തിലെ നാലു വയസുള്ള വെസ്ലിയുടെ മറ്റൊരു കുട്ടിയെ കൊണ്ടുപോയി. അമേരിക്കയിലെ നിയമമാണത്.\nഏതെങ്കിലും വീട്ടില് കുട്ടികള്‍ക്ക് ആപത്തു സംഭവിച്ചാല് മറ്റു കുട്ടികളെ സിപി‌എസ് ഏറ്റെടുത്ത് ഫോസ്റ്റര് ഹോമുകളില് താമസിപ്പിക്കും. അപ്രത്യക്ഷയായ കുഞ്ഞിനെ അന്വേഷിച്ച് പോലീസ് ഇപ്പൊഴും അന്വേഷണം തുടരുകയാണ്. മാത്യൂസിന്റെ കുടുംബവുമായി ബന്ധപ്പെട്ട് ചില പ്രശ്നങ്ങള് നേരെത്തെ ഉണ്ടായിട്ടുണ്ടെന്ന് സി പി എസ് അധികൃതര് പറഞ്ഞിരുന്നു, എന്നാല് വിശദാംശങ്ങള് രഹസ്യാത്മകമാണെന്നും അവര് പറഞ്ഞു.\nതന്റെ മകളെ ഉപേക്ഷിച്ച സ്ഥലത്ത് പലപ്പോഴും ചെന്നായകളെ കണ്ടിട്ടുള്ളതായി വെസ്ലി മാത്യൂസിന് അറിയാമായിരുന്നുവെന്ന് പോലീസ് പറഞ്ഞു. പക്ഷേ, ചെന്നായ ആക്രമിക്കുകയായിരുന്നെങ്കില് കുട്ടിയെ വലിച്ചിഴച്ചതിന്റെ യാതൊരു അടയാളമോ തെളിവുകളോ ഇല്ലെന്നാണ് അന്വേഷണ ഉദ്യോഗസ്ഥര് പറയുന്നത്. അയല്‍പക്കത്തും ചുറ്റുപാടും കുട്ടിയെ തിരയുന്നത് വ്യാപകമായി നിരീക്ഷിച്ചുവരുന്നുണ്ട്. ഈ മേഖലയിലുള്ള ലൈംഗിക കുറ്റവാളികളുമായും പോലീസ് ബന്ധപ്പെടുന്നുണ്ട്. കൂടാതെ ചുറ്റുമുള്ള നിരീക്ഷണ ക്യാമറകളിലെ ദൃശ്യങ്ങളും പരിശോധിക്കുന്നുണ്ട്.\nകാണാതായ ഷെറിന് മാത്യൂസിന്3അടി ഉയരവും 22 പൗണ്ട് തൂക്കവും കറുത്ത മുടിയും കണ്ണുകളുമാണ്. ഒരു പിങ്ക് ടോപ്പും, കറുത്ത പജാമയും, പിങ്ക് ഫ്ലിപ് ഫ്ലോപ്പും ധരിച്ചായിരുന്നു അവസാനമായി കണ്ടത്. മാനസിക വളര്‍ച്ചയെത്താത്ത കുട്ടിയാണ് ഷെറിന്. അതുകൊണ്ടുതന്നെ വളര്‍ച്ചാ പരിമിതികളും ആശയവിനിമയ പരിമിതികളും ഉള്ളതായി പോലീസ് പറഞ്ഞു. രണ്ടു വര്‍ഷം മുന്‍പാണ് മാത്യൂസിന്റെ കുടുംബം ഇന്ത്യയിലെ ഒരു അനാഥാലയത്തില് നിന്ന് ഷെറിനെ ദത്തെടുത്തത്.\nഷെറിന് പോഷകാഹാരക്കുറവുണ്ടായിരുന്നതായി മാത്യൂസ് അന്വേഷണോദ്യോഗസ്ഥരോട് പറഞ്ഞു. രാത്രി വൈകിയും ഭക്ഷണം കഴിക്കുന്ന സ്വഭാവമുണ്ടായിരുന്നു. കുട്ടിയുടെ ഭാരം വര്‍ദ്ധിപ്പിക്കാനായിരുന്നു അതെന്ന് സാര്‍ജന്റ് പെർലിച്ച് പറഞ്ഞു. മൂന്ന് മണിക്ക് എന്തിനാണ് കുട്ടിയെ പാല് കുടിക്കാന് നിര്‍ബ്ബന്ധിച്ചതെന്ന ചോദ്യത്തിന് ആ വിശദീകരണം ഉചിതമാണെന്ന് മനസ്സിലാക്കാമെന്നും അദ്ദേഹം അഭിപ്രായപ്പെട്ടു. എന്നാലും കുട്ടിക്ക് എന്തു സംഭവിച്ചു എന്നത് ദുരൂഹമാണെന്നും അദ്ദേഹം പറയുന്നു.\nപ്രദേശമാകെ അരിച്ചു പെറുക്കിയിട്ടും യാതൊരു തെളിവും ഇതുവരെ ലഭിച്ചിട്ടില്ല. ആരെങ്കിലും കുട്ടിയെ തട്ടിക്കൊണ്ടുപോയതാണോ അതോ വെസ്ലി മാത്യൂസ് പറഞ്ഞതുപോലെ ചെന്നായകള് പിടിച്ചതാണോ എന്നൊന്നും ഇതുവരെ പറയാറായിട്ടില്ല. പ്രദേശത്തെ എല്ലാ നിരീക്ഷണ ക്യാമറകളില് നിന്നുള്ള വീഡിയോ ദൃശ്യങ്ങളും പരിശോധിക്കുന്നുണ്ട്.\nഇതിനിടെ, വെസ്ലി മാത്യൂസിന്റെ മൂന്ന് വാഹനങ്ങള്, സെല്‍ഫോണുകള്, ലാപ്ടോപ്പുകള് എന്നിവ അന്വേഷണ സംഘം പിടിച്ചെടുത്തു.\n"എന്താണ് സംഭവിച്ചതെന്ന് എനിക്കറിയില്ല, ഞാനും മറ്റുള്ളവരും തിങ്കളാഴ്ച വൈകുന്നേരം ഇവിടെ എത്തിയപ്പോള് ആരും വാതില് തുറന്നില്ലെന്ന്" വെസ്ലിയുടെ ബന്ധു ഫിലിപ്പ് മാത്യു പറയുന്നു. കുട്ടിയുടെ മാതാപിതാക്കള് നല്ല ആളുകളാണെന്നും മാത്യു പറഞ്ഞു.\nഇതിനിടെ, വെസ്ലിയും കുടുംബവും അംഗങ്ങളായുള്ള ഇമ്മാനുവേല് സഭാംഗങ്ങള് കുട്ടിയുടെ വിവരങ്ങളടങ്ങിയ ഫ്ലയര് പ്രദേശം മുഴുവന് വിതരണം ചെയ്തിട്ടുണ്ട്. ഷെറിന് എന്ന പിഞ്ചു ബാലികയെ കാണാതായ വിവരം എല്ലാവര്‍ക്കും അവിശ്വസനീയമായി തോന്നിയെന്ന് സഭാംഗങ്ങള് പറയുന്നു.\nഷെറിന്റെ പിതാവിനെക്കുറിച്ച് ഉയരുന്ന ആരോപണങ്ങളെപ്പറ്റിയുള്ള മാധ്യമങ്ങളുടെ ചോദ്യത്തിന് മറ്റൊരു സഭാംഗമായ ജോസ് ചെറിയാന് പ്രതികരിച്ചില്ല. അതേക്കുറിച്ച് എനിക്കൊന്നും പറയാനില്ല, എന്നാല് കുട്ടിയുടെ മാതാവ് ആകെ വിഷാദത്തിലാണെന്ന് ജോസ് പറഞ്ഞു. "ആരുടെയെങ്കിലും കൈവശം ഈ കുഞ്ഞ് ഉണ്ടെങ്കില് ദയവു ചെയ്ത് തിരിച്ചു കൊണ്ടുവന്ന് പോലീസില് വിവരമറിയിക്കണം. അങ്ങനെ ചെയ്യുന്ന പക്ഷം തീര്‍ച്ചയായും ദൈവം നിങ്ങളെ അനുഗ്രഹിക്കും. ദൈവം പ്രതിഫലവും നല്‍കും..." ജോസ് ചെറിയാന് കൂട്ടിച്ചേര്‍ത്തു.\nഷെറിന് മാത്യൂസിനെ സംബന്ധിച്ചുള്ള വിവരങ്ങള് അറിയാവുന്നവര് റിച്ചാര്‍ഡ്സണ് പോലീസ് ഡിപ്പാര്‍ട്ട്മെന്റുമായി ബന്ധപ്പെടണമെന്ന് അഭ്യര്‍ത്ഥിച്ചു. ഫോണ് 972-744-4800.\nത്രീഡി പ്രിന്റിംഗ് ഗണ് ഡിസൈനര് കോഡി വില്‍സണ് അറസ്റ്റില്


വീട്ടുമുറ്റങ്ങള്‍ക്ക് ഫാഷനായി പാഷന്‍ഫ്രൂട്ട് പന്തല്; മുറ്റത്തിന് അലങ്കാരവും തണലും | passionfruit vine| Kitchen Garden\nവീട്ടുമുറ്റങ്ങള്‍ക്ക് ഫാഷനായി പാഷന്‍ഫ്രൂട്ട് പന്തല്; മുറ്റത്തിന് അലങ്കാരവും തണലും\nFeb 22, 2020, 12:00 PM IST\nപോഷക മൂലകങ്ങളായ സോഡിയം, മഗ്‌നീഷ്യം, ഫോസ്ഫറസ്, വിറ്റാമിന് ബി, സി, മാംസ്യത്തിന്റെ സാന്നിധ്യം തുടങ്ങിയവ പാഷന്‍ഫ്രൂട്ടിനെ മികവുറ്റതാക്കുന്നു.\nകോഴിക്കോട്, നരിക്കൂട്ടുംചാലിലെ ഒരു വീട്ടുമുറ്റത്തെ പാഷന്‍ഫ്രൂട്ട് പന്തല്\nബ്രസീലുകാരിയാണെങ്കിലും നാട്ടിന് പുറത്തെ വീട്ടുമുറ്റങ്ങളില് ഫാഷനായി മാറിയിരിക്കുകയാണ് പാഷന്‍ഫ്രൂട്ട് പന്തലുകള്. മലയോരമേഖലകളില്‍നിന്ന് വന്ന്, പതുക്കെ പതുക്കെ ഗ്രാമപ്രദേശങ്ങളിലെ വീടുകളില് താരമായി മാറിയിരിക്കുകയാണ് പോഷകങ്ങള് നിറഞ്ഞ പാഷന്‍ഫ്രൂട്ട് പഴവും ചെടിയും. രുചികരമായ പഴത്തിനൊപ്പംത്തന്നെ, വീട്ടുമുറ്റങ്ങള്‍ക്ക് അലങ്കാരമായും തണലായും മാറുന്നുവെന്നതും പാഷന്‍ഫ്രൂട്ട് ചെടികളുടെ സവിശേഷതയാണ്.\nവലകള്‍കൊണ്ടാണ് മുറ്റങ്ങളില് പന്തലുകള് ഒരുക്കുന്നത്. ഗ്രാമപ്രദേശങ്ങളില് ഡെങ്കി പോലുള്ള പകര്‍ച്ചപ്പനികള് പടര്‍ന്നു പിടിക്കുമ്പോള്, മികച്ചൊരു പ്രതിരോധമാര്‍ഗമായി പാഷന്‍ഫ്രൂട്ടുകളെ ആശ്രയിക്കാറുണ്ട്. ഇതാണ് വ്യാപകമായി ഈ വള്ളിച്ചെടി നട്ടുപിടിപ്പിക്കാന് പ്രേരിപ്പിക്കുന്ന മറ്റൊരു ഘടകം.\nപാഷന്‍ഫ്രൂട്ടുകള് തേടിപ്പിടിച്ച് സ്വന്തമാക്കുന്ന ഒരവസ്ഥകൂടി വന്നതോടെ ഇതിന് ഡിമാന്‍ഡ് വര്‍ധിച്ചു. പോഷക മൂലകങ്ങളായ സോഡിയം, മഗ്‌നീഷ്യം, ഫോസ്ഫറസ്, വിറ്റാമിന് ബി, സി, മാംസ്യത്തിന്റെ സാന്നിധ്യം തുടങ്ങിയവ പാഷന്‍ഫ്രൂട്ടിനെ മികവുറ്റതാക്കുന്നു.\n'പാസിഫ്‌ളോറ എഡുലിസ്' എന്ന ശാസ്ത്രനാമമുള്ള പാഷന് ഫ്രൂട്ടില്‍നിന്നുമുള്ള 'പാസിഫ്‌ളോറിന്' ഘടകം മരുന്നുകളിലെ പ്രധാന ഘടകമാണ്. ഊത നിറത്തിലും മഞ്ഞ നിറത്തിലുമുള്ള രണ്ടിനങ്ങളും സങ്കരയിനമായ കാവേരിയും ഈ ഫലത്തെ ജനകീയമാക്കുന്നു.\nആദ്യ കാലങ്ങളില് ആളുകള് മരങ്ങളില് വള്ളി പടര്‍ത്തിയായിരുന്നു പരിപാലിച്ചത്. എന്നാല് മരത്തില് വള്ളികള് പടര്‍ന്നുപോകുന്നതോടെ കായ്കള് വേണ്ടത്ര കിട്ടാത്തതുകൊണ്ടാണ് പന്തലുകളിലേക്ക് പടര്‍ത്തിത്തുടങ്ങിയത്.\nപന്തലാണ് പാഷന്‍ഫ്രൂട്ട് കൃഷിയിലെ പ്രധാനഘടകം. കായൊന്നിന് 100 ഗ്രാംവരെ തൂക്കംവരുന്നതിനാല് നല്ല ഉറപ്പുള്ള പന്തലാണ് ഒരുക്കുന്നത്. നല്ല സൂര്യപ്രകാശം കിട്ടുന്നരീതിയില് പന്തലിന്റെ വശങ്ങളില് മുകളിലോട്ട് വല വലിച്ചുകെട്ടിയാല് പാഷന്‍ഫ്രൂട്ട് മുകളിലേക്ക് പടര്‍ന്നു കയറും. കിലോയ്ക്ക് 80 മുതല് 100 രൂപവരെ വിപണിവിലയുണ്ട്.\nContent Highlights: Growapassionfruit vine in garden\nക്വാറന്റീൻകാലത്തെ ഏറ്റവും മികച്ച കാര്യം സ്വന്തമായി പച്ചക്കറിയുണ്ടാക്കാൻ പഠിച്ചത്- പ്രീതി സിന്റ


അനധികൃത സ്വത്തു സമ്പാദന കേസില് സൂരജിനെ സസ്‌പെന്‍ഡ് ചെയ്തു - ഇ വാർത്ത | evartha\nഅനധികൃത സ്വത്തു സമ്പാദന കേസില് സൂരജിനെ സസ്‌പെന്‍ഡ് ചെയ്തു\nഅനധികൃത സ്വത്തു സമ്പാദന കേസുമായി ബന്ധപ്പെട്ടു പൊതുമരാമത്ത് സെക്രട്ടറി ടി.ഒ. സൂരജിനെ സര്‍വീസില് നിന്നു സസ്‌പെന്‍ഡ് ചെയ്തു. സൂരജിനെ സസ്‌പെന്‍ഡ് ചെയ്യണമെന്ന വിജിലന്‍സ് ഡയറക്ടറുടെ ശിപാര്‍ശയുടെ അടിസ്ഥാനത്തിലാണ് നടപടി. സൂരജിനെതിരേ അച്ചടക്ക നട പടി ആവശ്യമാണെന്ന ശിപാര്‍ശ വിജിലന്‍സ് ഡയറക്ടര് വിന്‍സന് എം. പോള് ചീഫ് സെക്രട്ടറി ഇ.കെ. ഭരത്ഭൂഷണിനു കൈമാറിയിരുന്നു.\nനേരത്തെ, വിജിലന്‍സ് സംഘം സൂരജിനെ ചോദ്യം ചെയ്തിരുന്നു. കൊച്ചിയിലെ വിജിലന്‍സ് ഓഫീസില് വിളിച്ചുവരുത്തിയായിരുന്നു ചോദ്യം ചെയ്തത്. സൂരജിന്റെ ഓഫീസിലും വീടുകളിലും കഴിഞ്ഞ ദിവസം വിജിലന്‍സ് റെയ്ഡ് നടത്തിയിരുന്നു. സൂരജിന് അനധികൃത സ്വത്തുള്ളതായി ഈ പരിശോധനയില് കണ്‌ടെത്തിയിരുന്നു.


Callaway II ന്റെ നിര്‍മ്മാണം നിര്‍ത്തിവെച്ചു – നേരിടം\nCallaway II ന്റെ നിര്‍മ്മാണം നിര്‍ത്തിവെച്ചു\nPosted on ഓഗസ്റ്റ് 5, 2013 ഓഗസ്റ്റ് 5, 2013 by admin\nCallaway II ആണവനിലയത്തിന്റെ നിര്‍മ്മാണം അനിശ്ഛിതമായി നിര്‍ത്തിവെച്ചു.\nനിലയം നിര്‍മ്മിക്കാനാവശ്യമായ സാമ്പത്തിക സുസ്ഥിരത നല്‍കാനാവില്ല എന്ന കാരണത്താല് Construction Work In Progress (CWIP) നിയമം പിന്‍വലിക്കാന് നിയമത്തിന്റെ ഉപജ്ഞാതാക്കളോട് Ameren UE ആവശ്യപ്പെട്ടു.\nപുതിയ നിലയങ്ങള് പണിയാന് വേണ്ടി മിസൌറി (Missouri) സംസ്ഥാനത്ത് വൈദ്യുതിയുടെ നിരക്ക് വര്‍ദ്ധിപ്പിക്കാനാവില്ല. കാരണം ആദ്യത്തെ Callaway ആണവനിലയം പണിതതിന് ശേഷം 1976 ല് കൊണ്ടുവന്ന ഒരു നിയമമാണ് അതിന് തടസം. എല്ലാ നിര്‍മ്മാണച്ചിലവും നിക്ഷേപകരും, ബാങ്ക് ലോണും മറ്റ് സ്രോതസ്സുകളുമായി കണ്ടെത്തണം.\nനിര്‍മ്മാണച്ചിലവ് ഉപഭോക്താക്കളിലേക്ക് കൈമാറിയാല് അത് വൈദ്യുതിയുടെ വിലയില് വലിയ വര്‍ദ്ധനവുണ്ടാക്കും എന്ന് പുതിയ നിയമത്തെ എതിര്‍ക്കുന്നവര് പറയുന്നു. CWIP നിയമം പാസായിരുന്നെങ്കില് അത് പ്രോജക്റ്റിന് വേണ്ട പണം കണ്ടെത്താന് വൈദ്യുതി വില കൂട്ടുന്നതില് Ameren UE നെ സഹായിച്ചേനെ.\n— സ്രോതസ്സ് komu.\nഅടുത്ത ലേഖനം പണിയെടുക്കൂ